Kulli maru thakuge fahathugai kon kameh? | Mihaaru\nމާލޭގައި ސިނގިރޭޓް ވިއްކާ ފިހާރައެއްގެ ބޭރުގައި ބަޔަކު ކިޔު ހަދައިގެން: އާއްމު ސިއްހަތަށް އޮތް އެންމެ ބޮޑު އެއް ގޮންޖެހުމަކީ ދުންފަތް---ފޮޓޯ: ނިޝާން އަލީ/މިހާރު\n04 ފެބުރުއަރީ 2018 - 09:00 10 comments\nހދ. ނޮޅިވަރަންފަރުގައި ފުޓުބޯޅަ ކުޅެން ހުރި ޒުވާނަކު، ކުޅެ ނިންމިތާ އިރުކޮޅެއްގެ ތެރޭގައި މެ އަށް ތަދެއް އަރައިގެން ކުއްލި ގޮތަކަށް މަރުވި ޚަބަރު މިދިޔަ މަހު ނޫހުގައި ޖެހި އެވެ. ހަމަ އެ ދުވަހު އައްޑޫގައި ކަސްރަތު ކުރަން ހުއްޓާ ހާޓްއެޓޭކެއް ޖެހިގެން މީހަކު މަރުވެފައިވެ އެވެ. އޮކްޓޯބަރު މަހު ފުޓްބޯޅަ ކުޅެ ނިންމާފައި މޫދަށް އެރުނު މ. މުލީ ޒުވާނަކު މަރުވީ މެޔަށް އެރި ތަދަކަށް ފަހު އެވެ. އޭގެ ކުރިން ސެޕްޓެމްބަރު މަހު، ފުޓުބޯޅަ ކުޅެން ހުރި މޯލްޑިވްސް އެއާޕޯޓްސް ކޮމްޕެނީގެ މުވައްޒަފަކު ވެސް ވަނީ މަރުވެފަ އެވެ. ކުއްލި މަރުގެ މި ނޫން ވެސް ކިތަންމެ ހާދިސާތަކެއް ހިނގާފައި އެބަހުއްޓެވެ.\nބައްޔެއްގެ އިންޒާރެއް ނުލިބި ޒުވާން އުމުރުގައި ކުއްލިއަކަށް މަރުވުން ރާއްޖޭގައި އާއްމުވަމުން ދާކަން މި ހާދިސާތަކުން އެނގޭ އިރު މީގެ އަސްލު ދެނެގަނެވިފައި ވަނީ ކިހާ ވަރަކަށް ހެއްޔެވެ؟ ޚާއްސަކޮށް، ފުޓްބޯޅަ ކުޅެނިކޮށް ނުވަތަ އެ ނޫން ވެސް ކަމެއްގައި ބޮޑަށް ހެލިފެލިވެ އުޅުމުގެ ތެރޭގައި މަރުވުމުގެ ފަހަތުގައި އޮތީ ކޮން ސަބަބެއް ހެއްޔެވެ؟\nއެކަން ސީދާ އެނގޭނެ ދިރާސާއެއް ހަދާފައެއް ނެތެވެ. އެކަމަކު ސިއްހީ ދާއިރާގެ ބައެއް ފަރާތްތަކުން ގަބޫލުކުރާ ގޮތުގައި މައްސަލައަކީ ދެ އެއްޗެއް އާއްމުވުމެވެ؛ އެއީ ދުންފަތާއި އެނާޖީ ޑްރިންކެވެ.\n"މި ފަހުން ރާއްޖޭގައި ހިނގި ކަސްރަތާ ގުޅުން ހުރި ކުއްލި މަރުގެ ގިނަ ހާދިސާތަކުގައި މަރުވެފައި ވަނީ ގަދަޔަށް ދުންފަތުގެ އިސްތިއުމާލުކުރާ މީހުން ނުވަތަ އެ ހާދިސާ ހިނގުމުގެ ވަގުތުކޮޅެއް ކުރިން އެނާޖީ ޑްރިންކް ބޭނުންކޮށްފައިވާ މީހުން،" ޓޮބެކޯ ކޮންޓްރޯލް ބޯޑުގެ ވައިސް ޗެއާޕާސަން އަދި އެޕިޑެމިއޮލޮޖިސްޓް ޑރ. އައިޝަތު އަރޫނާ ވިދާޅުވި އެވެ.\nދުންފަތުގެ އިސްތިއުމާލުކުރުމާއި ހިތުގެ ބަލި ފަދަ ސިއްހީ ނުރައްކާތަކުގެ ތެރޭގައި އުޅޭ މީހުންނަށް ކަސްރަތު ނުވަތަ ޖިސްމާނީ ހަރަކާތްތެރިކަމަކީ މަރުގެ އެތިފަހަރަކަށް ބައެއް ފަހަރު ވެގެންދެ އެވެ. އަރޫނާ އޮޅުންފިލުވައިދެއްވި ގޮތުގައި އެފަދަ ހާދިސާތަކުގައި މަރުގެ އަސްލަކީ ކަސްރަތު ނުވަތަ ފުޓްބޯޅަ ކުޅުމެއް ނޫނެވެ؛ ސިނގިރޭޓް ބުއިން ފަދަ ކަންކަމެވެ. އެފަދަ މީހުންނަށް ކަސްރަތު ވެގެން ދަނީ މަރުގެ "ޓްރިގާ"އަކަށެވެ.\n"ކުއްލިއަކަށް މަރުވުމަށް އެންމެ އާއްމުކޮށް މެދުވެރިވާ ސަބަބުތަކުގެ ތެރޭގައި ދުންފަތާއި އެނާޖީ ޑްރިންސް އަދި ޑްރަގްސް ބޭނުންކުރުން ހިމެނޭ،" އަރޫނާ ވިދާޅުވި އެވެ.\n"ދުންފަތަކީ ވަރަށް ބޮޑު ސަބަބެއްކަން އެނގެން އެބަ އޮތް. އަދި އެނާޖީ ޑްރިންކްސްގައި ވަރަށް މަތީ އަދަދަކަށް މި އެކުލެވޭ ކެފެއިންއަކީ ވެސް (ކުއްލިއަކަށް މަރުވުމުގެ) ފުރުސަތު ވަރަށް ބޮޑުކޮށްފާނެ އެއްޗެއް، އެއިން ހިތަށާއި ލޭހޮޅިތަކަށް ކުރުވާ ކެމިކަލް އަސަރުތަކުގެ ސަބަބުން."\nއޭގެ މިސާލުތައް ބައެއް ހާދިސާތަކުން އަރޫނާ ދެއްކެވި އެވެ.\nއއ. އަތޮޅުގައި މަރުވި ޒުވާނަކު ގަދަޔަށް ސިނގިރޭޓާއި އެނާޖީ ޑްރިންކް ބޮއެ އުޅުނުކަން އަދި ކުރިން މަސްތުވާތަކެތި ބޭނުންކޮށްފައި ހުރިކަން ފާހަގަކުރެވިފައިވާ އިރު އޭނާ މަރުވުމުގައި އެ ތިން ކަންތައް އެކުލެވިގެންވުން އެކަށީގެންވާ ކަމަށް އަރޫނާ ގަބޫލުކުރައްވަ އެވެ. އޭގެ އިތުރުން ސާޅީހުގެ އަހަރުތަކުގެ ކުރީކޮޅު ކުއްލިއަކަށް މަރުވެފައިވާ ފިރިހެނުންގެ ތެރެއިން ގިނަ ބަޔަކު ގަދަޔަށް ދުންފަތުގެ އިސްތިއުމާލުކޮށް އުޅުނުކަން އެނގެ އެވެ. އަދި ދިރާގު ރޯޑް ރޭސްގައި 2014 ވަނަ އަހަރު ދުވަނިކޮށް ސްޓްރޯކެއް ޖެހި ފަރުވާ ދެނިކޮށް މަރުވި އޭޑީކޭގެ ބިދޭސީ ޑޮކްޓަރު ދުވުން ފެށުމުގެ ކުރިން އެނާޖީ ޑްރިންކްސް ބޭނުންކުރިކަން ވެސް އަރޫނާ ފާހަގަކުރެއްވި އެވެ.\nއެނާޖީ ޑްރިންކުގެ ސަބަބުން ސިއްހީ ގޮތުން ބޮޑެތި ނުރައްކާތައް ކުރިމަތިވޭ\nދުންފަތުގެ ގޮންޖެހުމާ އެކުއެކީގައި އެނާޖީ ޑްރިންކްސް\nދުންފަތުގެ އިސްތިއުމާލުކުރުން އާއްމުވުމުގެ ބޮޑު ގޮންޖެހުމުން އަރައިނުގަނެވި އުޅެނިކޮށް އެނާޖީ ޑްރިންކްތަކުގެ ނުރައްކާ ވެސް އާއްމު ދިރިއުޅުމުގައި މި ވަނީ ވަކިހިއްޕާލައިފަ އެވެ. އަދި އޭގެ ތެރެއިން އައިސްގެން އުޅޭ، އެނާޖީ ޑްރިންކާއި އެހެން އެއްޗެހި އެއްކުރުމުގެ ވައްޓަފާޅިއަކީ ވަކިން ނުރައްކާތެރިކަން ބޮޑު ކަމެއްކަން އަރޫނާ ފާހަގަކުރެއްވި އެވެ. މިސާލެއްގެ ގޮތުގައި އޭނާ ދެއްކެވީ މިދިޔަ އަހަރު ހުޅުމާލޭގައި ކުއްލި ގޮތަކަށް މަރުވި ދެ ޒުވާނުންގެ މަރު، އެނާޖީ ޑްރިންކްސް އާއި ޕާޓީ ޑްރަގްސް މިކްސްކުރުމާ ގުޅިފައިވާ ކަމެވެ.\nއެއާ އެކު އޮތް އެންމެ ބޮޑު ކަންބޮޑުވުމަކީ، ދުންފަތެކޭ އެއްފަދައިން، އެނާޖީ ޑްރިންކްސް ވެސް ނުފޫޒުގަދަ ވިޔަފާރިއަކަށް ވެފައިވާ އިރު އެފަދަ ބުއިންތައް އިޝްތިހާރުކުރުން ފަދަ ކަންކަމުގައި ހިފެހެއްޓުމެއް ނެތުމެވެ.\n"އެނާޖީ ޑްރިންކް ކޮކްޓެއިލްސް ޕްރޮމޯޓްކުރުމުގެ ހަރަކާތެއް ބޭއްވުމާ ގުޅިގެން ސިއްހީ ދާއިރާގެ އެކި ފަރާތްތަކުން އެކަމާ ކަންބޮޑުވުން ފާޅުކުރި. އޭގެ ދެ ހަފްތާ ފަހުން މި ދެ ޒުވާނުންގެ މަރު އައީ،" ހުޅުމާލޭގައި މިދިޔަ ސެޕްޓެމްބަރު މަހު ހިނގި ބޮޑު ހާދިސާ އަށް އިޝާރާތްކުރައްވައި އަރޫނާ ވިދާޅުވި އެވެ.\n"ކުޅިވަރު ކުޅުމުގެ ކުރިން އެނާޖީ ޑްރިންކްސް ބޭނުން ނުކުރުން، ސްޕޯޓްސް ޑްރިންކްސްގެ ގޮތުގައި އެނާޖީ ޑްރިންކްސް ޕްރޮމޯޓް ނުކުރުން އަދި އެއްވެސް އެއްޗަކާ މިކްސްކޮށްގެން ބޭނުންކުރާ އެއްޗެއްގެ ގޮތުގައި އެނާޖީ ޑްރިންކްސް ޕްރޮމޯޓް ނުކުރުން މިއީ ވަރަށް މުހިއްމު ކަންތައްތައް. އެނާޖީ ޑްރިންކްސްގައި ކެފެއިން އާއި އެ ނޫން ވެސް ކެމިކަލްތައް އެކުލެވޭ މިންވަރު މާ މަތިވެފައި ރައްކާތެރިއެއް ނޫން."\nއެނާޖީ ޑްރިންކްސްއާ ދެކޮޅަށް ސަރުކާރުން ކޮންމެވެސް ކަހަލަ ފިޔަވަޅުތަކެއް މިހާރު އަންނަނީ އަޅަމުންނެވެ.\nރާއްޖޭގައި 2016-2017ގައި ވަނީ ސްކޫލްތަކާއި ސަރުކާރުން ހިންގާ ސިއްހީ ޚިދުމަތް ދޭ ތަންތަނުގައި އެނާޖީ ޑްރިންކްސް ބޭނުންކުރުމާއި ގެންގުޅުން މަނާކޮށްފަ އެވެ. ސްކޫލުން ބާއްވާ ހަރަކާތްތަކުގައި އެނާޖީ ޑްރިންކާއި އެ ތަކެތީގެ ސްޕޮންސާ ބޭނުން ކުރުމާއި އެނާޖީ ޑްރިންކްގެ އިޝްތިހާރުތައް ސްކޫލުތަކުގެ ތެރޭގައި ތިބޭއިރު ފެންނަ ގޮތަށް، މަގުމަތިންނާއި އިމާރާތްތަކުގައި ހަރުކުރުން ވެސް މަނަ އެވެ.\n"އެނާޖީ ޑްރިންކްސް އިޝްތިހާރުކުރުމާ ބެހޭ ގަވާއިދެއް ހަދަން އެޗްޕީއޭ އިން މަސައްކަތްކޮށްފައިވޭ. އެކަމަކު އެކަން އަދި ކާމިޔާބެއް ނުވޭ،" އަރޫނާ ވިދާޅުވި އެވެ.\nއާއްމުންނަށް އިންޒާރެއް ދެވޭތަ؟\nކުއްލި މަރުތައް ތަކުރާރުވަމުން ދިޔަޔަސް މިހާތަނަށް ހަމައެކަނި އެނގެނީ މީޑިއާގައި ރިޕޯޓްކުރާ ވަކިވަކި ހާދިސާތަކެކެވެ. މި މައްސަލަ ޖުމްލަ ގޮތަކަށް އެނގޭނެ ތަފާސްހިސާބެއް ނެތެވެ. ނުވަތަ އާއްމުކޮށްފައެއް ނުވެ އެވެ. އަދި މިކަން ބަލައި ދިރާސާކޮށް ސަބަބުތައް ދެނެގަންނަން ސިއްހީ ދާއިރާ އިން މަސައްކަތްކުރާ ކަމެއް ވެސް އެނގިފައެއް ނުވެ އެވެ.\n"ރާއްޖޭގައި އެކަށީގެންވާ ގޮތަކަށް ކުއްލި މަރުތައް މެޑިކަލީ އިންވެސްޓިގޭޓްކުރާ ހެނެއް އަޅުގަނޑަކަށް ހިއެއް ނުވޭ،" އަރޫނާ ވިދާޅުވި އެވެ.\n"ޑޮކްޓަރުން މެޑިކޯލީގަލް ފޯމްތައް ފުރާ. އެކަމަކު ޑޮކްޓަރަށް ލިބެން ހުންނަ މައުލޫމާތު ވަރަށް މަދު. އަދި އަޅުގަނޑުމެންގެ ގިނަ ޑޮކްޓަރުންނަކީ މަރުގެ އެކަށީގެންވާ ސަބަބުތައް ދެނެގަންނަން ތަމްރީންކުރެވިފައިވާ ބައެއް ނޫން."\nމިހާރުގެ ހާލަތަށް ބަލާ އިރު އެއީ މުހިއްމު ކަމެއް ކަމަށް ސިއްހީ ދާއިރާގެ ބައެއް ބޭފުޅުން ދެކެވަޑައިގަންނަވަ އެވެ.\n"އަޅުގަނޑު ދެކޭގޮތުގައި ކުއްލިއަކަށް މަރުވާ މިފަދަ މީހުންގެ ޕޯސްޓްމޯޓަމް ހެދޭނެ ގޮތެއް ތައާރަފްކުރަން އެބަ ޖެހޭ،" ދުންފަތް ކޮންޓްރޯލްކުރުމާ ބެހޭ ބޯޑުގެ މެމްބަރު އަދި އޭޑީކޭ ހޮސްޕިޓަލުގެ މެނޭޖިން ޑިރެކްޓަރު އަހްމަދު އަފްއާލް ވިދާޅުވި އެވެ.\n"މިފަދަ މީހުންގެ ދިރިއުޅުމުގެ އާދަތައް ހުރީ ކިހިނެއްތޯ ބަލައި ދިރާސާކުރަން ޖެހޭ."\nއެއީ ކުއްލި މަރަށް މަގުފަހިވާ ކަންކަމާ ދުރުވާން އާއްމުންނަށް ވަރަށް މުހިއްމު މައުލޫމާތަކަށް ވާނެ އެވެ.\nއަރޫނާ ގަބޫލުކުރައްވާ ގޮތުގައި ދުންފަތް ބޭނުންކުރުން މަދުކޮށް އޭގެ ނުރައްކާތެރިކަމަށް މީހުން ހޭލުންތެރިކަން ބޮޑުކުރަން އިތުރު މަސައްކަތްތަކެއް ކުރަން ޖެހެ އެވެ. އޭނާ ވިދާޅުވީ އެކަން އެންމެ ރަނގަޅަށް ކުރެވޭނީ ސިނގިރޭޓް ފޮށިތަކުގެ ބޭރުގައި އިންޒާރުގެ މަންޒަރުތައް ޖަހައިގެން ކަމަށެވެ. އެކަމަކު އެކަމަށް ހަދާފައިވާ ގަވާއިދު ދުންފަތުގެ ސިނާއަތުގެ ނުފޫޒާ އެކު ރައީސް އޮފީހުން ގެޒެޓް ނުކޮށްފާނެ ކަމުގެ ކަންބޮޑުވުން ސިއްހީ ދާއިރާ އާއި ދުންފަތާ ދެކޮޅަށް މަސައްކަތްކުރާ ޖަމިއްޔާތަކުން ދަނީ ފާޅުކުރަމުންނެވެ.\nދުންފަތާ ދެކޮޅަށް ފިޔަވަޅު އެޅުމުގައި މީގެ ކުރިން ވެސް މިފަދަ ތަޖުރިބާތައް ކުރެވި ހުރަސްތައް ކުރިމަތިވެފައިވެ އެވެ. އަރޫނާ ވިދާޅުވި ފަދައިން އެނާޖީ ޑްރިންކްސްގެ މައްސަލައިގައި ވެސް އެ ގޮންޖެހުން އަންނާނެ އެވެ.\nކުއްލި މަރުތަކަށް މަގުފަހިކުރިޔަސް، ގިނަ ބައެއްގެ ދިރިއުޅުން ވަނީ ދުންފަތާއި އެނާޖީ ޑްރިންކްސްއާ ލާމެހިފަ އެވެ. އެކަމަށް މީހުން ހޭލުންތެރިކުރަން ދޭ މެސެޖުތަކާއި ސިއްހީ އިންޒާރުތަކުގެ އަޑަށް ވުރެ އެ އެއްޗެހީގެ ނުފޫޒު މާ ގަދައީ ކީއްވެގެންތޯ އެއީ ކުރަން ޖެހޭ ސުވާލެކެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު އެނަޖީ ޑްރިންކް ސިނގިރޭޓް މަރު ކުއްލި މަރު


SunOnline: Messi aa eku ves PSG molheh nuvi\nއަޙްމަދު ޠާލިބް މުޙައްމަދު 16 Sep 2021, 09:27\nމެސީ، ބްރޫޖްގެ ދެކުޅުންތެރިނ ކާރިން ބޯޅަ ފޮނުވާލަނީ--- ފޮޓޯ: ގާޑިއަން\nޔުއެފާ ޗެމްޕިއަންސް ލީގު ކާމިޔާބު ކުރުމުގެ އަޒުމުގައި ލިއޮނެލް މެސީގެ ސޮއި ހޯދައި، ޓްރާންސްފާ ބާޒާރުގައި ބޮޑެތި ހަރަދުތަކެއް ކުރި ޕެރިސް ސެންޓް ޖާމަން (ޕީއެސްޖީ) ބެލްޖިއަމްގެ ކްލަބް ބުރޫޖް އަތުން 1-1 އިން އެއްވަރުއެއްޖެއެވެ.\nރަށުން ބޭރުގައި ޕީއެސްޖީ ކުޅުނު މެޗުގައި އެޓީމުގެ ކޯޗު މައުރީސިއޯ ޕޮޗެޓީނޯ ވަނީ ފުރަތަމަ ފަހަރަށް މެސީ، ނޭމާ އަދި އެމްބާޕޭއަށް ފުރަތަމަ 11 އިން ފުރުސަތު ދީފައެވެ.\nދުނިޔޭގެ އެންމެ އަގުބޮޑު ފުރަތަމަ 11 އާއެކު މެޗަށް ނިކުތް ޕީއެސްޖީގެ ފަރާތުން އެދެވޭ ކުޅުމެއް ނުފެނެއެވެ. ޕީއެސްޖީއިން ގިނަ ވަގުތު ބޯޅަ ހިފަހައްޓައިގެން ކުޅުނު ނަމަވެސް މެޗުގެ ގިނަ ފުރުސަތު ފަހި ކުރީ ބްރޫޖްއިންނެވެ.\nޕީއެސްޖީއަށް 15 ވަނަ މިނިޓުގައި ލީޑު ނަގައިދިނީ ސްޕެއިން މިޑްފިލްޑަރު އަންޑަ ހެރޭރާއެވެ. ބްރޫޖް އޭރިއާ އަރިމަތިން ކުޅުންތެރިއެއް ކާރިން ނައްޓާލުމަށްފަހު އެމްބާޕޭ ތިރިތިރިން ނަގައިދިން ހުރަސް ހެރޭރާ ގޯލުގެ ތިރީ ކަނަށް އަމާޒުކޮށްލީ އޭނާގެ ވާތު ފައިން ފޮނުވާލި ހަމަލާއިންނެވެ.\nޕީއެސްޖީއިން ލީޑު ނެގި ނަމަވެސް ޓީމު ކުރިއަށް ޖައްސައިގެން ކުޅެ ބްރޫޖްއިން ވަނީ ރަނގަޅު ފުރުސަތުތަކެއް ތަނަވަސް ކޮށްފައެވެ. ނަތީޖާއެއްގެ ގޮތުން މެޗުގެ 27 ވަނަ މިނިޓުގައި ބްރޫޖްއިން އެއްވަރުކުރިއެވެ. މިލަނޑު އެޓީމަށް ޖަހައިދިނީ ކެޕްޓަން ހާންސް ވަނަކެންއެވެ.\nފުލް ބެކް އެޑުއާޑް ސޮބޮލް ނަގައިދިން ބޯޅަ ވަނަކަން ވަނީ އެއްފަހަރުން ޕީއެސްޖީގެ ގޯލާ ދިމާއަށް ފޮނުވާލާފައެވެ. ވަނަކެންގެ ހަމަލާ ގޯލުގެ ދަގަނޑަށް އަމާޒުވީ ޕީއެސްޖީގެ ޑިފެންޑަރު ކިމްޕެމްބޭ ފައިގައި ޖެހިފައެވެ.\nބްރޫޖްއިން އެއްވަރުކުރިތާ ދެމިނިޓު ފަހުން މެސީ ވަނީ ނުރައްކާތެރި ހަމަލާއެއް ފޮނުވާލާފައެވެ. ނަމަވެސް އޭނާ ފޮނުވާލި ބޯޅަ އަމާޒުވީ ގޯލުގެ ހުރަސް ދަނޑިއަށެވެ.


Corruption maana kohdhin islaahu thasdheegu kurahvaifi\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ބިލެއް ތަސްދީގު ކުރައްވަނީ -- ފޮޓޯ: ރައީސް އޮފީސް\nއެންޓި-ކޮރަޕްޝަން ކޮމިޝަންގެ ގާނޫނަށް ދެވަނަ އިސްލާހު ގެނައުމުގެ ބިލް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް މިއަދު ތަސްދީގު ކުރައްވައިފި އެވެ.\nއެ އިސްލާހު ރައްޔިތުންގެ މަޖިލީހުން ފާސްކުރީ މިދިޔަ އޭޕްރީލް މަހުގެ 19 ވަނަ ދުވަހު އޮތް ރައްޔިތުންގެ މަޖިލީހުގެ ޖަލްސާގަ އެވެ.\nއެންޓި-ކޮރަޕްޝަން ކޮމިޝަންގެ ގާނޫނުގެ 23 ވަނަ މާއްދާގެ (ހ) އަށް ގެނައި އިސްލާހުގައި "ކޮރަޕްޝަން" އިތުރަށް މާނަކޮށްދީފައިވެ އެވެ. އެގޮތުން ކޮރަޕްޝަނަކަށް ވާނީ ކޮރަޕްޝަންގެ ކުށާއި، ކޮރަޕްޝަންގެ ކުށެއް ކުރުމަށްޓަކައި ހިންގާ އެންމެހައި އަމަލުތައް ހިމެނޭ ގޮތުން ކަމަށް ބުނެފައިވެ އެވެ. އޭސީސީގެ ގާނޫނުގައި ކުރިން އޮތް ގޮތުން ކޮރަޕްޝަނަކީ ކޮރަޕްޝަން ހުއްޓުވުމާއި މާނަކުރުމުގެ ގާނޫނުގައިވާ ކުށްތައް އެކަންޏެވެ.\nމިއަދު އަމަލުކުރަން ފެށި އިސްލާހުގައި އޭސީސީގެ ގާނޫނުގެ 23 ވަނަ މާއްދާގެ (ހ) ގެ ފަހަތަށް (ށ) ގެ ގޮތުގައި އަކުރެއް އިތުރުކޮށް "ކޮރަޕްޝަންގެ ކުށް" ވެސް އިތުރަށް މަނާކޮށްދީފައިވެ އެވެ. އެގޮތުން ކޮރަޕްޝަންގެ ކުށް ކަމަށް ބުނެފައިވަނީ ގާނޫނުލްއުގޫބާތުގެ 510، 513، 515، 516، 517 އަދި 518 ވަނަ މާއްދާގައި ކަނޑައަޅާފައިވާ ކުށްކުށާއި، އެނޫންވެސް ގާނޫނެއްގައި ކޮރަޕްޝަންގެ ކުށް ކަމުގައި ކަނޑައަޅާފައިވާ ކޮންމެ ކުށަކަށެވެ.\nކޮރަޕްޝަނާއި ކޮރަޕްޝަންގެ ކުށް މާނަކޮށްފައި މިވަނީ ގާނޫނުގައި ކުރިން އޮތް ގޮތުން އެފަދަ މައްސަލަ ތަކުގައި ބައެއް މީހުންނަށް ދައުވާ ކުރުމަށް ދަތިތަކެއް ހުރިކަން ޕީޖީ އޮފީހާއި އޭސީސީން ކުރިން ބުނެފައިވަނި ކޮށެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސް އޮފީސް + ޕޮލިޓިކްސް


ހިތަކުން ނުފިލާނޭ – Esfiya\nއިރުގެ ދޯދިތައް ކަނޑުގެ ސަތަހައަށް ބޮސްދެމުން ދުނިޔެއާއި އަލްވަދާއު ކިޔަން ތައްޔާރުވަމުންދިޔައިރު ދޫނިތައް އެސޮރުމެންގެ ހާލިތަކާއި ދިމާލަށް މިސްރާބުޖަހައިފިއެވެ. ގަސްކަރައިން ނިވާވަމުން އައި އިރު ރޭގަނޑަށް ތަންދެމުން ލޮނުގަނޑު ތެރޭގައި ފޮރުވިގެންދިޔައިރު އިސާހިތަކު ދުނިޔެ އަނދިރިކަމުގެ ސާލެއްގެ ތެރެއަށް ގެއްލިގެން ހިނގައްޖެއެވެ. މަޑުމަޑުން އަތިރިމަތީގައި ހަރަކާތްތެރިވަމުންދިޔަ މީސްކޮޅު މަދުވަމުންގޮސް އަތިރިމަތި އެކީހެން ހުސްވެގެންދިޔައިރު ފައިގެ ފިޔަވަޅުގެ ނިޝާންތައް ރާޅުތަކާއި ހަވާލުކުރަމުން މަލާކް ކުރިއަށްދިޔައެވެ. އިރުއޮއްސުމުންވެސް އެތަނުން ދިޔުމުގެ ހިޔާލު މަލާކްގެ ނެތްފަދައެވެ. މަޑުމަޑުން ކުރިއަށްދަމުންދާވަރަކަށް އޭނަގެ މާޒީގެ ތެރެއަށް ވަދެވޭހެން ހީވެއެވެ. މަޑުމަޑުން ކުލަ ޖެހެމުން އައި މަންޒަރުތައް ލޯމައްޗަށް ސިފަވެގެން އައިރު މަލާކް ލޯ މަރާބާރުކޮށްލިއެވެ.\n4 އަހަރުކުރި އުޑުމަތި ބަނަކަމުން ހީވަނީ އުޑުމަތީ ކަޅު ސާލެއް އޮޅާލެވިފައިވާހެންނެވެ. ކަޅު ބޯވިލާތަށް ދުނިޔެމަތި އަނދިރިކޮށްލާ ތަރިތަކުގެ އަލި ފަޑުކޮށްލުމުގައި ކާމިޔާބު ހޯދައިފައިވާއިރު ގަސްތަށް ވަޔާއި ހޫރެމުންދިޔައީ މާހައުލު އިތުރަށް ހަލަބޮލިކުރުވަމުންނެވެ. ކޮޅާއި ކޮޅު ނުފެންނަ ރަށުގެ ބޮޑު މަގުގައި މަލާކް ހިނގަމުންދިޔައިރު ފަނިފަކްސާގެ އަޑު ނޫން އަޑެއް ނީވެއެވެ. މުޅި ރަށްވެސް ވަނީ ހަމަހިމޭންވެފައެވެ. ނަރުސް ޔުނީފޯރމްގައި ހުރި މަލާކް އަތުގައި އޮތް ދަބަސް ރަނގަޅުކޮށްލުމަށްފަހު ހިނގުން ބާރުކޮށްލަމުން ހޮސްޕިޓަލާއި ދިމާލަށް މިސްރާބުޖެހެއެވެ.\nދިގު ކޯރިޑޯއިން ހިނގާލައިފައި އައިސް ނަރުހުންގެ ކައުންޓަރު ކުރިމަތިންލާފައި ގޮސް އެއްފަރާތުގައި ހުރި ބޭސްއަޅައިދޭ ކޮޓަރިއަށް މަލާކްވަނެވެ. އޭރު ހުދުކުލައިގެ ބެޑްޝީޓް އަޅާލެވިފައިވާ އެނދުމަތީ ގޮނޑިއަކަށް ފައި ނަގައިގެން ޒުވާން އުމުރުގެ ފިރިހެންކުއްޖަކު އިނެވެ. އެ ޒުވާނާގެ ފައިގައި ބާރުކޮށްލެވިފައިވާ ހުދުކުލައިގެ ބެންޑޭޖްގަނޑުވަނީ ލެއިން ކަޅިވެފައެވެ. ކޮޓަރީގެ ދޮރު ޖެހުނު އަޑަށް އެ ޒުވާނާ އިސްއުފުލާލައި ބަލާލިއެވެ. އެ ޒުވާނާއަށް ރީތި ހިނިތުންވުމެއް ހަދިޔާކޮށްލުމަށްފަހު ބޭސްއަޅާ ސާމާނުތަށް ހުރި ޓްރޭ ހިފައިގެން މަލާކް އެނދާއި ކައިރިވެލިއެވެ.\nފުޓްބޯޅަ ކުޅެނިކޮށް ފުޅި މުށިގަނޑަކަށް އެރުނީ…. އެ ޒުވާނާގެ ފައިގައި އައްސާފައިވާ ބެންޑޭޗްގަނޑު މޮހަނިކޮށް އެ ޒުވާނާ ވާހަކަދެއްކިއެވެ.\nތިއީ މިރަށު ކުއްޖެއްތަ؟ ކޮންނަމެއްތަ ކިޔަނީ؟ މަލާކް އެ ޒުވާނާގެ ފައިގައި ފަރުވާތެރިކަމާއިއެކު ބޭސްއަޅައިދެމުންދިޔައިރު އެ ޒުވާނާ މަލާކްގެ މޫނަށް ނަޒަރު ހުއްޓާލައިގެން އިނދެ ސުވާލުކުރިއެވެ.\nހޫމް! މަލާކް ކިޔަނީ…. މަލާކް ކުރަމުންދިޔަ މަސައްކަތް މަޑުޖައްސާލަމުން އެ ޒުވާނާގެ މޫނަށް ބަލާލުމަށްފަހު ތައާރަފްވެލިއެވެ.\nއަހަންނަށް ކިޔަނީ ވިޝާމް…. ވިޝާމް ހީލަމުން މަލާކްއާއި ސަލާމްކޮށްލުމަށް އަތްދިއްކޮށްލިއެވެ. މަލާކް ވިޝާމްއާއި ސަލާމަކޮށްލުމަށްފަހު އޭނަ ކުރަމުންދިޔަ މަސައްކަތަށް އެނބުރިގަތެވެ. ފަރުވާތެރިކަމާއިއެކު މަލާކް ވިޝާމްގެ ޒަހަމް ސާފުކުރަމުންދިޔައިރު ވިޝާމްގެ ނަޒަރު އެންމެފަހަރަކުވެސް މަލާކްގެ މޫނުން ކައްސައެއްނުލައެވެ. މަލާކް މީގެ ކުރިން ފެނިފައިނުވާތީ ވިޝާމް ބަލަމުންދިޔައީ މަލާކް ދަސްކުރަންބޭނުންވެފައިވާފަދަގޮތަކަށެވެ. ވިޝާމް ބަލާލާ ކޮންމެ ފަހަރަކު މަލާކް އެ ހަދިޔާކޮށްލާ ހިނިތުންވުން އޭނާގެ ހިތުގައި މަލާކްއަށް ޝައުގުވެރިކަން އުފެދެންފެށިއެވެ.\nއަދި ދިމާވާނެދޯ …. ބޭސްއަޅާ ނިމުމުން ވިޝާމް މަލާކްއަށް ހިނިތުންވުމެއް ހަދިޔާކޮށްލުމަށްފަހު އަހާލިއެވެ. އެ ސުވާލުގެ ޖަވާބު މަލާކް ދިނީ އޭނަގެ އެންމެ ރީތި ހިނިތުންވުމުންނެވެ.\nހަފްތާއެއް ވަންދެން ވިޝާމް ބޭސްއަޅަން އައިރު މަލާކްއާއި ވިޝާމްއާއި ދެމީހުންގެ ގުޅުން ދިޔައީ ދުވަހުން ދުވަހަކަށް ބަދަހިވަމުންނެވެ. ވިޝާމްގެ ފަރާތުން މަލާކްއަށް އިނގުނު ގޮތުގައި ވިޝާމްއަކީ މާލޭގެ މުއްސަނދި ދެމަފިރިއަކަށް ލިބިފައިވާ ހަމައެކަނި ދަރިފުޅެވެ. އަދި ވިޝާމް ރައްޓެހިންނާއިއެކު ގަމަށް އައިސްގެން އުޅެނީ ޗުއްޓީ ހޭދަކޮށްލާށެވެ.\nނަރުހުންގެ ކައުންޓަރުގައި މަލާކް އިންއިރު ދޭތެރެއަކުން ގަނޑިބަލާލަނީ ކަންކަމަށް އިންތިޒާރުކުރާފަދައިންނެވެ. އަތުގައި އަޅާލެވިފައިވާ ރިހި ގަނޑިއަށް ނަޒަރެއް ދީގެން އިނދެ އަނެއްއަތުގައި އޮތް ގަލަމުން ކައުންޓަރުމަތީ މަލާކް ތަޅާލަތަޅާލަ އިނީ ކެތްތެރިކަން ކުޑަވެފައެވެ.\nހައެ! އަހަރެން އާދޭތޯތަ ތިއިނީ؟ ދާދި ކައިރިން ވިޝާމްގެ އަޑު އިވުމާއިއެކީ މަލާކް އިސްއުފުލާ ބަލާލިއެވެ. އޭރު ކައުންޓަރުގައި އަތްއަޅުވާލައިގެން މަލާކްއަށް ނަޒަރު ހުއްޓައިލައިގެން ހުރި ވިޝާމް ފެނުމާއިއެކީ މަލާކްގެ ތުންފަތްމައްޗަށް ލުއި ހިނިތުންވުމެއް ވެރިވިއެވެ.\nނޫން ވަކި އެހެނެއްނޫން… ޑިއުޓީ ގަނޑިވީމަ… އެއީ މަލާކްގެ ހިތުގައި އޮތްގޮތްވިޔަސް މަލާކް އިންކާރުކުރަމުން ވިޝާމްގެ ކުރީގައި ހުރެ ބޭސްއަޅާ ކޮޓަރިއާއި ދިމާލަށް ހިނގައިގަތެވެ.\nވިޝާމްގެ ފައި މިހާރު ރަނގަޅުތަ؟ ދެން މިއަދު ބޭސް އެޅީމަ ނިމުނީ… މައުވާ ޑިޓޯލްފުޅި ނަގައިގެން ވިޝާމްގެ ފައި ސާފުކުރަންފެށިއެވެ.\nހޫމް! މަލާކް ހަނދާންވާނެތަ އަހަރެން މަތިން؟ ވިޝާމްގެ ސުވާލުން މަލާކް ހުއްޓުން އަރާގޮތްވިއެވެ. އޭނަ ނަރުހެއްގެ ގޮތުން އެތަށް ބަޔަކަށް ހިދުމަތްކޮށްދިން ނަމަވެސް ވިޝާމް އެ އެންމެންނަށްވުރެ ހާއްސައެވެ.\nވަރަށް ހަނދާންވާނެ… ވަރަށް ފޫހިވެސްވާނެ ވިޝާމް ނާންނަންޏާ…. މަލާކް ބުނަން ކިތަންމެ ބޭނުންވިޔަސް އެލަފްޒުތަށްވީ ހިތުގައެވެ. ވިޝާމްއަށް އެ ލަފްޒަތައް އިއްވާލަދޭ ހިތްވިޔަސް މަލާކްއަކަށް އެ ހިތްވަރެއް ނުކުރެވުނެވެ.\nދެން ރަނގަޅުވާނެ ބޭސްއަޅަންނަޔަސް… އެކަމަކު ލޮނު ޖެހިއްޖެއްޔާ ސަކަރާތްވެދާނެ… މަލާކް ވާހަކަދެއްކިއިރު އެއަޑުގައިވީ ތުރުތުރުލުން އޭނައަށްވެސް ފާހަގަކުރެވުނެވެ. ތޭންކްސް މަލާކް…\nއަހަރެންގެ ފައި ރަނގަޅުވީއިރު ހިތުގަ އެހެން ޒަހަމްތަކެއް ލެވިއްޖެ… އެޒަހަމްތަކަށް ވެސް ފަރުވާ ބޭނުންވޭ… ވިޝާމް ބޭސްއަޅާ ކޮޓަރިން ނިކުންނަމުން ބުނެލި ޖުމްލަ އަޑުއިވިފައި އިރުކޮޅެއްވާންދެން ހުއްޓުން އަރާފައި މަލާކްއަށް ހުރެވުނެވެ. ވިޝާމްގެ ޖުމްލައާއި މެދު ވިސްނާލެވުނުއިރު އެ ޖުމްލައިގެ މުރާދަކީ ކޮބައިކަމެއް މަލާކްއަކަށް ނަގައެއްނުގަނުވުނެވެ.\nމަލާކް ހަވީރު ބޭރަށް ނިކުތްއިރު ވިޝާމްއާއި ބައްދަލުވެދާނެ ކަމަކަށް ހިޔެއްނުކުރެއެވެ. ވިޝާމް ނުފެންނަތާ އެތަށް ދުވަހެއް ވެގެންދިޔައިރު ވިޝާމް މިހާރު ގަމުގަ ނޫޅޭކަމަށް މަލާކް ނިންމިތާ ކިތަންމެ ދުވެހެކެވެ. މަލާކް ދޮރާށިން ބޭރަށް ނުކުމެލުމާއިއެކީ ރަށުގެ ގްރޫޕްއަކާއިއެކީ ސައިކަލް ދުއްވަމުން ދިޔަ ވިޝާމް ފެނުމާއިއެކު ވިޝާމްގެ ހަރަކާތްތައް ދެކެން ދޮރާށި ކައިރީ މަޑުކޮށްލިއެވެ. އެވަގުތު ވިޝާމްއަށް މަލާކް ފެނުމާއިއެކު ސައިކަލްގަ އައިސް މަލާކް ގާތު މަޑުކޮށްލިއެވެ.\nވިޝާމް މިތާ ކީއްކުރަނީ؟ މިހާރު ފައި އެއްކޮށް ރަނގަޅުވީތަ؟ ވިޝާމް ފެނުމާއިއެކު މަލާކް ސުވާލުކުރިއެވެ.\nމަލާކް މިތާ ކީއްތިކުރަނީ؟ މީ މަލާކްގެ ގެތަ؟ މަލާކްގެ ސުވާލަށް ޖަވާބުދިނުމުގެ ބަދަލުގައި ވިޝާމް ސުވާލުކުރިއެވެ.\nމީ އަހަރެންގެ ގެއަކީ! އަހަރެން ކުރި ސުވާލަށް ޖަވާބެއް ނުދެމެއްނު… މަލާކް ވިޝާމްއަށް ހަނދާންކޮށްލަދިނެވެ.\nބުނީމެއްނު އަހަރެންގެ ހިތުގައި ފާރުތަކެއް އުފެދުނު ވާހަކަ އެފާރުތަކަށް ސިފާއެއް ލިބޭތޯ މިއުޅެނީ…. ވިޝާމް އެޖުމްލަ ބުނެލީ މަލާކްއަށް ކުޑަގޮތަކަށް ބަލާލުމުންނެވެ. އެ ޖުމްލައާއިއެކު މަލާކްއަށް ވިޝާމްއާއި ދިމާލަށް ބަލާލެވުނީ ތަފާތު ނަޒަރަކުންނެވެ.\nމަލާކް… ވިޝާމް ބާރަކަށް ގޮވާލުމާއިއެކު ހިޔާލަކަށް ގެއްލިފައިހުރި މަލާކް ސިހިގެންދިޔައެވެ.\nހާދަވަރަކަށޭ ދޯ ސީރިއަސްވީ…. ދެންދަނީ .. އަދި ފަހުން ބައްދަލުވާނެ… ވިޝާމް މަލާކްއަށް ހަނާއަޅާލުމަށްފަހު ސައިކަލް ދުއްވާލިއެވެ. ވިޝާމްގޮސް އޮބާލަންދެން މަލާކްއަށް ބަލަހައްޓައިގެން ހުރެވުނީއެވެ.\nއެ ދުވަހުގެ ފަހުން މަލާކްއާއި ވިޝާމްގެ ބައްދަލުވުންތަށް ގިނަވިއެވެ. ވިޝާމްއަށް ލިބޭ ހުސްވަގުތުތަކުގައި މަލާކްއާއި ހިނގާލަންދިޔުމާއި ކޮފީތަކަށްދިޔުން އާންމުކަމަކަށްވިއެވެ. ދުވަސްތަށް މަސްތަކަށް ބަދަލުވަމުން ދިޔައިރު މަލާކްއާއި ވިޝާމްއާއި ދެމެދު އޮތް ގުޅުން ދިޔައީ ދުވަހަކަށްވުރެ ދުވަހެއް ބަދަހިވަމުންނެވެ. ކުރިލާ އާކުރި ހެދެމުންނެވެ. ފަހަރެއްގައިވެސް މިގުޅުން ލޯތްބަށް ބަދަލުވެދާނެކަމަކަށް މަލާކް ހިޔެއްނުކުރެއެވެ. ވިޝާމްގެ އެދުމަށް މަލާކް ވިޝާމްއާއި ގުޅުނީ އެއީ އޭނަވެސް ބޭނުންވާގޮތަށްވާތީއެވެ.\nމެންދުރުގެ ހޫނުގަދަ ވަގުތު މަލާކްއާއި ވިޝާމް ރަށުގެ ބޮޑުމަގުންލާފައި ބައިސްކަލް ދުއްވާފައި އައީ ޖެހެމުންދިޔަ ފިނި ރޯޅިތަކުން ފިނިކަން ލިބިގަންނަމުންނެވެ. އެއްވަރަކަށް ބައިސްކަލް ދުއްވާފައި އައިރު ދެޒުވާނުންގެ ދޭތެރޭ ދޭތެރެއަކުން ބަދަލުކުރެވެމުންދާ ނަޒަރުތަކާއިއެކު ވިޝާމް ދޭތެރެއަކުން މަލާކްއާއި ދިމާކޮށްލަން ކޮންމެވެސް އެއްޗެކޭ ކިޔާލައެވެ.\nވިޝާމްގެ ފޯންރިންގްވުމާއިއެކު ފޯނުނަގާ ކަންފަތުގައި ޖައްސާލިއިރު ދެޒުވާނުންނަށް ތިބެވުނީ މަގުގެ މެދުގައި ކަހަލަގޮތަކަށެވެ. ވިޝާމް ފޯނުގައި އިނދެ ކުރިމައްޗަށް ބަލާލިއިރު އެދެޒުވާނުންނާއި ދިމާލަށް ވައި ކަފައިފައި އައި ލޮރީ ފެނިފައިވީގޮތެއްވެސް ނޭނގުނެއެވެ. މަލާކްއަށް ގޮވާލުމާއިއެކު ވިޝާމް މަލާކްގެ ބައިސްކަލްގައި އަތްއަޅާ ދުރަށް ކޮއްޕާލެވުނުއިރު ބާރު ސްޕީޑެއްގައި އައި ލޮރީ ދިޔައީ ވިޝާމް ގޮވައިގެންނެވެ. ދަގަނޑުތައް ޖެހިގެންދިޔަ އަޑާއިއެކު ވަރަށްބާރަށް ވިޝާމް ހަޅޭލަވައިގަތް އަޑު މަލާކްއަށް އިވުނެވެ. މަގުގެ އެއްފަރާތަކަށް ވެއްޓިފައި އޮތް މަލާކްއަށް ލޮރީގެ ދަގަނޑުތައް މަތީ ހަރާކާތްނެތިފައި އޮތް ވިޝާމް ފެނުމާއިއެކު ބިންމަތިން ތެދުވެ އެދިމާލަށް ދުއްވައިގަނެވުނުއިރު ހަށިގަނޑުގައި އަޅަމުންދިޔަ ވޭންތަކުގެ މަތިންވެސް ހަނދާނެއްނެތެވެ.\nވިޝާމް…. މަލާކް ވިޝާމްގެ ބޯނަގާ އުނގުގައި ބާއްވާލިއިރު ވިޝާމް ކުޑަކޮށް ހަރަކާތްކުރިއެވެ. ވިޝާމްގެ ބޮލުން ފައިބަމުންދިޔަ ލޭތަކުން ދަގަނޑުތައް ރަތްވަމުންދިޔައިރު ނިއްކުރިން ދެމެމުންދިޔަ ލޭގެ ރޮނގުން މޫނު ކަޅިކުރަމުންދިޔައެވެ. ވިޝާމް ނޭވާނުލެވިގެން އުޅެމުންދިޔައިރު ދެލޯވަނީ ބޮޑުވެފައެވެ.\nކީއްތިކުރީ….. މަލާކް މޮޅިވެރިކަމާއިއެކީ އެހެން ބުނެލިއިރު މޫނުމަތީވަނީ ހިތާމައިގެ އަސަރުތަކެވެ. އޭރު އެދެލޯވެސް ވަނީ ކަރުނުން ފުރިފައެވެ. އޭރު މީހުންތަށް އެއްވެ އެމްބިއުލެންސަށްވެސް ގުޅައިފިއެވެ.\nވިޝާމް ކިތަންމެ ހިތްވަރުކުރިނަމަވެސް އެ ބޮޑު ދެލޯ ކަރުނުން ފުރެމުންދިޔައެވެ. މަޑުމަޑުން ލޯ މައްޗަށް ފުސްވެ އަމިއްލަ ބާރަކާއިނުލައި ލޯމެރެމުންދިޔައިރު ވިޝާމްއަށް ހީވަނީ ފުން ނިންޖަކަށް ގެނބެމުންދާހެންނެވެ.\nމަލާކް… އަހަންނަކަށް އެއްވެސް ތަނެއް ނުފެނޭ….. ވަށައިގެންވި ހުރިހާ މަންޒަރުތަކެއް ވިޝާމްއަށް ފުސްވަމުންދިޔައިރު ވިޝާމް އުނދަގޫގޮތަކަށް ވާހަކަދައްކަން މަސައްކަތްކުރިއެވެ. އެވަގުތު މަލާކް ވިޝާމްގެ އަތުގައި ހިފާލިއިރު އެއަތުގައި އެއްވެސް ބާރެއްނެތެވެ. އެއަތުގެ ބާރާއިއެކު ވިންދުތައް ފަނޑުވަމުންދާއިރު މަލާކްއަށްވެސް އެއީ ވިޝާމްގެ އެންމެ ފަހުވަގުތުކޮޅުކަން ޔަގީންވިއެވެ.\nމަލާކް… އަހަ… އަހަރެން…. އުނދަގުލުން ހުއްޓަހުއްޓާފައި ވިޝާމް ބުނަން އުޅުނު ޖުމްލަ ފުރިހަމަ ނުކުރެވެނީސް އެ ހަށިގަނޑުގައިވާ ވަރު ހުސްވިއެވެ. އެއާއިއެކީ އަބަދަށްޓަކައި ވިޝާމްގެ ލޯ މެރުނެވެ. މަލާކްގެ އުނގުތެރޭ އޮތް ވިޝާމްގެ ހަރަކާތްހުއްޓިގެން ދިޔަވަގުތު މަލާކްއަށް ވިޝާމްގެ ހަށިގަނޑުގައި ހިފައިގަންނަމުން ބާރުބާރަށް ރޮއެގަނެވުނެވެ. އޭރު އެންބިއުލާންސް އައިސް މަޑުކޮށްލީއެވެ.\n********** ކަރުނުން ފުރެމުންދިޔަ ދެލޯ ފުހެލަމުން އަނދިރިވެފައިވާ މާހައުލަށް ނަޒަރެއް ދެމުން މަލާކް އެއްގަމަށް އަރަން ހިނގައިގަތެވެ. ވިޝާމްއާއި އެކީ ހޭދަވި ދުވަސްކޮޅަކީ ކިތަންމެ ކުޑަ ދުވަސްކޮޅަކަށް ވިޔަސް އޭނަގެ ހިތުން ދުވަހަކު އެ ހަނދާންތައް ނުފިލާނެއެވެ. އޭނަގެ ދިރިއުޅުމުގައި ދިމާވެފައިވާ އެންމެންނަށްވުރެ ވިޝާމް ހާއްސައިރު ވިޝާމްގެ މަގާމަށް އެހެން ފަރާތަކަށް ނާދެވޭނެއެވެ. މިއަދު ވިޝާމް އޭނައާއި ކިތަންމެ ދުރުގައިވިޔަސް އޭނަ ދުނިޔޭގައި އުޅޭހާ ހިނދަކު ވިޝާމްގެ ހަނދާންތައް އޭނާއާއިއެކުވާނެއެވެ.\nBest story keep it up\nDhiraa ge new stry eh dhw… Nice… Vvvv reethi..\nAlheyy vv emotional??…hama kiriyaa nurovi myny dear…hehe..nd one more thing inge..Um dear comma koalhi thereyga sentence liyan hadhaan kurahche…guud luck..nd the best short story adhi jiji ah kiyunu?????????????lysm\nkiriyaa nuroyuneema okeyvaane ……….. so don’t worry jiji\nmashaa allah nice ☺??\nMee dhonthi mi vaahaka au comment kuraa furathama faharu.\nKuruvaahaka akau viyas mi vaahaka hama varah loabi ingey..\nthnks ly too\nShauguverikan nugelli nimmaanevunu vaahakaeh\nVarah reethi, varah furihama\nWow! Vrh emotional story eh… keep it up… as always dhiraa sis ge story hama perfect. .. masha Allah… dhn jiji buni hen meehun dhahka fa hunna vaahaka thah koma koalhi ah lahchey… eyrun hama best story ever… hehe\nVrh ves ves Reethi vaahaka eh……. Keep it up…. Best of luck wasdear…. And this is the emotional, heart touching story I have ever read☺?\nމަޖާ ލޯބި April 29, 2020\nއިންސާފް.. 16 ވަނަ ބައި\nއިންތިޒާރު ކުރަމޭ ލޯބިވާތީ-1\nމަޖާ ލޯބި August 21, 2020


ސަބް އޮފިސަރ (ގދ.މާވަރުލު އެއަރޕޯޓް)\nފަޔަރ އެންޑް ރެސްކިއު ސަރވިސްގެ ރޮނގުން ހާސިލް ކޮށްފައިވާ ސަނަދަށް ބެލުމަށްފަހު ޓެކްނިކަލް ކޯ އެލަވެންސް ދިނުމަށް ހަމަޖެހިފައިވާ އުސޫލުގެ ތެރެއިން ޓެކްނިކަލް ކޯ އެލަވެންސް ގެ ގޮތުގައި މުސާރައިގެ %28 ލިބޭނެއެވެ. އަދި ޓެކްނިކަލް ކޯ އެލަވެންސް ހަމަނުޖެހޭ ފަރާތްތަކަށް ހަމަޖެހިފައިވާ އުސޫލުގެ ތެރެއިން ސަޕޯޓިންގ ކޯ އެލަވަންސްގެ ގޮތުގައި -/900 ރުފިޔާ ލިބޭނެއެވެ.\nޑިއުޓީގައި ދަށުން މަސައްކަތްކުރާ ހުރިހާ މުވައްޒަފުންނަށް މަސައްކަތްތަކާއި ބެހޭގޮތުން އިރުޝާދު ދިނުމާއި، ރާވާފައި އޮންނަ ތާވަލާއި އެއްގޮތަށް މަސައްކަތްތަށް ހިގާތޯބަލައި ޗެކްކުރުން.\nއިމަޖެންސީ ޙާލަތްތަކުގައި އިސްކޮށް ހުންނަ އޮފިސަރަކު ޑިއުޓީ ކޮމާންޑް އާއި ޙަވާލުވަންދެން އެސް.އޯ.ޕީ ގައިވާގޮތަށް މަސައްކަތްކުރުމާއި، ސީނިއަރ އޮފިސަރަކުނެތް ޙާލަތެއްނަމަ އޮޕަރޭޝަން ނިމެންދެން ސީނިއަރ އޮފިސަރގެ ރޯލް އަދާކުރުން.\nއެއަރޕޯޓްގެ ވަށައިގެންވާ ފަރުގެ އެތެރޭގެ ސަރަޙައްދުގައި މަތިންދާ ބޯޓަށް ދިމާވާ ޙާދިސާ ތަކުގައި މީހުންސަލާމަތްކުރުމަށާއި، އަލިފާން ނިއްވުމުގެ މަސައްކަތަށް ތައްޔާރުވެތިބުން. އަދި މަތީގައި ބުނެވިދިޔަ ހާދިސާތަކުގައި، ދަށުން މަސައްކަތްކުރާ ހުރިހާ މުވައްޒަފުންނަށް ސްޕަވައިޒް ކުރުން. ރެސްކިއު އެންޑް ފަޔަރ ފައިޓިންގ އާއި ގުޅޭގޮތުން، ފަޔަމަނުން ހާނުވާފައި ބޭތިއްބުމަށްޓަކައި ދެވޭ ޓްރެއިނިންގ (ކޮންޓިނުއޭޝަން ޓްރެއިނިންގ) ޕްރޮގްރާމްގެ ދަށުންދެވޭ ހުރިހާ ޓްރެއިނިންގ އެއްގައި ބައިވެރިވުން.\nމަތީގައި ބުނެވިދިޔަ ޙާދިސާތަކާ ގުޅިގެން ބޭނުންކުރަންޖެހޭ ރެސްކިއު އެންޑް ފަޔަރ ފައިޓިންގ އިކްއިޕްމަންޓްސްތަކާއި ވެހިކަލްތައް ހުރީ ތައްޔާރީ ޙާލަތުގައިތޯ ބަލައި ދުވަހުން ދުވަހަށް ޗެކްކުރުވުން.\nވެހިކަލް ނުވަތަ އިކްއިޕްމަންޓް އަކަށް މައްސަލައެއްޖެހި މަސައްކަތަށް ބޭނުންވާ ނުކުރެވޭފަދަ ގޮތެއް ވެއްޖެނަމަ، ސީނިއަރ އޮފިސަރ އަކަށް ވަގުތުން އެންގުން.\nޕްރޮފެޝަނަލް މިންގަޑުތައް ހިފެހެއްޓުމާއި މަސައްކަތަށް ބޭނުންވާހުރަނު އިތުރުކުރުމަށްޓަކައި މަސައްކަތްކުރުމާއި، ޓެކްނިކަލް މަޢުލޫމާތު މުއްސަދި ކުރުމަށް އަބަދުވެސް މަސައްކަތްކުރުން އަދި ތާވަލާއި އެއްގޮތަށް ފިޒިކަލް ޓްރެއިނިންގ ފުރިހަމަކުރުން.\nލީޑިންގް ފަޔަރމަންގެ މަޤާމުގައި މަދުވެގެން3އަހަރު ދުވަހު އުޅެ ތަޖުރިބާ ލިބިފައިވުމާއި، އައި.ކާ.އޯ ޤަބޫލުކުރާ އިންސްޓިޓިއުޓަކުން ބޭސިކް ފަޔަރފައިޓަރ ކޯސް ފުރިހަމަކޮށް ފާސްވެފައިވުމާއި، ލީޑިންގ ފަޔަރމަން ކޯސް ފުރިހަމަކޮށް ފާސްވެފައިވުން ނުވަތަ އެއަރޕޯޓް ރެސްކިއު އެންޑް ފަޔަރފައިޓިންގ ވެހިކަލް އެޕަރޭޓަސް ޑްރައިވަރ އޮޕަރޭޓަރ ކެޓް5ކޯސް (50 އަވާރސް) ފުރިހަމަކޮށް ފާސްވެފައިވުމާއި، އެއަރޕޯޓް އެޑްވާންސް ފަޔަރ ފައިޓަރ ކޯސް ނުވަތަ އެއަރޕޯޓް އެޑްވާންސް ފަޔަރ ފައިޓަރ ކޯހާއި އެއްވަރުގެ ކޯހެއް ފުރިހަމަކޮށް ފާސްވެފައިވުން.\nފަޔަރފައިޓިންގ ދާއިރާގައި 1 އަހަރު ދުވަހުގެ ތަޖުރިބާ ލިބިފައިވުމާއި، އައި.ކާ.އޯ ޤަބޫލުކުރާ އިންސްޓިޓިއުޓަކުން ބޭސިކް ފަޔަރފައިޓަރ ކޯސް ފުރިހަމަކޮށް ފާސްވެފައިވުމާއި، ލީޑިންގ ފަޔަރމަން ކޯސް ފުރިހަމަކޮށް ފާސްވެފައިވުން ނުވަތަ އެއަރޕޯޓް ރެސްކިއު އެންޑް ފަޔަރފައިޓިންގ ވެހިކަލް އެޕަރޭޓަސް ޑްރައިވަރ އޮޕަރޭޓަރ ކެޓް5ކޯސް (50 އަވާރސް) ފުރިހަމަ ކޮށް ފާސްވެފައިވުމާއި، ޖޫނިއަރ އޮފިސަރ ކޯސް ނުވަތަ އެއަރޕޯޓް ފަޔަރ އޮފިސަރ ކޯސް ނުވަތަ މިކޯހާއި އެއްވަރުގެ ކޯހެއް ފުރިހަމަކޮށް ފާސްވެފައިވުން. އަދި އެޕްރައިސަލް އިން %80 އިން މަތިން މާކްސް ލިބިފައިވުން.\nފަޔަރ އެންޑް ރެސްކިއު ސަރވިސަސް\nއެއަރޕޯޓް ފަޔަރ ފައިޓިންގ\nފަޔަރ އެންޑް ރެސްކިއު ސަރވިސް\nޙާސިލުކޮށްފައިވާ ތަޢުލީމާއި، ތަމްރީނަށް %40\nސިވިލް ސަރވިސްގެ ވަޒީފާއަށް ވަނުމަން ދެވޭ އިމްތިޚާން %5\nއިންޓަރވިއު/ ޕްރެޒެންޓޭޝަން/ ޕްރެކްޓިކަލްސް %40\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 06 ޖުލައި 2020 އާއި 07 އޮގަސްޓް 2020 އާ ދެމެދުގައެވެ. އިންޓަވިއު ކުރެވޭނީ ވީޑިއޯ ކޯލް މެދުވެރިކޮށެވެ.


Raees Yameen Ge Verikan Kommehen Ves Badhalu Kuran Jehey - Suood - Vaguthu\nރައީސް ޔާމީންގެ ވެރިކަން ކޮންމެހެން ވެސް ބަދަލު ކުރަން ޖެހޭ - ސުއޫދު\nރައީސް އަބްދުﷲ ޔާމީންގެ ވެރިކަން ކޮންމެހެން ވެސް ބަދަލު ކުރަން ޖެހޭނެ ކަމަށާއި އެ ފުރުސަތުގެ ބޭނުން ނުހިފައިފި ނަމަ، ދެން ދުވަހަކު ވެސް ރާއްޖެ އަތުނުޖެހޭ ހިސާބަކަށް ހިނގައިދާނެ ކަމަށް ކުރީގެ އެޓާނީ ޖެނެރަލް ހުސްނުއް ސުއޫދު ވިދާޅުވެއްޖެ އެވެ.\nއެމްޑީޕީން ފަށާފައިވާ "ޖަޒީރާ ރާއްޖެ" ކެމްޕޭނަށް މާލޭގައި ތައްޔާރުކުރި އައްޑޫ ޖަހަގަ ހުޅުވުމުގެ ރަސްމިއްޔާތުގައި ވާހަކަ ދައްކަވަމުން ގާނޫނީ ވަކީލް ސުއޫދު ވިދާޅުވީ، އެމްޑީޕީން މި ފަށައިގަންނަނީ ވަރަށް ވެސް ބޮޑު މަސައްކަތެއް ކަމަށެވެ.\nސުއޫދު ވިދާޅުވީ ތަރައްގީގެ ނަމުގައި ރައީސް ޔާމީންގެ ސަރުކާރުން އަޅާ ކޮންމެ ފިޔަވަޅަކީ ކޮރަޕްޝަން އޭގެ ތެރޭގައި ހިމެނޭ ކަންކަން ކަމަށާއި އޭގެ ނާޖާއިޒު ފައިދާ ވެސް ބަޔަކު ނަގަމުންދާ ކަމަށެވެ.\nމި މަސައްކަތުގެ ބޭނުމަކީ ރައީސް ޔާމީންގެ ސަރުކާރު ބަދަލު ކުރުން ކަމަށާއި ރައީސް ޔާމީންގެ ވެރިކަން ބަދަލު ކުރަން ޖެހޭ ސަބަބުތައް ވަރަށް ގިނަ ކަމަށްވެސް ސުއޫދު ވިދާޅުވިއެވެ.\n"ވެރިކަން ބަދަލު ކުރަން ޖެހޭ ސަބަބުތަށް ވަރަށް ގިނަ. އޭނގެ ތެރޭގައި އިންސާފު ނެތުމާއި އަދުލު އިންސާފު ނެތުން. އެތައް ބަޔަކަށް އަނިޔާ ލިބިގެންދާ ދިއުން. ރާއްޖެ ފޭރިގަންނަމުން ދިއުން. ކޮރަޕްޝަންގެ އަމަލުތައް ހިންގުމުގައި ދުވަހެއް ދުވަހަކަށް މި ސަރުކާރު ކުރިއަށްދާ ދިއުން ހުއްޓުވަން އެބަޖެހޭ." ސުއޫދު ވިދާޅުވި އެވެ.\n"މިވެރިކަން ދަމަހައްޓާ ކަމަށް ވެއްޖެއްޔާ އަނެއްކާ ވެސް މިވެރިކަން އިތުރު ފަސް އަހަރަށް ދެމިގެން ހިނގައްޖެ ނަމަ އަޅުގަނޑުމެންނަށް މި ރާއްޖެ ދުވަހަކު ވެސް ދެން އަތުޖެހިދާނެ ކަމަކަށް ގަބޫލެއް ނުކުރެވޭ." ސުއޫދު ވިދާޅުވިއެވެ.\nޖޫން 19, 2018 14:28\nސުއޫދު ވެރިކަން ބޭނުން ވީތޯ.\nޖޫން 19, 2018 14:51\nސޫދު ވެރިކަން ކާލާ! ސޫދު ތީ މިގައުމުގައި ހިންގާ ހުރިހައި ނުބައިކަމެއްގެ އަޑީގަހުންނަ މީހާ ! ހުރިހާ ކުއްވެރިންގެ ބަލަދުވެރިޔާ !!!\nޖޫން 19, 2018 15:07\nދިވެހިރާއްޖެއެއް މޑޕ ގެ ހަޔާތްކުޑަ މީހުންގެ އަތްމައްޗަކަށް ދުލެއްނުކޮއްލެވޭނެ.\nޖޫން 19, 2018 15:26\nސުއޫދު ކެނެރީ ނަސީދު މިގައުމު ވިއްކާލާ ނޮޅާލާ ދިރުވާލާ ޕަކަޅާ ކޮށްލިއިރު ތިބޭފުޅާ ހުރީ ހަމަހޭގަތޯ\nޖޫން 19, 2018 15:27\nޖޫން 19, 2018 16:49\nސުއޫދު މޮޔަފުޅުވީތޯ ތިބޭފުޅާތީ ޖަލުތަކުގެ ބަލަދުވެރިޔާ ފަތްބޯބޭފުޅުންގެ ބަލަދުވެރިޔާ މީހުންމަރާ ބޭފުޅުންގެ ބަލަދުވެރިޔާ ގައުމުގެ ހަލާކު.\nޖޫން 19, 2018 19:47\nރައީސް ޔާމީންގެ ވެރިކަން ބަދަލުކުރަން ޖެހޭ އެއްވެސް ސަބަބެއް ފެންނާކަށް ނެތެވެ. އެކަމަކު ރައީސް ޔާމީންގެ ވެރިކަން ބަދަލުނުކޮށް އޭނާއަށް އިތުރު ފުރުސަތު ދޭންޖެހޭ ވަރަށް ގިނަ ސަބަބުތައް އެބަހުއްޓެވެ. އެއްމެ ފުރަތަމަ ސަބަބަކީ ސޫދުބެމެންގެ ރީނދޫ ސަރުކާރުން އިނދަޖައްސާލި މިގައުމުގެ އިގްތިޞާދު، މާތްﷲގެ ވާގިފުޅާއެކު ވަރަށް ޙިކްމަތްތެރި ކަމާއެކު ހަމަޔަކަށް އެޅުވިއެޅުވުމެވެ. އެކަމަށްޓަކައި ބައިނަލް އަގުވާމީ މާލީ އިދާރާތަކުން ވަނީ ރައީސް ޔާމީންގެ މާލީ ސިޔާސަތަށް ތާއީދުކޮށް ތަޢުރީފް ކޮށްފައެވެ. ދެވަނަކަމަކީ ސޫދުބޭގެ ރީނދޫސަރުކާރުން މިގައުމުގެ ޞިއްޙީ ނިޒާމު ވިޔަފާރި އުޞޫލުން ހިންގާގޮތަށް ހަމަޖެއްސުމުން އެނިޒާމު މުޅިން ބޮއްސުންލާ އިނދަޖެހިފައި އޮތްއޮތުން ހަމަޔަކަށް އެޅުވުމަށް ކުރި ބުރަ މަސައްކަތެވެ. އަދިމިހާރު މާތްﷲގެ ވާގިފުޅާއެކު، އެނިޒާމު އަންނަކީ ބާރު ސްޕީޑްގައި ކުރިއަރަމުންނެވެ. މިކިޔާ ދެވުނީ ސޫދުބޭ މެންގެ ރީނދޫ ސަރުކާރުގެ ޚުދުމުޚުތާރު ކަމާ ނުބައި ނުލަފާކަމާ ހިންގުންތެރިކަމެއް ނެތްކަމާ ކޮރަޕްޓްކަމުގެ ކުޑަ މިންވަރެކެވެ. އަދި ރައީސް ޔާމީންގެ ސަރުކާރުގެ ހިންގުންތެރި ކަމާ ގައުމަށް ކޮށްދިން ފައިދާޔާ ލާބަޔާ މަންފާގެވެސް ކުޑަމިންވަރެކެވެ. އަދި ސޫދުބޭމެންނަށް މިގައުމުގަ ވެރިކަން ކުރަން ފުރުޞަތު ދޭންނުޖެހޭ ސަބަބާ ރައީސް ޔާމީންގެ ވެރިކަން ބަދަލު ނުކޮށް އޭނާއަށް އިތުރު ފުރުޞަތު ދޭންޖެހޭ ސަބަބުތަކެވެ.


Emmen kulhudhiyaa kuraa Soul Food\nފާތިމަތު ހިމާ ވަހީދު (ހިމޫ): ކުޑައިރުގެ ޝައުގުވެރިކަން ވިޔަފާރިއަކަށް ބަދަލުކޮށްލި --- ފޮޓޯ: އަވަސް\nއެ އްރެޔަކު ވީގޮތަކީ ފާތިމަތު ހިމާ ވަހީދު (ހިމޫ) ހަމަ ކާ ހިތްވީ އެވެ؛ އެރޭ ހިމޫން ޑަމްޕްލިންސް ކާހިތްވާން ފެށީ އެވެ. ދެން އަމިއްލައަށް އެ ތައްޔާރު ކުރާ ހިތް ވެސް ޖެހުނީ އެވެ. ހިމޫ ބުނާ ގޮތުން އެރޭ "ބްލަޑް، ސުވެޓް، ސޯލް"، ކަށީން ހިތްވަރު ނެރެގެން އެތައް ފަހަރަކު ޓްރައި ކުރި އެވެ. ދުރު އިރުމައްޗަށް ހާއްސަކޮށް ޗާއިނާއަށް ނިސްބަތްވާ އަދި މިހާރު މުޅި ދުނިޔެ ވެސް ރަހަބަލާފައިވާ މީރު ޑަމްޕްލިންސް ހަދައިގެން ހަމަ ކަމުދިޔަ އެވެ. އޭގެ ފަހަށް ރަށްޓެހިންނަށް ފޮނުވާލުމުން އެ މީހުނަށް ވެސް މީރުވެއްޖެ އެވެ. އަދި ސްނެޕްޗެޓަށް ދޫކޮށްލުމުން އާންމު ވަރަށް ގިނަ ބަޔަކަށް ވެސް "މީރު" ވެއްޖެ އެވެ. އެއީ ހިމޫގެ ޑަންޕްލިންސްގެ ފެށުމެވެ، އަދި މިހާރު އޭނާގެ ހާއްސަ ވިޔަފާރި "ސޯލް ފުޑް ބައި ހިމޫ" ވެސް އުންފަން ވެގެން އައި ހިސާބަކީ ވެސް އެއީ އެވެ. އަމިއްލައަށް ކާހިތްވާތީ ރެއްގެ ދަންވަރު ފެށި ކަމެއް ރަނގަޅު ވިޔަފާރިއަށް ބަދަލުވީ އެވެ.\nބާވަތްބާވަތުގެ ކާނާ ތައްޔާރު ކުރުމަކީ އައްޑު އަތޮޅަށް ނިސްބަތްވާ ހިމޫގެ އަބަދުވެސް ޝައުގެކެވެ. އެ ޝައުގުވެރި ކަމުގައި ހެދި ޑަމްޕްލިންސްގެ ތެރެއިން އައި "ސޯލް ފުޑް ބައި ހިމޫ" އަކީ މިހާރު މަގުބޫލުކަން ހޯދާފައިވާ މީރު ކެއްކުންތަކުގެ ވިޔަފާރިއެކެވެ. ދެކުނު އޭޝިޔާއަށް ނިސްބަތްވާ ގައުމުތަކުގެ ކެއުންތައް މީރު ރަހައިގައި ކަސްޓަމަރުންނަށް ހީމޫ ފޯރުކޮށްދެ އެވެ. ލޯތްބާއެކު އެވެ.\nފާތިމަތު ހިމާ ވަހީދު: އަބަދުވެސް މަސައްކަތް ކުރަނީ ފީޑްބެކަށް ބަލައި އިތުރަށް ރަނގަޅު ކުރަން --- ފޮޓޯ: އަވަސް\nކިޔަވަން މެލޭޝިޔާގައި ހިމޫ ދިހަވަރަކަށް އަހަރު ހޭދަ ކުރި އެވެ. ހިމޫ 29، ބުނި ގޮތުގައި ބޭރުގައި އުޅުނު އިރު ވެސް އެހެން ގައުމުތަކަށް ދަތުރުކޮށް އެ ގައުމުތަކުގެ ކާއެއްޗެހި ޓްރައިކޮށް ހަދަ އެވެ. ރާއްޖެ އައުމަށް ފަހު ޝައުގުވެރި ކަމާއި ހުނަރުގެ ބޭނުން ހިފައި އެކަން މަސައްކަތަކަށް އަދި ވިޔަފަފާރިއަކަށް ބަދަލު ކޮށްލީ އެވެ.\nހިމޫގެ ފުޑް ވިޔަފާރި ފުޅާވި ގޮތް ކިޔައިދެމުން އޭނާ ބުނި ގޮތުގައި ޑަމްޕްލިންސް އަކީ ފެށުން ކަމަށް ވިޔަސް މީހުންގެ ނަޒަރު އޭނާއަށް އެނބުރުނީ އޭނާ ތައްޔާރު ކުރަން ފެށި ޗައިނީސް ނޫޑްލިހެއް މާ މީރުވެ އާންމު ގިނަ ބައެއްގެ ކުޅުދިޔައި ވެގެނެވެ. އެކަމެއް ހިނގީ މިދިއަ އަންހެނުންގެ ދުވަސް، މާޗް 8، ގައެވެ. އޭނާ ބުނި ގޮތުގައި އެ ދުވަހު ރަހަބަލަން އެކި މީހުނަށް ފޮނުވާލުމުން އެންމެނަށް ވެސް ވަރަށް މީރުވި އެވެ. އަދި އިންސްޓާގްރާމްގައި ފޮޓޯ ހިއްސާ ކުރުމުން ވައިރަލްވެ ގިނަ ބައެއްގެ ހިތް ދަމައިގަތީ އެވެ.\n"ޗައިނީސް ނޫޑްލިސް ހެދީ [މިދިއަ] އަންހެނުންގެ ދުވަހުގެ މުނާސަބަތުގައި. ޑަމްޕްލިންސް ހެދީ މިދިޔަ އަހަރު ލޮކްޑައުންގައި. ޗައިނީސް ފުޑް ރާއްޖެއިން ހޯދަހޯދާ [ވެސް] ނުލިބުނީމަ [އަމިއްލައަށް] ހަދަން ފެށީ،" ހިމޫ ބުންޏެވެ.\nއަބަދުވެސް ކައްކަން ޝައުގުވެރިވި\nމޭލޭޝިއާގެ ތަޖުރިބާތަކަށް ފަހު ހިމޫގެ ކައްކަންކަން ފަށައި ވިޔަފާރިއަކަށް ބަދަލުވީ އިހަށް ދުވަހު ނަމަވެސް އޭނާގެ ފުރާވަރު އުމުރުގައި ކައްކަން ވަރަށް ޝައުގުވެރި އެވެ. އެ ޝައުގުވެރިކަން އޭނާ މާލެއިން މެލޭޝިއާއަށް ވެސް ގެންދިޔަ އެވެ. އެކޮޅުގައި ވެސް ހިމޫއާ އެކުގައި ކިޔަވަން އުޅުނު ދިވެހި ކުދިންނާއެކު ދިވެހި ހެދިކާ އާއި އެހެން ކާނާތައް ހެދި އެވެ. ރާއްޖެ މިސްވާން ފެށުމުން ވެސް ހެދިކާ ހަދަ އެވެ. އޭރުވެސް ހިމޫގެ ހެދިކާ މީރުވެ އެވެ. ހިމޫން ބުނާ ގޮތުގައި މެލޭގައި ދިވެހި ދަރިވަރުންނަށް އޭނާ ހެދިކާ ވިއްކި އެވެ.\nހިމޫގެ މަޝްހޫރު ޗައިނީސް ނޫޓްލިސް\nމާލެ ބަދަލުވުމަށް ފަހު ކާން ބޭނުން ވެގެން ކަންކަން ފެށީ އެވެ. ޗައިނީސް، ކޮރިއަން ފުޑާއެކު ފަށައިގަތީ އެވެ. އަމިއްލަ ސުފުރާ މައްޗަށް ވާވަރަށް ތައްޔާރު ކުރި ކާނާ ފަހުން ވިޔަފާރިއަށް ބަދަލުވީ އެވެ.\n"އަޅުގަނޑުގެ ކޮންމެ އާ ކެއުމެއް ކަސްޓަމަރުންނާ ހަމައަށް ނެރުމުގެ ކުރިން [ރަހަ ބަލައި] ޓެސްޓު ކުރަން [ކޮލިޓީ ކޮންޓްރޯލް ކުރުމަށް] ހަފްތާއެއްހާ ދުވަސް ވަންދެން ޓެސްޓު ކުރުމަށް ފަހު ތައާރަފު ކުރަނީ،" އަވަސް އަށް ދިން އިންޓަވިއުގައި ހިމޫ ބުންޏެވެ.\nހިމޫގެ "ބަދިގެ" ހުޅުވާލި އިރު އެންމެ ފުރަތަމަ އުޅުނީ އެކަންޏެވެ. ބާޒާރުކޮށް ކައްކާ އަދި ޕެކް ކުރީ ވެސް އަމިއްލައަށެވެ. އެހެންނަމަވެސް މަންމަގެ އެހީ އަބަދުވެސް ލިބުނެވެ. މިހާރު ހިމޫ އަށް އެހީވާށާއި އަތްގާތްކޮށްދޭނެ މީހުން ތިބެ އެވެ.\n"ކުރިން ނަމަ އެކަނި ހުރިހާ ކަމެއް ކުރާނީ. އެކަމަކު މިހާރު ހުންނާނެ އެހީވާނެ މީހަކު، ޝޮޕިން ކުރާނެ މީހަކުވެސް ހުރޭ. ބިޒްނަސް ހިންގުމުގައި މަންމަ އާއި ޕާޓްނަރު ވަރަށް އެހީވޭ،" ހިމޫ ބުންޏެވެ.\nމަސައްކަތުގައި މިހާރުވެސް ދުވާލު 100 އާއި 500 އާއި ދެމެދުގެ އޯޑަރު ސޯލް ފުޑުން ނަގައެވެ. އެހެންވެ ވަރަށް މަސައްކަތް ބުރައެވެ.\nހިމޫގެ ހާއްސަ ބާވަތެއް ކަމަށްވާ ކޮރިއަން ބީފް ނޫޑްލިސް\nކެއްކުންތައް، ހާއްސަކޮށް ދެކުނު އޭޝިޔާގެ ކެއުންތައް ކަންކަން ހިމޫ ދަސްކުރީ އަމިއްލައަ ށެވެ. ކޯހެއް ނުހަދަ އެވެ. އެހީއެއް ނުހޯދަ އެވެ. އެކަމަކު އޭނާގެ ކޮންމެ ފުޑެއް ވެސް ވެފައި ވަނީޫ މީހުން ކުޅުދިޔާ ކޮއްލާ ރަހައަކަށެވެ. އޭނާ ބުނި ގޮތުގައި އޭނާގެ ކެއުންތައް މީރު ވެގެން މީހުން އުޅޭ އިރު ބައެއް ކެފޭ / ރެސްޓޯރެންޓް ތަކުން ވެސް ހިމޫގެ ރެސެޕީ ބޭނުން ވެގެން ގުޅަ އެވެ.\n"މީހުންގެ ތަރުހީބު ކެނޑިނޭޅި ލިބޭތީ ވަރަށް އުފާވޭ، އަދި އިތުރު އެއްޗިހި ތައާރަފުކޮށް ކެއްކުން އިމްޕްރޫވް ކުރަން ވެސް ކަސްޓަމަރުންގެ ސަޕޯޓް ލިބޭ... ބައެއް ރެސްޓޯރެންޓްތަކުން އަޅުގަނޑުގެ ރެސިޕީތައް ހޯދަން ގުޅަންވެސް ގުޅާ، އެކަމަކު ކޮންމެ މީހެއްގެ ވެސް އަމިއްލަ އެއްޗެއް ރެސެޕީއަކީ، އެ ޝެއާއެއް ނުކުރެވޭނެ."\nހިމޫގެ "ސޯލް ފުޑް" ގެ ގިނަ ބާވަތްތަކަކީ ދެކުނު އޭޝިޔާގައި މަޝްހޫރު ބާވަތް ތަކެވެ. އެ ބާވަތްތަކަށް ބޭނުންވާ ތަކެތި ރާއްޖޭން ހޯދަން ވަރަށް އުނދަގުލެވެ. އެއީ ހިމޫއަށް އޮންނަ ގޮންޖެހުމަކަށް ވެއެވެ. ބައެއް ބާވަތްތައް މުޅި މާލޭގައި ދުއްވައިގެން ވެސް ނުލިބެ އެވެ. ބައެއް ފަހަރު ބޭނުންވާ ތަކެތި ނުލިބޭތީ ބައެއް ބާވަތްތައް އުފެއްދުން މެދުކަނޑާލަން ވެސް ޖެހެ އެވެ. ބާޒާރަށް ތަކެތި އައުމުން އަލުން ފަށަނީ އެވެ.\nސޯލް ފުޑް ހާއްސަވާ ސަބަބު\nހިމޫގެ ސޯލް ފުޑްގެ ކޮންމެ ޑިޝްއަކަށް ވެސް އާންމުންގެ ތަރުހީބު ވަރަށް ބޮޑެވެ. އެއީ ކެއްކުންތައް އޭނާ ތައްޔާރު ކުރަނީ ވަރަށް ބޮޑަށް އެކަމުގެ ތެރެއަށް ވަދެ ރަނގަޅު ރަހަލައްވައިގެން ކަމަށްވާތީ އެވެ. އެ ރަހަ އެހެންތާކުން ނުލިބޭނެ ކަމަށް ވެސް އޭނާ ބުނެ އެވެ.\nޑަމްޕްލިންސް އިން ހިމޫ ފެށި ސޯލް ފުޑުގެ މެނޫގައި މިހާރު ގިނަ ބާވަތްތަކެއް ހުރެ އެވެ. ޗައިނީސް ނޫޑްލިސްގެ ތިން ބާވަތަކާއި ކޮރެއަން ނޫޑްލިސްގެ ދެ ބާވަތެއް ހިމޫ ތައާރަފު ކޮށްފައި ވެއެވެ. ޑްމަޕްލިންސްގެ ވެސް ތިން ބާވަތެއް ހިމޫ ވަނީ ހަދަ އެވެ. އާންމުންގެ ތެރޭ އެންމެ ފާހަގަ ކުރެވޭ އެކައްޗަކީ ނަޓެއްލާ ޑްމްޕްލިންސް އެވެ. މިފަހުން ހިމޫ ވަނީ ކޮރެއާގެ މަޝްހޫރު ކެއުމެއް ކަމަށްވާ ޓްބޫކީ ވެސް ތައާރަފްކޮށްފަ އެވެ.\nހިމޫގފެ ސޯލް ފުޑްގެ އެކި ބާވަތްތައް: ވަރަށް އަވަހަށް އައުޓްލެޓެއް ހުޅުވާނެ\nހިމޫގެ ފަރާތުން އުފާވެރި ހަބަރެއް\nހިމޫގެ ޗައިނީސް އަދި ކޮރެއަން ފުޑްގެ ބާވަތްތައް ދިވެހިންނަށް ކަމުގޮސްފައިވާތީ ވިޔަފާރި ފުޅާކޮށް ގިނަ ބަޔަކަށް ފޯރު ކޮށްދޭން ހިމޫ ބޭނުން ވަނީ މާލޭގައި ކެފޭއެއް ހުޅުވާށެވެ. މިއީ ހިމޫގެ ކެއުންތަކަށް އެދޭ މީހުނަށް އޮތް އއުފާވެރި ހަބަރަކަށް ވާނެ އެވެ. އަދި އޭނާގެ ކަސްޓަމަރުންނަށް އެއީ ސަޕްރައިޒަކަށް ވާނެ އެވެ. އޭރަށް މިހާރު ލިބެން ހުރި ފުޑަށްވުރެ ލިސްޓު ދިގުވެފައި ޗޮއިސް ގިނަ ވާނެ އެވެ.\nފާތިމަތު ހިމާ ވަހީދު: އުންމީދުތައް ހަގީގަތަކަށް ހެދި\nހިމޫގެ ކެފޭ ހުޅުވަން ތައްޔާރުވަމުން އަންނަނީ އަންނަ އޮގަސްޓުގެ ފަހުކޮޅަށެވެ. އޭރަށް " ސޯލް ފުޑް" ގެ އެކި ބާތްވަތްތައް ފަސޭހަ އެެންމެންގެ އަތްފޯރާ ހިސާބަށް ގެންދެވުނީ އެވެ.\nކުޑައިރުގެ ޝައުގުވެރި ކަމުގެ ތެރެއިން އައި "ސޯލް ފުޑް" އުފަން ކުރުވައި ރަނގަޅު ހިސާބަކަށް ހިމޫއަށް ގެންދެވުނު ސަބަބަކީ އޭނާގެ ކަސްޓަމަރުންގެ ލޯތްބާއި ފީޑް ބެކެކެވެ.\n"އެމީހުންގެ ހިތްހެޔޮ ބަސްތަކުން ހިތްވަރު ލިބޭ، އަދި ފީޑް ބެކްސްއިން އިތުރަށް ރަނގަޅު ކުރަން ޖެހޭ ކަންކަން އެނގުނު،"\nހިމޫ ބުނި ގޮތުގައި އޭނާ އަށް މިކަމުގައި އެންމެ ބޮޑަށް އެހީވީ އާއިލާއިން ނެވެ. ހައްސަކޮށް މަންމަ އާއި އޭނާގެ ޕާޓްނަރެވެ. އެ ދެމީހުން ސްޕޯޓް ވަރަށް ބޮޑެވެ. ހިމޫގެ ފަރާތުން މަންމަ އާއި ބައްޕައަށް އަދި އޭނާގެ ޕާޓްނަރަށް އޮތީ ޝުކުރެވެ.\nޗައިނާ މާލޭ ސިޓީ ކެފޭ ރެސްޓޯރެންޓް


Case thah ithuruvaanama mihaaru alhaafa huri fiyavalhuthah harukashi kuraanan: Dr.Nazla - vNews.mv\n( މާލެ ، 18 މާޗު 2020 ) ވީފޮޓޯ : އަހުމަދު ޝުރާއު\nކޭސްތައް އިތުރުވާނަމަ މިހާރު އަޅާފަހުރި ފިޔަވަޅުތައް ހަރުކަށިކުރާނަން: ޑރ. ނަޒްލާ\nމަރްޔަމް ލީން 05 March 2021, 14:21\nކޭސްތައް އިތުރުވާނަމަ މިހާރު އަޅާފަހުރި ފިޔަވަޅުތައް ހަރުކަށިކުރާނެކަމަށް ހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވެއްޖެއެވެ.\nޑރ. ނަޒްލާ މިފަދައިން ވިދާޅުވެފައިވާއިރު، ކޮވިޑް-19 ހަލވިކަމާއެކު ރާއްޖޭގައި ފެތުރެމުންދާތީ، މާލެ ސަރަހަށްދުގައި އަޅާފައިވާ ފިޔަވަޅުތައް ރޭގައި ވަނީ ހަފްތާއަކަށް އިތުރުވެސްކޮށްފައެވެ.\nހެލްތު އިމަޖެންސީ އޮޕަރޭޝަން ސެންޓަރުން ރޭ ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ވިދާޅުވީ، ފިޔަވަޅުތަކުގެ މުއްދަތު އިތުރުކޮށް، އިތުރު ފިޔަވަޅުތަކެއް އަޅަންޖެހުނީ، ކޮވިޑް-19ގެ ކޭސްތައް އިތުރުވަމުންދާތީ ހައި ރިސްކް ހަރަކާތްތައް ނޫނީ ބަލި ފެތުރޭ ކަހަލަ ކަންތައްތައް މަދުކުރުމަށްކަމަށެވެ.\n"މީހުން އެއްވެސް ވަރަކަށް އެއްވާ އެއްވުން ގިނަވާ ކަންތައްތައް މަދުކުރަން އަދި، އެއްތަނުން އަނެއްތަނަށް މީހުން ދާ އަދަދު، މީހުން މަސްހުނިވުމާއި، ވާހަކަދައްކައި، މީހުން ދިމާވެ ކަންތައްތައް ވުމަށް މަގުފަހިވާނެ ކަމަކަށްވާތީވެ، މީހުންގެ މޫވްމަންޓް މަދުކުރުމަށް އަޅާ ފިޔަވަޅުތައް އަޅުގަނޑުމެންގެ މިހާރު އަޅާފައިވާ ފިޔަވަޅުތަކިގެ ތެރޭގައި މި ހިމެނެނީ."\nހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާނު ޑރ. ނަޒްލާ ރަފީގު\nދެން އަންނަ ހަފްތާގައި އަނެއްކާވެސް ހާލަތަށް ބެލުމަށްފަހު އިތުރު ފިޔަވަޅުތައް އަޅަންޖެހޭނަމަ ފިޔަވަޅުތައް އަަޅާނެކަމަށް ޑރ، ނަޒްލާ ވިދާޅުވިއެވެ. އަދި ފިޔަވަޅުތަކަށް ލުޔެއް ދޭންޖެހޭނަމަވެސް އެކަން އެގޮތަށް ކުރިޔަށް ގެންދާނެކަމަށް ޑރ. ނަޒްލާ ވިދާޅުވިއެވެ.\nރާއްޖޭގައި ކޮވިޑް-19 ހަލުވިކަމާއެކު އަންނައިރު، މިދިޔަ ހަފްތާގައި އެކަނިވެސް 1020 ކޭސް ފެނިފައިވެއެވެ. މިއީ ހަފްތާއެއްގެ ތެރޭގައި ކޭސްތައް މިހާ މަތިވި ފުރަތަމަ ފަހަރެވެ. މިހާރު ރާއްޖޭން ކޮވިޑްގެ ކޮވިޑް19ގެ ޖުމްލަ 20،447 ކޭސް ފެނިފައިވާއިރު މިހާތަނަށް 17،712 މީހަކު ބަލިން ފަސޭހަވެފައިވެއެވެ.\nމިހާރު ހޮސްޕިޓަލްތަކުގައި 180 މީހަކަށް ފަރުވާދެމުންދާއިރު، 2664 އެކްޓިވް ކޭސަސް މިހާރު އެބަ ތިއްބެވެ. މިބަލީގައި ރާއްޖޭން 64 މީހަކު މަރުވެފައިވެއެވެ.\nކޮވިޑް-19 ޑރ. ނަޒްލާ ރަފީގު އެޗް.ޕީ.އޭ ރާއްޖެ


Raees Yameen gehah badhalu kuraane kamah PPM'in buni dhuvas'ves...\nރައީސް ޔާމީން ގެއަށް ބަދަލުކުރާނެކަމަށް ޕީޕީއެމުން ބުނި ދުވަސްވެސް ފަހަނައަޅާ ގޮސްފި!\n30 ނޮވެންބަރުގައި ހުކުމް އިސްތިއުނާފް ކުރި\nމުޒާހަރާތައް މިހާރު ވަނީ ހުއްޓިފައި\nޕީޕީއެމް/ޕީއެންސީ އިސްވެރިން ފޯނަށް ޖަވާބެއް ނުދެއްވާ\nކ. މާލެ |6ޖެނުއަރީ 2020 | ހޯމަ 16:56 | 7,208\nފާއިތުވެގެންދިޔަ 05 އަހަރު ދުވަހު ރާއްޖޭގައި ގިނަ ބަޔަކަށް ނުހައްގުން އެތަކެއް އަނިޔާދީފައިވެއެވެ. ދައުލަތުގެ މާލިއްޔަތުން މިލިއަނުން ފައިސާ ގެއްލިގެން ދިޔައެވެ. ނުހައްގުން ކާބޯން ކުރި މަސައްކަތަށް ހުރަސްއަޅައި، ވަޒީފާއިން ވަކި ކުރަމުންދިޔައެވެ. ސިޔާސީ ވަކި މަންފާއެއް ހާސިލްކުރުމަށް ސަރުކާރުގެ މުއައްޒަފުންނަށް ޖަލްސާތަކަށް ދިއުމަށްށާއި، ސިޔާސީ އިވެންޓްތަކުގައި ބައިވެރިވުން މަޖުބޫރު ކަމަށް ހެދިއެވެ. އޭރުގައި ސިޔާސީ ގޮތުން ވެރިމީހާއާ ދެކޮޅަށް ނުވަތަ ވެރިކަން ކުރަމުން އައި ޕާޓީ ޕްރޮގްރެސިވް ކޮންގްރެސް (ޕީޕީއެމް) އާއި ދެކޮޅަށް އަޑު އުފުލާ ނުވަތަ ސޯޝަލް މީޑިއާގައި ހިޔާލެއް ފާޅުކުރުން އޮތީ ބޮޑު ބިރަކަށްވެފައެވެ. ފަސް އަހަރު ދުވަހު ގިނަ ރައްޔިތުން ކެތްކުރަމުންދިޔައީ ވޭނާ ކެކުޅުމުގައެވެ. ބިރުވެރިކަމެއްގެ ތެރޭގަ އެވެ.\n23 ސެޕްޓެންބަރު 2018 ވަނަ ދުވަހު އަލިވިލިގެން ދިޔައީ ގިނަ ދިވެހިން ބޭނުންވި ގޮތަށެވެ. އެދުވަހު ބޭއްވިގެންދިޔަ ރިޔާސީ އިންތިޚާބު މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކާމިޔާބު ކުރެއްވުމާއެކު ދިވެހިންގެ ލޯތަކުން އުފާވެރިކަމުގެ ކަރުނު އޮހިގެންދިޔައެވެ. ނަމަވެސް އޭރުވެސް ގިނަ ދިވެހިން ބުނަމުން ދިޔަ ވާހަކައެއް އޮތެވެ. އެއީ ކުރީގެ ރައީސް އަބްދުﷲ ޔާމީން އިންސާފުގެ ކުރިމައްޗަށް ގެނެސް، އެމަނިކުފާނަށް ހައްގު އަދަބު ދިނުމެވެ. މާގިނަ ދުވަހެއްނުވެ އެމަނިކުފާނު ހިންގެވި ޖަރީމާތައް މިސަރުކާރުން ތަހުގީގު ކުރަން ފެށިއެވެ.\nރައީސް ޔާމީނުގެ މައްޗަށް ދައުލަތުން އުފުލާފައިވާ ލޯންޑަރިންގެ ދައުވާ އެމަނިކުފާނުގެ މައްޗަށް ސާބިތުވެ5އަހަރަށް ޖަލަށްލައި ފަސް މިލިއަން ޑޮލަރުން ޖޫރިމަނާ ކުރުމަށް ނޮވެންބަރު މަހުގެ 28 ވަނަ ދުވަހު ހުކުމްކުރިއެވެ. މިހުކުމާއެކު އެއްބަޔަކު އުފާފާޅުކޮށްފައިވެއެވެ. ބޮޑިބަތްތަކާއެކު ބޮޑެތި ކެއުންތައް ބޭއްވިތަންވެސް ފެނިގެންދިޔައެވެ. ނަމަވެސް ކުރީގެ ރައީސް ޔާމީންއަށް ތާއީދުކުރާ ފަރާތްތަކުން ހިތްތައް މާޔޫސްވެ، ރުއި މަންޒަރު ފެނުއެވެ.\nރައީސް ޔާމީންގެ މައްޗަށް އިއްވި މިހުކުމާއެކު އެމަނިކުފާނު މިއަދު ހުންނެވީ ޖަލު ކުޑަ ގޮޅީއެވެ. އަދި އެމަނިކުފާނު މިނިވަން ކުރާނެ ކަމަށް ބުނެ އެދުވަސްކޮޅު އިދިކޮޅުން ސިލްސިލާ މުޒާހަރާތަކެއް ބޭއްވިއެވެ. އެގޮތުން 30 ނޮވެންބަރު 2019 ވަނަ ދުވަހު ޕީޕީއެމް/ޕީއެންސީން ނޫސްވެރިންގެ ބައްދަލުވުމެއް ބާއްވާ ރައީސް ޔާމީން މިނިވަންކުރުމަށް ކުރާ މަސައްކަތުގެ ތެރެއިން ގައުމީ ހަރަކާތްތަކެއް ނުވަތަ ބޮޑު މުޒާހަރާއެއް ބާއްވާނެ ކަމަށް އިއުލާންކުރިއެވެ. އަދި ކޮންމެ ދުވަހެއް ހަވީރާއި، ރޭގަނޑު ސިލްސިލާ އެއްވުންތައް ބާއްވާނެކަންވެސް އިއުލާން ކުރިއެވެ. ނަމަވެސް އެއްމަސް ދުވަސް ވަންދެންވެސް މިމުޒާހަރާތަކާއި، އެއްވުންތަކެއް ނުބޭއްވުނެވެ. ކެނޑިހާ ފޮނި ވައިބަޑިއަށް އަރައިގެންދިޔައީއޭ ވެސް ބުނެވިދާނެއެވެ.\nރައީސް ޔާމީން މިނިވަން ކުރުމަށް ތަފާތު ހަރަކާތްތައް ބާއްވާނެކަމުގެ ފޮނި އުންމީދު އެމަނިކުފާނުގެ ސަޕޯޓަރުންނަށް ދިނުމުގެ އިތުރުން ޔާމީން ގެއަށް ބަދަލުކުރާނެ ކަމުގެ ޔަގީންކަން ވެސް ޕީޕީއެމް/ޕީއެންސީގެ އިސް މެމްބަރުން ދިނެއެވެ. ރައީސް ޔާމީންގެ މައްޗަށް އިއްވާފައިވާ ހުކުމް 30 ނޮވެންބަރުގައި އިސްތިއުނާފްކޮށް އުންމީދުއާ ކޮށްދިނެއެވެ.\n07 ޑިސެންބަރު 2019 ވަނަ ދުވަހުގެ ރޭ "އަނިޔާވެރި ހުކުމާ ދެކޮޅަށް" މި ނަމުގައި އިދިކޮޅު ކޯލިޝަނުން ކާނިވާ ސަރަހައްދުގައި ބޭއްވި ޖަލްސާގައި ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ ޖެނުއަރީ މަހުގެ 06 ވަނަ ދުވަހުގެ ކުރިން ރާއީސް ޔާމީން މިނިވަން ކުރާނެ ކަމަށެވެ. އަދި ރައީސް ޔާމީން މިނިވަންކުރުމަށް ފަށާފައިވާ މަސައްކަތުގައި ހުރިހާ މެމްބަރުންގެ އެއްބާރުލުން ދިނުމަށް ޝިޔާމް އެދުނެވެ.\nމީގެއިތުރުން ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެފައިވަނީ ރައީސް ޔާމީން މިނިވަން ކުރުމަށް އަތްވާއި ވާރޭގައި މަސައްކަތް ކުރާނެ ކަމަށާއި، މިނިވަން ކުރުމުގެ މަސައްކަތުގައި ދުވަހެއް ދުވަހެއް ވަރުގަދަކުރާނެ ކަމަށެވެ.\nރައީސް ޔާމީން މިނިވަންކުރުމަށް ޕީޕީއެމް/ޕީއެންސީ ކުރާ އެންމެ ފަހުގެ މަސައްކަތްތައް ހޯދުމަށް ރާއްޖެއެމްވީ މެމްބަރު ޝިޔާމްގެ އިތުރުން އެހެން އިސްބޭފުޅުންނަށް ގުޅުއްވި ނަމަވެސް ފޯނަށް ޖަވާބެއް ނުދެއްވައެވެ.\nޕީޕީއެމްއާ ޕީއެންސީ އިސްވެރިން ދެއްކެވި މިވާހަކަފުޅުތަކާ ގުޅިގެން ޔާމީންގެ ދެކެ ލޯބިވާ އަދި ސަޕޯޓުކުރާ ރައްޔިތުން ތިބީ ވަރަށް އުފަލުންނެވެ. އެސަޕޯޓަރުންގެ އުންމީދުތައް އާވެ ހިތަށް ކޮންމެވެސް އުފާވެރިކަމެއް ލިބިގެންދިޔައެވެ. ނަމަވެސް މިއަދު މިވަނީ އެސަޕޯޓަރުންގެ ހިތްތަކަށް ނުތަނަވަސްކަން އިތުރުވެފައެވެ. ރައީސް ޔާމީން ގެއަށް ބަދަލުނުކުރޭތޯ ކުރާ ސުވާލަށް ސަޕޯޓަރުން ދޭނެ ޖަވާބެއްނެތި އިސްޖަހަން މަޖުބޫރުވެފައެވެ.


މަޤާމު: ޕަބްލިކް ޕްރޮސިކިއުޓަރ (ގްރޭޑް 1)\nބޭނުންވާ ޢަދަދު: 01 (އެކެއް)\nމުސާރަ: -/11,158 ރުފިޔާ\nލިވިންގ އެލަވަންސް: -/3,000 ރުފިޔާ\nރިސްކް އެލަވަންސް: -/2,000 ރުފިޔާ\nމަސައްކަތް ކުރަންޖެހޭ ތަން: ފ. ގޮފި / ފ. ނިލަންދޫ\nމަޤާމުގެ މައިގަނޑު މަސްއޫލިއްޔަތު: މިއޮފީހަށް ހުށަހެޅޭ މައްސަލަތަކާއި ގުޅޭ ޤާނޫނީ މަސައްކަތްތައް ކުރުން.\nފެންވަރު ނުވަތަ ޝަރުޠު: ޤާނޫނީ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 (ފުރަތަމަ ޑިގްރީ) ގެ ސަނަދެއް ޙާޞިލްކޮށްފައިވުމާއެކު، ޢުމުރުން 60 އަހަރު ވެފައިނުވުން.\nއިތުރު އެލަވަންސް: މި މަޤާމަށް ޕްރެކްޓިސް އެލަވަންސްގެ ގޮތުގައި އަސާސީ މުސާރައިގެ 55 އިންސައްތަ އާއި، ޙާޟިރީ އެލަވަންސްގެ ގޮތުގައި އޮފީހަށް ޙާޟިރުވާ ކޮންމެ ދުވަހަކަށް -/150 ރުފިޔާގެ ރޭޓުން އެލަވަންސް ލިބޭނެއެވެ. އަދި އިތުރުގަޑީގައި މަސައްކަތްކުރާނަމަ ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެއެވެ.\nވީމާ، މި މަޤާމަށް އެދިވަޑައިގަންނަވާ ފަރާތްތަކުން 1 އޮކްޓޫބަރު 2019 ވަނަ ދުވަހުގެ 14:00 ގެ ކުރިން ވަޒީފާއަށްއެދޭ ފޯމް ފުރިހަމަކުރެއްވުމަށްފަހު، މި އޮފީހަށް ހުށަހެޅުއްވުން އެދެމެވެ. އިތުރު މަޢުލޫމާތު ސާފުކުރެއްވުމަށް މިއޮފީހުގެ ނަންބަރު: 3003289 ފޯނާ ގުޅުއްވުން އެދެމެވެ.\nނޯޓް: 1- މަޢުލޫމާތު ފުރިހަމަނުވާ ފޯމްތަކާއި މަޤާމުގެ ޝަރުތުފުރިހަމަނުވާ ފޯމްތައް ބަލައިނުގަނެވޭނެ ވާހަކަ މަޢުލޫމާތަށްޓަކައި ދެންނެވީމެވެ. ފޯމް ބަލައިގަންނާނީ ރަސްމީ ބަންދުނޫން ކޮންމެ ދުވަހަކު 12:00 އިން 14:00 އަށެވެ.\n2- މިމަޤާމުގެ އިންޓަރވިއު އޮންނާނީ މާލޭގައެވެ.\nފޯމާއެކު ހުށަހަޅަންޖެހޭ ތަކެތި:\n1- ތަޢްލީމީ ސެޓްފިކެޓްތަކުގެ ކޮޕީ ޓްރާންސްކްރިޕްޓާއެކު (ރާއްޖެއިން ބޭރުގެ ޔުނިވަރސިޓީއަކުންނަމަ މޯލްޑިވްސް ކޮލިފިކޭޝަން އޮތޯރިޓީއިން އެކްރެޑިޓް ކުރެވިފައިވާ ކޮޕީ)\n3- ދރއ. ކާޑުގެ ކޮޕީ\n4- ލިބިފައިވާ މަސައްކަތު ތަޖުރިބާ ދަލީލުކޮށްދޭ ލިއުން\n25 މުޙައްރަމް 1441\n24 ސެޕްޓެންބަރު 2019\nޕަބްލިޝްކުރި ތާރީޚު: 24 ސެޕްޓެންބަރު 2019\nޕަބްލިޝްކުރި ގަޑި: 1324\nސުންގަޑި: 01 އޮކްޓޫބަރު 2019 1400\n- ވަޒީފާގެ ފުރުސަތު


Ooredoo hihsaa ekasha elhumu ge mashakai fashaifi\nއުރީދޫ ހިއްސާ އެކަށައެޅުމުގެ މަސައްކަތް ފަށައިފި\nއުރީދޫ މިހާރުގެ ސީއީއޯ ނަޖީބު ހާން (ކ) ގައި: ކުންފުނީގެ މިޝްރާބު ހުރީ ދިވެހިން ބައިވެރިކޮށްގެން ކުރިއަށް ދާން- އަވަސް ފޮޓޯ\nއުރީދޫ ހިއްސާ ވިއްކުމުގެ މަސައްކަތް މިދިޔަ މަހު 29 ގެ ނިޔަލަށް ނިމުމާއެކު، ހިއްސާ އެކަށައެޅުމުގެ މަސައްކަތް މޯލްޑިވްސް ސެކިއުރިޓީ ޑިޕޮސިޓަރީއާއެކު ފަށައިފި އެވެ.\nގަތަރަށް ނިސްބަތްވާ، އުރީދޫން ބުނީ 18 ޖޫން 2017 ވާ އާދީއްތަ ދުވަހުގެ (ހިއްސާ ގަތުމުގެ މުއްދަތު ނިމޭތާ ރަސްމީ ބަންދު ނޫން 14 ދުވަހުގެ ތެރޭގައި) ނިޔަލަށް ހިއްސާ އެކަށައަޅައި އެކަން އާންމުކޮށް އިއުލާނުކުރާނެ ކަމަށެވެ. އަދި ހިއްސާ ވިއްކުމަށް ހުޅުވާލުމުން ބޮޑު ތަރުހީބެއް ލިބިގެން ދިޔަކަން އެ ކުންފުނިން ފާހަގަ ކޮށްފައިވެ އެވެ.\n"އުރީދޫގެ ކަސްޓަމަރުންނާއި ދިވެހި ރައްޔިތުންގެ ފަރާތުން އުރީދޫގެ އައި.ޕީ.އޯ އަށް ލިބިފައިވާ އެއްބާރުލުމާއި ތަރުހީބުގެ ސަބަބުން، މިއީ ދިވެހިރާއްޖޭގައި މިހާތަނަށް ހުޅުވާލެވުނު އައިޕީއޯ ތަކުގެ ތެރެއިން އެންމެ ބޮޑު އިންވެސްޓްމަންޓް ލިބިފައިވާ އައިޕީއޯކަން މި ފުރުޞަތުގައި އުފަލާއެކު ފާހަގަކުރަމެވެ. އުރީދޫ އަށް އިންވެސްޓްކޮށް މިކުންފުނީގެ ކުރިއެރުމާއި ކާމިޔާބީގެ ހިއްސާއަކަށް ވެވަޑައިގަނެފައިވާ އައު ހިއްސާދާރުން ވަރަށް ހޫނު މަރުހަބާއެއް ދަންނަވަމެވެ،" އުރީދޫން ބުނެފައިވެ އެވެ.\nއުރީދޫން ފުރަތަމަ ވިއްކަން ނިންމާފައިވަނީ 59.1 މިލިއަން ހިއްސާ އެވެ. އަދި އެ އަދަދަށް ވިކިއްޖެނަމަ އެ ކުންފުންޏަށް 1.7 ބިލިއަން ރުފިޔާ ހޯދޭނެ އެވެ. މިގޮތުން އެ ކުންފުނިން ފުރަތަމަ ވިއްކަން ހުޅުވާލާފައިވަނީ 22 މިލިއަން ހިއްސާ އެވެ.\nއެ ކުންފުނިން ހިއްސާއެއް ވިއްކީ 30ރ. އަށެވެ. އަދި އެންމެ މަދުވެގެން ހިއްސާ ގަނެވޭނެ އަދަދެއްގެ ގޮތުގައި ކަނޑައަޅާފައިވަނީ 50 ހިއްސާ އެވެ.\nއުރީދޫގެ ހެޑް އޮފް ސޭލް ހުސެއިން ނިޔާޒު ސޭލްސް ހެޑް ހިޔާޒު ވިދާޅުވެފައިވާ ގޮތުގައި ހިއްސާ ގަތް މީހުންނަށް ފައިދާގެ ގޮތުގައި ފުރަތަމަ އަހަރު ވެސް 10 ޕަސެންޓް ލިބޭނެ ކަމަށެވެ.\n"އަށް އަހަރު ތެރޭގައި ޝެއާ ޑަބަލް ވެގެންދާނެ. އެހެންވެ މިއީ މުހިންމު ކަމެއް. މިހާރު އަޅުގަނޑުމެން އަންދާޒާ ކުރަން 2021 ވަނަ އަހަރު 16 ޕަސެންޓަށް އަރާނެ ކަމަށް،" ނިޔާޒު ވިދާޅުވި އެވެ.\nއުރީދޫ މޯލްޑިވްސް އިން ރާއްޖޭގައި ހިދުމަތް ފަށާފައިވަނީ 2005 ވަނަ އަހަރު އެވެ. ދެހާސް ހަ ވަނަ އަހަރު އުރީދޫން ފުރަތަމަ ފަހަރަށް އެސްއެމްއެސް މެދުވެރިކޮށް މައުލޫމާތު ފޯރުކޮށް ދޭން ފެށިއެވެ.\nއުރީދޫ ގްރޫޕުން ފަލަސްތީނާއި އޮމާން އަދި އަލްޖީރިއާ އާއި ޓިއުނީޝިޔާ އަދި އިރާގާއި އަލްޖީރިއާ އަދި އިންޑޮނޭޝިޔާގައި ހިދުމަތް ދޭއިރު، އެ ކުންފުނީގެ ކަސްޓަމަރުންގެ އަދަދު 138 މިލިއަނަށް އަރަ އެވެ. އަދި އުރީދޫ ގްރޫޕުގެ ރައުސުލްމާލުގެ އަގު 3.1 ބިލިއަން ޑޮލަރަށްވުރެ މައްޗެކެވެ.


Raees Maumoon hospitalun dhookollaifi - vNews.mv\nރައީސް މައުމޫން ދަރުމަވަންތަ ހޮސްޕިޓަލުގައި އެޑްމިޓްކޮށްފައި:\nސައިފް އަޒްހަރު 14 September 2020, 14:48\nއެކަން ހާމަކުރައްވާފައިވަނީ ރައީސް މައުމޫން ކުރެއްވި ޓްވީޓެއްގައެވެ.\nޓްވީޓްގައި ރައީސް މައުމޫން ވިދާޅުވެފައިވަނީ، ކޮވިޑްބަލިން ޝިފާލިބިގެން ހެޔޮހާލުކޮޅުގައި މިއަދު ގެއަށް ވަޑައިގެންފި ކަމަށެވެ. އަދި އެކިއެކި ބަލިބަލި ތަހައްމަލް ކުރަމުންދާ ހުރިހާ ފަރާތްތަކަށް އަވަސް ޝިފާއަށް އެދިވަޑައިގެން ރައީސް މައުމޫން ދުޢާ ކުރައްވާފައި ވެއެވެ.\n"މާތް ﷲ ގެ ހެޔޮ ރަޙްމަތްފުޅުން ކޯވިޑް ބަލިން ޝިފާ ލިބިގެން ހެޔޮޙާލުގައި އަޅުގަނޑު މިއަދު ދަރުމަވަންތަ ހޮސްޕިލުން ގެޔަށް އަތުވެއްޖައިން. އެކިއެކި ބަލިބަލި ތަޙަންމުލު ކުރައްވާ ހުރިހާ ބޭފުޅުންނަށް އަވަސް ޝިފާއަކަށް އެދި ދުޢާކުރަން"\nރައީސް މައުމޫން ފަހުން ކުރެއްވި ޓްވީޓެއްގައިވަނީ، ދަރުމަވަންތަ ހޮސްޕިޓަލުގެ މެނޭޖްމަންޓާއި، މެޑިކަލް ސްޓާފުންނާއި، އެހެން ސްޓާފުންގެ ފަރާތުން ލިބިވަޑައިގެންނެވި އެހީތެރިކަމަށް ޝުކުރު އަދާކުރާއްވާފައެވެ.\nރައީސް މައުމޫން ކޮވިޑް-19 އަށް ޕޮޒިޓިވް ވެއްޖެކަން ހާމަކުރެއްވީ، މިދިޔަ އޮގަސްޓްމަހުގެ 25 ވަނަދުވަހު އެމަނިކުފާނު ކުރެއްވި ޓްވީޓެއްގައެވެ.\nކޮރޯނާވައިރަސް ސިއްހަތު ރާއްޖެ މައުމޫން އަބްދުލް ގައްޔޫމް


މިދިޔަ ޖޫން މަހު އެންމެ ގިނައިން ރާއްޖެއަށް އެތެރެކޮށްފައިވަނީ މެޝިނަރީ އާއި އިލެކްޓްރިކް ސާމާނު ކަމަށް ކަސްޓަމްސް އިން ބުނެފި އެވެ.\nމިހާތަނަށް 16 މިލިއަން ރުފިޔާގެ ޑިއުޓީ މާފުކޮށްދީފި\nމި އަހަރުގެ ފުރަތަމަ ފަސް މަސްދުވަހު ރާއްޖެ އަށް އެތެރެކުރި ކޮވިޑް-19އާ ގުޅޭ މުދަލުން 16.2 މިލިއަން ރުފިޔާގެ ޑިއުޓީ މާފުކޮށްފައިވާ ކަމަށް ކަސްޓަމްސް އިން ބުނެފި އެވެ.\nމި އަހަރުގެ ފުރަތަމަ ތިން މަހު ރާއްޖެ އަށް އެންމެ ގިނައިން އެތެރެކޮށްފައިވަނީ ފޭސް މާސްކް ކަމަށް ކަސްޓަމްސްގެ ތަފާސްހިސާބުތަކުން ދައްކައިފި އެވެ.\nކޮވިޑް-19 އާ ގުޅިގެން ރާއްޖެ ގެނައި މެޑިކަލް އިކުއިޕްމެންޓްތަކުން ޖުމްލަ 9.6 މިލިއަން ރުފިޔާ މާފު ކޮށްދީފައިވާ ކަމަށް މޯލްޑިވްސް ކަސްޓަމްސް ސާވިސަސް އިން ބުނެފި އެވެ.\nކޮރޯނާ ވައިރަސްއާ ގުޅިގެން އިތުރު ބައެއް ތަކެތިން އިމްޕޯޓް ޑިއުޓީ ކަނޑާލައިފި އެވެ.\nOctober 09, 2019 3\nމިދިޔަ ފެބްރުއަރީ މަހު އެކްސްޕޯޓާއި އިމްޕޯޓުން ދައުލަތަށް ލިބުނު އާމްދަނީ ފަސް ޕަސެންޓް ދަށްވެއްޖެ އެވެ.\n22 މިލިއަން ނެގީ ބޮންޑެޑުގެ މަރުހަލާތައް ނުނިމޭތީ\nފެން ކުންފުނީގެ ޗެއާމަން އަހުމަދު މައުސޫމްގެ ހިއްސާ އޮންނަ ސީޖީޓީ ޕްރައިވެޓް ލިމިޓެޑުން 22 މިލިއަނަށް ވުރެ ގިނަ ރުފިޔާ ކަސްޓަމްސް އަށް ދައްކަން އެންގީ، އެ ކުންފުނިން ބޮންޑެޑް ވެއާ ހައުސްގައި މުދާ ސްޓޮކްކޮށް، އަދި އެ ތަނުން ނެރެ ދާއިމީ އިމްޕޯޓަށް ބަދަލުކުރުމުގެ މަރުހަލާގެ ކަންކަން ސިނގިރޭޓްގެ ޑިއުޓީ ބޮޑުކުރުމުގެ އިސްލާހަށް...\nMarch 14, 2019 112\nމައުސޫމްގެ ކުންފުންޏަކަށް 22 މިލިއަން ދޭން ޖެހިއްޖެ\nފެން ކުންފުނީގެ ޗެއާމަން އަހުމަދު މައުސޫމްގެ ހިއްސާ އޮންނަ ކުންފުންޏަކަށް 22 މިލިއަނަށް ވުރެ ގިނަ ރުފިޔާ އަނބުރާ ދައްކަން ސިވިލް ކޯޓުން ކަސްޓަމްސްގެ މައްޗަށް މިދިޔަ ހަފުތާގެ ބުދަދުވަހު ހުކުމްކޮށްފި އެވެ.\nކަސްޓަމަށް ލިބުނު އާމްދަނީ 20 ޕަސެންޓް ދަށަށް\nޑިއުޓީ އާއި އެހެނިހެން އާމްދަނީގެ ގޮތުގައި މިދިޔަ މަހު ކަސްޓަމަށް ލިބުނު މިންވަރު 20 ޕަސެންޓް ދަށަށް ހިނގައްޖެ އެވެ.\nކަސްޓަމްގެ ނެޓްވޯކް ސާވާ އަށް ދިމާވި މައްސަލައަކާ ގުޅިގެން ހިދުމަތްތައް މެދުކެނޑިފައި އޮތުމަށް ފަހު، އެ މައްސަލަ ހައްލުކޮށް ކަސްޓަމްސްގެ އޮންލައިން ހިދުމަތްތައް އަލުން ދޭން...


Parking system nagai Heenaamaage alun parking zone akah hadhanee | Mihaaru\nހީނާމާގޭ ހުރި ސަރަހައްދު ސާފު ކުރަނީ.\nޕާކިން ސިސްޓަމް ނަގައި ހީނާމާގެ އަލުން ޕާކިން ޒޯނަކަށް ހަދަނީ\n17 އޯގަސްޓް 2019 - 11:21 50 comments\nސައިކަލް ޕާކް ކުރެވޭ ގޮތަށް ހީނާމާގޭގައި ޕާކިން ޒޯނެއް ހަދާފައި ވަނިކޮށް މިދިޔަ ސަރުކާރުގައި އެތަނަށް ބޮޑެތި ބަދަލުތަކެއް ގެނެސް މެކޭނިކަލް ޕާކިން ސިސްޓަމެއް ބެހެއްޓި އެވެ. އެކަމަކު، މެކޭނިކަލް ޕާކިން ސިސްޓަމްގެ ބޭނުން އެއްވެސް ގޮތަކަށް ހިފޭ ގޮތެއް ނުވެ، އެ ސިސްޓަމްގައި ދަބަރު ޖެހި އެވެ.\nއެ ތަނުގައި އެންމެ ފުރަތަމަ ޕާކިން ޒޯނެއް ހެދީ 300 އެއްހާ ސައިކަލް ޕާކް ކުރެވޭ ގޮތަށެވެ. ހީނާމާގޭ ހުރި ހުސް ބިމުގައި ބެހެއްޓީ ސައިކަލަށް ހާއްސަ މެކޭނިކަލް ޕާކިން ސިސްޓަމެކެވެ.\nމާލޭގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ ހީނާމާގޭގައި ހުރި މެކޭނިކަލް ޕާކިން ސިސްޓަމް ނަގައި އަލުން ޕާކިން ޒޯނަކަށް ހަދަން ނިންމީ މަޖީދީމަގުގައި ޕާކް ކުރުން މަދުކޮށް، ހިނގާބިނގާވެ އުޅޭ މީހުންނާއި ވެހިކަލް ދުއްވާ މީހުންނަށް އިތުރަށް ފަސޭހަ ކުރުމުގެ ގޮތުން ކަމަށެވެ. އެތަނުގައި ހަތަރު ފުރޮޅުލީ އުޅަނދާއި ދެ ފުރޮޅުލީ އުޅަނދަށް ވެސް ޕާކް ކުރެވޭނެ ގޮތް ހަދާނެ ކަމަށް ޝަމާއު ވިދާޅުވި އެވެ.\n"މީގެ ކުރިން ހެދި ޕާކިން ޒޯނާ ތަފާތުވާނެ. އަޅުގަނޑުމެން އާންމުކޮށް ޕާކިން ޒޯންތައް މި ދަނީ ތިމާވެއްޓާ ރައްޓެހި ގޮތަށް ފެހިކޮށްގެން،" ޝަމާއު ވިދާޅުވި އެވެ.\nމާލެ ސިޓީ ކައުންސިލްގެ އަމާޒަކީ މި މަސް ނިމުމުގެ ކުރިން އެތަނުގެ މަސައްކަތް ނިންމުމެވެ.\nހީނާމާގޭ ހުރި ސަރަހައްދު އެންމެ ފުރަތަމަ ހެދި ޕާކިން ޒޯން.\nޓްރާންސްޕޯޓް މިނިސްޓަރު އައިޝަތު ނަހުލާ މި މަހުގެ ހަތް ވަނަ ދުވަހު ރައްޔިތުންގެ މަޖިލިހުގައި ވިދާޅުވީ ކުރީގެ ސަރުކާރުން ބެހެއްޓި ޕާކިން ސިސްޓަމްތައް "ބާ ދަގަނޑަށްވެ" އެއްލާލަން ޖެހިފައިވާ ކަމަށެވެ. ޕާކިން ސިސްޓަމްތަކެއް ހަދާފައި ހުއްޓަސް، ރައްޔިތުންނަށް ލިބުނު ފައިދާއެއް ނެތް ކަމަށް އޭނާ ވިދާޅުވި އެވެ.\nތޮއްޖެހިފައިވާ މާލެ އަށް ލުޔެއް ހޯދުމަށް މި ސަރުކާރާ ގުޅިގެން މާލެ ސިޓީ ކައުންސިލުން ވަނީ މަޖީދިއްޔާ ސްކޫލާއިި ފިނޭންސް މިނިސްޓްރީ ކުރިމައްޗާއި ވެލާނާގޭ ކައިރީގައި އާއި އެމްއެމްއޭ ކައިރީގައި އާއި މާފަންނު ސަހަރާ ކައިރީގައި ޕާކިން ޒޯންތަކެއް ހަދައިފަ އެވެ.\nއިތުރު ލިޔުންތައް ދަތުރުފަތުރު މާލެ މާލެ ސިޓީ ކައުންސިލް ޕާކިން ޒޯން ޕާކިން އިމާރާތް ޕާކިން މާލޭގެ ޑެޕިއުޓީ މޭޔަރު ޝަމާއު ޝަރީފް


Media Council In Aamunnah Hulhuvaalaigen Quiz Eh Baavan Ninmaifi - Vaguthu\nއަދަދުތައް ހުރީ ދަށުގައި، ނަމަވެސް އަދި ލުޔެއް ނެތް! - 10 ގަޑިއިރު ކުރިން\n12 ސިކުންތު ކުރިން ( ޖޫން 9, 2021 )\nމޯލްޑިވްސް މީޑިއާ ކައުންސިލުން "މޯލްޑިވްސް މީޑިއާ ކައުންސިލު ކުއިޒް 2021" ނަމުގައި އާއްމުންނަށް ހުޅުވާލައިގެން ފައިސާގެ އިނާމްތަކެއް ލިބޭ ކްއިޒެއް ބާއްވަން ނިންމައިފިއެވެ.\nމީޑިއާ ކައުންސިލުން އާއްމު ކުރި ބަޔާނެއްގައި ބުނީ މިކްއިޒް ކުރިއަށް ގެންދާނީ 1 ޖުލައި 2021 އިން ފެށިގެން 30 ޖުލައި 2021 ގެ ނިޔަލަށް ކަމަށެވެ.\nމި ކުއިޒުން ރަނގަޅު ޖަވާބު ދިމާކުރާ ފަރާތްތަކުގެ ތެރެއިން އެއްވަނަ އަށް އަންނަ ފަރާތަކަށް -/3000 ރުފިޔާ، ދެވަނައަށް އަންނަ ފަރާތަކަށް -/2000 ރުފިޔާ އަދި ތިންވަނައަށް އަންނަ ފަރާތަކަށް -/1000 ރުފިޔާ ދިނުމަށް ވަނީ ހަމަޖެހިފައެވެ.\nމި ކުއިޒްގެ މަޤްޞަދަކީ މީޑީއާ ކައުންސިލްގެ މަޢުލޫމާތާއި، ހިންގާ ހަރަކާތްތަކާއި، އަދި އެހެނިހެން ކަންކަމާ ގުޅޭ ގޮތުން ޢާއްމު ރައްޔިތުން ހޭލުންތެރި ކުރުވުމާއި އަދި މީޑީއާ ކައުންސިލްގެ އާންމު މަޢުލޫމާތާއި، މަސައްކަތްތަކާ ގުޅޭ ގޮތުން އާންމު ރައްޔިތުންނަށް މަޢުލޫމާތު އެނގެނީ ކިހާ މިންވަރަކަށްކަން ދެނެގަތުމާއި، މީޑީއާ ކައުންސިލްގެ މަޢުލޫމާތާއި، ހިންގާ ހަރަކާތްތަކާއި އެހެނިހެން ކަންކަމާ ގުޅޭ މަޢުލޫމާތު، ކުއިޒެއްގެ ޒަރީޢާއިން ވީހާވެސް ގިނަ ބަޔަކަށް ފޯރުކޮށްދިނުން ކަމަށް އެކައުންލުން ބުނެއެވެ.\nމީގެ އިތުރުން ކޯވިޑް-19 ޢާލަމީ ވަބާގެ ސަބަބުން ރައްޔިތުންނަށް ގޭގައި ތިބެންޖެހިފައިވާ މި ދަނޑިވަޅުގައި މަޢުލޫމާތު ހިއްސާކޮށްލުމުގެ މަސައްކަތެއް ކޮށްގެން އިނާމެއް ލިބޭނެ ފުރުޞަތަކަށް، މިފަދަ ކުއިޒެއްގެ ޒަރީޢާއިން މަގުފަހިކޮށްދިނުންވެސް މި ކުއިޒްގެ މަޤްޞަދެއް ކަމަށް މީޑިއާ ކައުންސިލުން ބުނެއެވެ.\nމި ކުއިޒްގައި ބައިވެރިވުމަށް ރަޖިސްޓްރީއަށް ހުޅުވައިލާނީ، 2021 ޖޫން 15 ން ފެށިގެން 2021 ޖުލައި 15 ގެ ނިޔަލަށެވެ. ރަޖިސްޓްރީއަށް ހުޅުވައިލުމުން އެކަން މީޑިއާ ކައުންސިލުގެ ފޭސްބްކް، އިންސްޓަރގްރާމް އަދި ޓްވިޓަރ މެދުވެރިކޮށް އާންމުކުރެވޭނެ ކަމަށް ކައުންސިލުން ބުނެއެވެ.\nރަޖިސްޓްރީއަށް ހުޅުވައިލާފައިވާ މުއްދަތު ހަމަވުމުން، މި ކުއިޒްގައި ރަޖިސްޓްރީކުރުން ބަންދުވާނެއެވެ. މީޑިއާ ކައުންސިލް ކުއިޒް 2021 ގެ ސުވާލުތައް ޝާއިޢު ކުރަމުންދާނީ ކައުންސިލްގެ ރަސްމީ ފޭސްބުކް ޕޭޖްގައެވެ. 2021 ޖުލައި 1 ން ފެށިގެން ކޮންމެ ދުވަހެއްގެ 13:00 ގައި އެ ދުވަހެއްގެ ސުވާލު ޝާއިޢުކުރެވޭނެއެވެ.\nމި ކުއިޒް ގެ އުސޫލު މީޑިއާ ކައުންސިލްގެ ވެބްސައިޓްގައި މިހާރުވަނީ އާންމުކޮށްފައެވެ.\nމުޒާހަރާ ކަވަރު ކުރުމަށް ހުރަސް އެޅުމުން މީޑިއާ ކައުންސިލުން ކުށްވެރިކޮށްފި


ރިނބިދޫގައި ފިލްމެއް ކުޅެލަން ސަޅި ފުރުސަތެއް!\n7 ސެޕްޓެންބަރު 2021 - 08:36 4\nފިލްމު ކުޅެލާ، ރީތި ރަށެއްގައި ތަފާތު ތަޖުރިބާއެއް ކޮށްލުމަކީ ހަމަގައިމުވެސް ގިނަ ބަޔަކު އެދިއެދި ތިބޭނޭ ފުރުސަތެކެވެ. މިފަހަރު މިއޮތީ އެ ނަސީބު އައިސް ދޮރުގައި ޓަކިވެސް ޖަހާފަ އެވެ. މޮވަނު ޝަފީގް ލިޔެ އަދި ޑައިރެކްޓް ކުރާ "ފަޅު" ފިލްމުގެ ކާސްޓިން ކޯލް ވަނީ މިހާރު ވަނީ ހުޅުވާލާފަ އެވެ.\n"ވިޝްކާ" އަދި "ފަރީ" ފަދަ ފިލްމުތައް ގެނެސްދީފައިވާ މަދޮށިޕް އާއެކު ފިލްމީ ދާއިރާއަށް މުޅީން އަލަށް ތައާރަފްވާ މޮވަނު މިވަނީ "ފަޅު" ފިލްމުގެ ޖުމްލަ6ރޯލަކަށް ކާސްޓުން ހޯދުމަށް އިއުލާނު ކޮށްފަ އެވެ. އުމުރުން އަދި އެންމެ 22 އަހަރުގެ މޮވަނު އަކީ އިނގިރޭސި ވިލާތުން ފިލްމް ޕްރޮޑަކްޝަންގެ ދާއިރާއިން މަތީ ތައުލީމު ހާސިލް ކޮށްފައިވާ ޒުވާނެކެވެ.\nއޭނާ ބުނާގޮތުން ކުރު ފިލްމެއްގެ ގޮތުގައި ތައްޔާރު ކުރާ "ފަޅު" މިއީ ޒުވާން ދެ އެކުވެރިންގެ ހަޔާތުގައި ހިނގައިދާ ހާދިސާތަކެއް ދައްކުވައިދޭ ފިލްމެއް ކަމަށެވެ.\nދ. ރިނބިދޫގައި ފިލްމު ޝޫޓްކުރަން ހަމަޖެހިފައިވާއިރު މި ލޮކޭޝަނަކީ މޮވަނު އާއި އޭނާގެ އަލަތު ފިލްމަށްވެސް ހާއްސަ ލޮކޭޝަނެކެވެ.\n"ރިނބިދޫ އެއީ މޯގެ މާމަގެ ރަށް. ސްކޫލްގައި އުޅުނުއިރުވެސް ގިނަ ޗުއްޓީތަކަށް މަންމަ އަބަދުވެސް ގެންދާނީ ރިނބިދޫ އަށް. ކުޑައިރުގެ ވަރަށް ގިނަ ހަނދާންތަކާއި ގުޅިފައި އޮތް ރަށެއް އެއީ. ބައިސްކަލު ދުއްވުމާއި ފެތުމާއި މި ހުރިހާ ކަމެއްގެ ހަނދާންތައްވެސް ހުންނަނީ ރިނބިދޫ އާއި ގުޅިފައި. ދެން ފަޅުވެސް ލިޔުނީ އެ ހަނދާންތަކާ ވެސް އެކީގައި" މޯ ބުންޏެވެ.\nފިލްމުގެ ކާސްޓިން ކޯލް އަށް މިހާތަނަށްވެސް ބޮޑު ތަރުހީބެއް ލިބިފައިވާއިރު މި މަހުގެ 10 ވަނަ ދުވަހާއި ހިސާބަށް ވަނީ ބައިވެރިވުމުގެ ފުރުސަތުވަނީ ހުޅުވާލެވިފަ އެވެ. ފިލްމްގެ ޝޫޓިން ޝެޑިއުލް ކޮށްފައިވަނީ އޮކްޓޯބަރު މަހަށެވެ.


ސޫރިޔާއާއި އީރާނުގެ ދޮރޯށިތެރެއިން ލައިފާ މެދުއިރުމަތިން އެމެރިކާ ބޭރަށް ލުމަށް ޗައިނާއާއި ރަޝިޔާ ކުރާ މަސައްކަތް |\nޗައިނާގެ ޚާރިޖީ ވަޒީރު ވަންގް ޔީ މިދިޔަ ޖުލައިމަހު ސޫރިޔާއަށް ކުރެއްވި ދަތުރުފުޅުގައި ރައީސް އަސަދު 95.1 ޕަސަންޓުގެ ވޯޓުން ރައީސްކަމަށް އިންތިޚާބު ކުރެވިފައިވާތީ ރައީސް ބައްޝާރުލް އަސަދަށް ތާރީފު ކުރެއްވިއެވެ. އޭނާ ދެކެވަޑައިގެންނެވި ގޮތުގައި އިންތިޚާބެއް ބޭއްވުމުގެ މާނައަކީ އަސަދުގެ ބާރުގަދަކަމާއި ޤައުމުގެ އެއްބައިވަންތަކަމުގެ ހަރުދަނާކަމެވެ. އެމެރިކާއާއި ޔޫރަޕުގެ އިއްތިޙާދުގެ ޤައުމުތައް މި ނަތީޖާ ބަލައެއް ނުގަނެއެވެ. މީގެއިތުރަށް މި ނަތީޖާއަކީ ސޫރިޔާގެ އިދިކޮޅު ބާރުތައް ވެސް އެކަމާ ދެކޮޅު ހަދާ ނަތީޖާއެކެވެ.\nރަޝިޔާއާއި އީރާނުން އަސަދުގެ ސަރުކާރު ޙިމާޔަތްކުރުމަށް ޓަކައި ޢަސްކަރީ ބާރުތައް ސޫރިޔާއަށް ފޮނުވާފައިވާ ގޮތަށް ބޭޖިންގުން ސޫރިޔާއަށް ސިފައިންނެއް ނުފޮނުވައެވެ. އެހެނަސް ޗައިނާއަކީ ބައިނަލްއަޤްވާމީ މައިދާނުގައި އަސަދުގެ ސަރުކާރު ދަމަހައްޓައިދޭ ވަރުގަދަ ބާރެކެވެ. ހުޅަނގުގެ ޤައުމުތަކުން ސޫރިޔާގެ ނިޒާމީ ބާރުތަކަށް ދެމުންދާ ވައިގެ ޙަމަލާތައް ޗައިނާއިން ކުށްވެރިކޮށް އދ މަޖިލީހުގައި ދިމަޝްޤު ދިފާޢުކޮށް ވާހަކަދައްކަމުން ދެއެވެ. ޗައިނާއިން ބޭނުންކޮށްފައިވާ 16 ވީޓޯގެ ތެރެއިން 10 ވީޓޯ ބޭނުންކޮށްފައި ވަނީ އަސަދުގެ ސަރުކާރު ޙިމާޔަތް ކުރުމަށެވެ.\nޗައިނާ މެދުއިރުމައްޗަށް ވަނުން\nމެދުއިރުމަތީގައި ޗައިނާއިން ގެންގުޅޭ ސިޔާސަތުގެ މަލަތައް ކުރަހަމުން މޮޑަރން ޑިޕްލޮމަސީ މަޖައްލާ ބުނެފައިވަނީ މި ސިޔާސަތުގެ ބިންގަލަކީ "މަގޭ ދުޝްމަނާގެ ދުޝްމަނަކީ މަގޭ މިތުރެކެވެ." މި އުޞޫލުގެ ދަށުން ބައްޝާރަށް ވާގިވެރިވުމަށް ޓަކައި މޮސްކޯއާ އެއްބައިވިއެވެ. އަދި ހަމަ މި މޭރުމުން އީރާނަށް ވެސް ވާގިވެރިވާން ފެށިއެވެ.\nމިކަމާވިދިގެން މެދުއިރުމަތީގެ މަސްއަލަތަކުގެތެރެއަށް ޗައިނާއިން ވަންނާން ފެށިއެވެ. އަދި މެދުއިރުމަތީގެ މަސްއަލަތަކަށް ބާރުފޯރުވާ ކުރުންތެރި ޤައުމަކަށް ޗައިނާވެގެން ދިޔައެވެ. މި ކަން ވެގެން ދިޔައީ އެމެރިކާގެ ނުފޫޒާ ކުރިމަތިވި ގޮންޖެހުމަކަށެވެ. މަސްރަޙުން ފެންނަފެނުމުގައި ރަޝިޔާއާއި ޗައިނާއާއި އީރާނު އަތުގުޅާލައިފައި ވަނީ ޗައިނާއާއި ހުޅަނގާ ދެމެދުގައި ހިނގަމުންދާ "އައު ފިނިހަނގުރާމަ"އެއްގެ ދަށުންނެވެ.\nއަސަދު ޗައިނާގެ ޚާރިޖީވަޒީރާ ބައްދަލު ކުރެއްވުން: ޖުލައި 2021ގައި\nމި މަފްހޫމުގެ ދަށުން ޗައިނާގެ ސިޔާސަތަށް ވަނީ ބޮޑެތި ބަދަލުތަކެއް ގެނެސްފައެވެ. މެދުއިރުމަތީގައި އެމެރިކާގެ ސިޔާސަތާއި ޔޫރަޕްގެ ސިޔާސަތާ ސީދާ ނުބީހި މި ސަރަޙައްދުގެ ޤައުމުތަކާއެކު ދޭދޭ ގުޅުންތައް ޤާއިމުކުރުމުގެ ރާސްތާއެއް ޗައިނާއިން އިޚްތިޔާރު ކުރިއެވެ. މި ކަމުގައި އެ ޤައުމުތަކުގައި ހިނގަމުންދާ ދާޚިލީ ކަންތައްތަކަށް ޗައިނާއިން ރިޢާޔަތްކުރަމުން ނުދާކަން ފާހަގަ ކުރެވެއެވެ.\nޗައިނާ ޤަބޫލުކުރާގޮތުގައި މެދުއިރުމަތީގައި އެމެރިކާއާއެކު ތަވާޒުނުހަމަ ބާރެއް ޤާއިމު ކުރުމަށް ޓަކައި ޢަސްކަރީގޮތުންނާއި އިޤްތިޞާދީ ގޮތުން ޗައިނާއަށް އެހީ ވެދޭނެ ބާރެއް ބޭނުންވާނެއެވެ. އެއީ ޗައިނާގެ ޙަޔަވީ މަޞްލަޙަތުތަކާއި އިޤްތިޞާދީ މަޞްލަޙަތުތައް ޖާމިނުކޮށްދެވޭވަރުގެ ބާރަކަށް މި ބާރު ވާން ވާނެއެވެ. ޗައިނާ ދެކޭގޮތުގައި އޭޝިޔާގައި އޮތް މި ބާރަކީ އީރާނެވެ. ޗައިނާގެ ޙަޔަވީ މަޞްލަޙަތުތަކާއި އިޤްތިޞާދީ މަޞްލަޙަތުތައް ޖާމިނުކޮށްދެވޭވަރުގެ ބާރު އީރާނަށް ލިބިގެން ވެއެވެ.އެމެރިކާ ބިރުގަންނަގޮތުގައި ޗައިނާއިން އީރާނަށް މަދަނީ އަދި ޢަސްކަރީ ފަންނިއްޔާތު ފޯރުކޮށްދިނުމުގެ ސަބަބުން އެ ބާރަށް ހުރަސްއަޅަން ދަތި ބޮޑު ބާރަކަށް އީރާނު މެދުއިރުމަތީގައި ވެގެން ހިނގައިދާނެއެވެ.\nއެމެރިކާގެ ބާރުތައް މެދުއިރުމަތިން ބާލަން ނިންމާފައިވާތީ ސުޢޫދީ ޢަރަބިއްޔާފަދަ މެދުއިރުމަތީގެ ޤައުމުތަކުން މިހާރު ވަނީ އެ ޤައުމުތަކުގެ ސިޔާސަތު މުރާޖަޢާކުރަން ފަށައިފައެވެ. ރިޔާޟުން މިހާރު ދަނީ ޠަހަރާނާއެކު ގުޅުންތައް ޠަބީޢީ ކުރުމާބެހޭގޮތުން ވާހަކަދައްކަމުންނެވެ. ޗައިނާއިން މިކަމަށް ހިތްވަރުދޭ ކަމަށް މި މަޖައްލާއިން ބުންޏެވެ.\nމީގެ އިތުރަށް ޗައިނާ– އީރާން އިޤްތިޞާދީ ބައިވެރިވުމާބެހޭ އެއްބަސްވުމަށް ބަލާއިރު 25 އަހަރުގެ ދިގު މުއްދަތަކަށް އެކުލަވައިލެވުނު މި އެއްބަސްވުމުގެ ސަބަބުން ޗައިނާގެ "ކަމަރު އިސްނެގުން"ގެ ނުފޫޒު ގަލްފުގެ ހުރިހާ ޤައުމުތަކަކާއި މުޅި ސޫރިޔާއާއި ޢިރާޤު ޝާމިލުވާ ގޮތަށް ފުޅައުވެގެންދާނެއެވެ.މި އެއްބަސްވުމުގެ ސަބަބުން ސޫރިޔާ ވެގެންދާނި އީރާނާއި ޢިރާޤާއި ތުރްކީ ބައިވެރިވާ ވިޔަފާރީގެ މަރްކަޒަކަށެވެ. އެމެރިކާ ދެކޭގޮތުގައި މިއީ އެމެރިކާގެ މަޞްލަޙަތަށާއި އިޤްތިޞާދީ އަހައްމިއްޔަތަށާއި އިސްތިރާތީޖީގެ އަހައްމިއްޔަތަށް ބިރުހުރި ގުޅުމެކެވެ.\nއީރާނުގެ ކުރީގެ ރައީސް ޗައިނާގެ ރައީސާއެކު\nޗައިނާގެ ސިޔާސަތު މާ އަޑުގަދަކޮށް\nމެދުއިރުމަތީގައި އޮތް ޗައިނާގެ ސިޔާސަތަކީ ހަމައެކަނި އިޤްތިޞާދީ ކަމެއްނޫނެވެ. ބޭޖިންގް ދެކޭގޮތުގައި އެ ޤައުމާ މުޢާމަލާތު ކުރަންޖެހިފައިވާ ސަރަޙައްދަކީ ސިޔާސީ ހިރާސްތަކުން ފުރިފައިވާ ސަރަޙައްދެކެވެ.މިހެންވެ ޗައިނާއިން މަސައްކަތް ފެށީ ސިޔާސީ ގަނޑުތައް ތަރްތީބު ކުރާށެވެ. ޗައިނާގެ ޙަރަކާތްތައް މަޑުމަޑުން ފުޅައު ކުރަމުންނެވެ. މެދު އިރުމަތީގެ މަސްއަލަތަކުގައި މެދުމިންވަރުގެ ސިޔާސަތަކަށް ތަބާވެގެންނެވެ.\nޗައިނާއިން ބުނާގޮތުގައި އެ ޤައުމާވެސް ވަނީ "ހައްދު ފަހަނަޅައިދިޔުމާއި ނިރުބަވެރިކަމާއި ދީނީ ހަރުކަށި ޢަމަލުތަކާއި ދާޢިޝް ފަދަ ޙައްދުފަހަނަޅައިފައިވާ ޖަމާޢަތްތަކާ ކުރިމަތިލާން ޖެހިފައެވެ." ޗައިނާ ބުނާގޮތުގައި "މިފަދަ ދީނީ ޖަމާޢަތްތަކުން ވަނީ އެ ޤައުމުގެ އީގޯރުންގެ ތެރެއިން ފަސް ހާހަށްވުރެ ގިނަ ހަނގުރާމަވެރީން މިފަދަ ޖަމާޢަތްތަކަށް ވައްދައިފައެވެ." މިއިން އެނގެނީ ޗައިނާ މިހާރު ވަނީ އެ ޤައުމުގެ ސަރަޙައްދުން ބޭރުގައި ނިރުބަވެރިކަމާއި ޙައްދުފަހަނަޅައިދިޔުމާ ދެކޮޅަށް ސިޔާސީ އަދި އިސްތިރާތީޖީ ފެންވަރުގައި މަސައްކަތް ކުރާން ތައްޔާރުވެފައިކަމެވެ.ވޭތުވެދިޔަ ގިނަ ދަހަރުތަކެއްގައި ޗައިނާގެ އީގޯރު މުސްލިމުންގެ ހުވިއްޔަތާއި ޝަޚްޞިއްޔަތު ނައްތައިލުމަށްޓަކައި ޗައިނާއިން ވަނީ ހަރުކަށި އެތައް ފިޔަވަޅުތަކެއް އަޅައިފައެވެ. މިކަމުގެ ސަބަބުން އެމީހުންގެ ބަހާއި ސަޤާފަތް ފަނާވެގެން ހިނގައިދާނެކަމުގެ ބިރުވަނީ ވަރަށް ބޮޑުވެފައެވެ. އިނގިރޭސިވިލާތުގެ ގާރޑިއަން ނޫސް ބުނާގޮތުގައި ޝިންޖިއެންގްގެ އީގޯރީންގެ ސަޤާފަތް އޮތީ ފަނާވެދިޔުމުގެ ތުންފަތްމަތީގައެވެ. އެމީހުންގެ ސަޤާފަތުގެ މިއަދުގެ ރޫޙަކީ ޅެމެވެ. މި ނޫހުގައި ޝާއިޢުކޮށްފައިވާ ރިޕޯޓެއް ބުނާގޮތުގައި އީގޯރުން ދަނީ އިންދިރާސްވަމުންނެވެ. ފަނާވަމުންނެވެ.\nޗައިނާއިން މެދުއިރުމަތީގެ ޤައުމުތަކާއެކު ގެންގުޅޭ ސިޔާސަތުގެ ޚާއްޞަ ސިފައަކީ ވިލުންތެރިކަމާއި ޕްރެގްމެސީއެވެ. ޗައިނާއިން ދަނީ އަރަބި ލީގާއި ޗައިނާ- ގަލްފް މަންސާފަދަ މެދުއިރުމަތީގެ ޖަމާޢަތްތަކާއެކު ގުޅުންތައް ޤާއިމުކުރަމުންނެވެ.\nޗައިނާއިން ދަނީ މެދުއިރުމަތީގައި ސަލާމަތީ ކަންތައްތަކުގައި ވެސް ބައިވެރިވަމުންނެވެ. ދެކުނު ސޫދާނުގައި އޮންނަ ސަލާމަތީ ބާރުގައި ޗައިނާ ބައިވެރިވެފައި ވަނީ މިހެންވެގެންނެވެ.\nމީގެ އިތުރަށް ޗައިނާގެ ފައިތިލަ މެދުއިރުމަތީގައި ސާބިތު ކުރުމަށް ޓަކައި ޗައިނާއިން ވަނީ ޖިބޫޓީގައި ކަނޑުގެ ބޭހެއް ހަދައިފައެވެ. ފަލަސްޠީނުގެ މަސްއަލައިގައި ވެސް ޗައިނާ ގެންގުޅޭ ސިޔާސަތަށް ދަނީ ބަދަލުތައް ގެންނަމުންނެވެ. ފަލަސްޠީނާއެކު ގުޅުންތައް ދަމަހައްޓަމުންދާއިރު އިސްރާއީލާއެކުގައި ވެސް ދަނީ ގުޅުންތައް ވަރުގަދަކުރަމުންނެވެ. މިއީ އެމެރިކާގެ ތާއީދު އޮތް ޤައުމުތަކުގައި ޗައިނާގެ ވަކި ހިއްޕުމަށް ގެންގުޅޭ ސިޔާސަތުގެދަށުން އަޅަމުންދާ ފިޔަވަޅުތަކެކެވެ.\nއެހެންކަމުން މިއަދު މެދުއިރުމަތީގައި ޗައިނާއިން ގެންގުޅޭ ސިޔާސަތަކީ އެމެރިކާއަށް ގޮންޖެހުމުގެ ސިޔާސަތެކެވެ. ޖެހިލުންކުޑަކަމާއެކު ކުރިމަތިލުމުގެ ސިޔާސަތެކެވެ. ޗައިނާއާ ދެކޮޅަށް އެމެރިކާއިން ފިޔަވަޅެއް އަޅައިފާނެތީ ބިރު ނުގަނެ ގެންގުޅޭ ސިޔާސަތެކެވެ.\nއެމެރިކާއާ ދެކޮޅަށް ޞީނީ – ރޫސީ އެއްބާރުލުން\nމި ވާހަކަތަކުން އެނގެނީ ޗައިނާއިން މެދުއިރުމަތީގައި މަސައްކަތް ކުރަނީ އަރާރުންވާ ފަރާތްތަކުގެ ތެރެއަށް ވަދެ ޗައިނާގެ މަޞްލަޙަތާ އެއްގޮތަށް މި ފަރާތްތަކާއެކު ގުޅުންތައް ޤާއިމު ކުރުމަށްކަމެވެ. މި އަހަރުގެ މާރިޗް މަހު ޗައިނާގެ ޚާރިޖީ ވަޒީރު ވާންގް ޔީ ޠަހަރާނަށާއި ރިޔާޟަށް ކުރެއްވި ދަތުރުފުޅުން މި ކަން ހާމަވެއެވެ. ސޫރިޔާގެ ރައީސް ބައްޝާރަށް ވާގިވެރިވުމަކީ ވެސް މި ސިޔާސަތުގެތެރޭގައި ހިމެނޭ ބައެކެވެ. ޗައިނާގެ ތާއީދާއެކު އިސްރާއީލާއި ފަލަސްޠީނާ ދެމެދުގައި ސީދާ ވާހަކަދެއްކުންތައް ބޭއްވުމަށް ރަޝިޔާއިން ކުރާ މަސައްކަތް ވެސް ހިމެނެނީ މީގެތެރޭގައެވެ.\nއިޖްތިމާޢީ ޢިލްމުތަކާބެހޭ ޗައިނާގެ ވިދާރާއިން ޝާއިޢު ކުރި ފޮތުގައި ހިމެނޭ މައުޟޫޢުތަކުގެ ތެރޭގައި "ދަ ޔެލޯ ބުކް އޮފް ދަ މިޑްލް އީސްޓް" ހިމެނެއެވެ. ޗައިނާގެ ތަޖްރިބާކާރުން ދެކޭގޮތުގައި "މެދުއިރުމަތި އޮތީ އެމެރިކާގެ ވޭލާއިން ބޭރަށް ނުކުތުމުގެ އޮޅިގަނޑުމަތީ"ގައެވެ. އެމެރިކާ ފަހަތަށް ޖެހުމުގެ ސަބަބުން އިރުމަތީގެ ބާރުތަކަށް ދަނީ މި "ހުސްތަން" ފުރައިލުމަށް ޓަކައި އެ ސަރަޙައްދަށް ވަނުމަށް ފުރްޞަތު ތަނަވަސްވަމުންނެވެ. މި ސަރަޙައްދުގެ ޤައުމުތައް ދެކޭގޮތުގައި ޗައިނާ- ރަޝިޔާ ގެންގުޅޭ ތަރައްޤީގެ އުސްލޫބުތަކަކީ އޭގެ މައްޗަށް ބަރޯސާވެވިދާނެ މުޑިތަކެކެވެ. ޗައިނާ ރަޝިޔާގެ ނަމޫނާއަށް މި ސަރަޙައްދުގެ ޤައުމުތައް ޝައުޤުވެރިވަމުން އަންނަލެއް މާ ބޮޑެވެ.\nހުޅަނގު އޭޝިޔާއާއި އެފްރިކާއާ ބެހޭ ޗައިނާގެ ދިރާސާއެއް ބުނާގޮތުގައި މެދުއިރުމަތީގެ ބާރުގެ ތިލަފަތް އެއް ތަނޑިއަށް ބުރަވުމަށްވުރެ ބޮޑަށް މިއަދު ލެނބިފައިވަނީ ދެ ތަނޑީގެ ގުޅުންތަކަށެވެ.\nހުޅަނގުގެ ދިރާސާތައް ބުނާގޮތުގައި މެދުއިރުމަތީގައި އޮތް އެމެރިކާގެ އަތްގަދަކުރުން އަނބުރާ ހޯދަން ބޭނުންވާނަމަ އެމެރިކާގެ މަޞްލަޙަތުތަކަށް އެ ސަރަޙައްދުގައި ގޮންޖަހަމުންދާ ޗައިނާ ރަޝިޔާ ގެ އިޖްރާއާތުތަކާ ދެކޮޅަށް ފިޔަވަޅު އަޅަން ޖެހޭނެއެވެ.


މި އަހަރުގެ ޤައުމީ އިނާމަށް ނަން ހުށަހެޅުމުގެ ފުރުސަތު މިއަދު ހުޅުއްވައިލައްވައިފި - The President's Office\n31 މާރިޗު 2022، ރިފަރެންސް: 2022-145\nމިއަހަރުގެ ޤައުމީ އިނާމަށް ނަން ހުށަހެޅުމުގެ ފުރުސަތު، ޤައުމީ އިނާމާބެހޭ ކޮމިޓީން މިއަދު ހުޅުއްވައިލައްވައި، ޤައުމީ އިނާމާބެހޭ ލިޔުން، ދިވެހި ސަރުކާރުގެ ގެޒެޓުގައި ޝާއިޢު ކުރައްވައިފިއެވެ. ރައީސުލްޖުމްހޫރިއްޔާގެ އޮފީހަށާއި، އީމެއިލް މެދުވެރިކޮށްގެންނާއި، ޕޯޓަލް މެދުވެރިކޮށްގެން ޤައުމީ އިނާމަށް ފޯމު ހުށަހެޅުއްވޭނެއެވެ.\nޤައުމީ އިނާމަށް މިއަހަރުވެސް ހުޅުއްވައިލައްވައިފައިވަނީ، މައިގަނޑު 34 ދާއިރާއަކުންނެވެ. މި ދާއިރާތަކާ ގުޅޭގޮތުން ކޮމިޓީގައި މަޝްވަރާ ކުރައްވައި، އަދި ކަމާބެހޭ އިދާރާތަކުގެ ޚިޔާލު ހޯއްދަވައި، އުސޫލަށް ގެންނަވަންޖެހޭ ބަދަލުތައް ވަނީ ގެންނަވާފައެވެ.\nކުރީ އަހަރުތަކެކޭ އެއްގޮތަށް، މި އަހަރުވެސް ޤައުމީ އިނާމަށް އެދޭ އަމިއްލަ ފަރާތްތަކުންނާއި، ޤައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކުންނާއި، ކުންފުނި، ޖަމުޢިއްޔާ ޖަމާޢަތް ފަދަ ތަންތަނުން ސަރުކާރުގެ އިދާރާއެއް މެދުވެރިނުކޮށް، ނަން ހުށަހެޅޭގޮތަށް ވަނީ ހަމަޖައްސަވާފައެވެ. އަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުންވެސް ޤައުމީ އިނާމަށް ނަން ހުށަހެޅުއްވޭ ގޮތަށްވަނީ ހަމަޖައްސަވާފައެވެ. ޤައުމީ އިނާމަށް ވަކިވަކި ފަރުދުންގެ ނަން ހުށަހަޅުއްވާނީ، އެކަމަށް ކަނޑައެޅިފައިވާ ފޯމުގައެވެ. އަދި ކުންފުނި، ޖަމުޢިއްޔާ ޖަމާޢަތް ފަދަ ތަންތަނުން ޤައުމީ އިނާމަށް ނަން ހުށަހަޅާނީވެސް، އެކަމަށް ކަނޑައެޅިފައިވާ ފޯމުގައެވެ. މީގެ އިތުރުން، http://apply.presidency.gov.mv މި ޕޯޓަލް މެދުވެރިކޮށްގެންވެސް މިއަހަރު އިނާމަށް ނަން ހުށަހެޅުއްވޭނެއެވެ.\nފޯމު ހުށަހަޅުއްވާއިރު، ފޯމާއެކު ހުށަހަޅަންޖެހޭ ލިޔުންތައް ހުށަހެޅުއްވުމަށް ޚާއްޞަ ސަމާލުކަމެއް ދެއްވުމަށް ޤައުމީ އިނާމާބެހޭ ކޮމިޓީއިން އެދިވަޑައިގަންނަވައެވެ.\nޤައުމީ އިނާމަށް ނަން ހުށަހަޅާ ފޯމު، ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރައްވާނެއެވެ. އަދި އެ އޮފީހުގެ ވެބްސައިޓުންވެސް ޑައުންލޯޑް ކުރެއްވޭނެއެވެ. ވެބްސައިޓްގެ އެޑްރެހަކީ www.presidencymaldives.gov.mv އެވެ. މި އަހަރު ފޯމު ބަލައިގަތުމަށް ހަމަޖެހިފައިވަނީ، މިއަހަރުގެ އެޕްރީލް މަހުގެ3ވާ އާދިއްތަ ދުވަހުން ފެށިގެން، މިއަހަރުގެ މޭ މަހުގެ 31 ވާ އަންގާރަ ދުވަހުގެ މެންދުރުފަހު2ޖެހުމުގެ ކުރިންނެވެ. ފޯމު ބަލައިގަންނާނީ ބަންދު ނޫން ކޮންމެ ދުވަހެއްގެ ރަސްމީ ގަޑީގައެވެ.\nޤައުމީ އިނާމަށް ނަން ހުށަހަޅާ ފޯމާއި، ފޯމާއެކު ހުށަހަޅާންޖެހޭ އެހެނިހެން މަޢުލޫމާތާއި ތަކެތި ފޮނުވާނީ، ”ޤައުމީ އިނާމާބެހޭ ކޮމިޓީ“ އަށް އެޑްރެސްކޮށް، ރައީސުލްޖުމްހޫރިއްޔާގެ އޮފީހަށެވެ. އީމެއިލް ކުރާނަމަ، ފޮނުވާނީ [email protected] އަށެވެ.\nޤައުމީ އިނާމަށް ވަކިވަކި ފަރުދުންގެ ނަން ހުށަހަޅާ ފޯމު\nކުންފުނި، ޖަމުޢިއްޔާ، ޖަމާޢަތް ފަދަ ތަންތަން ޤައުމީ އިނާމަށް ހުށަހަޅާ ފޯމު


ފަސްއަހަރުފަހުން ނެރުނު ބަޣުދާދީގެ ވީޑިއޯގެ ހަގީގަތަކީ…!Mikal News\nފަސްއަހަރުފަހުން ނެރުނު ބަޣުދާދީގެ ވީޑިއޯގެ ހަގީގަތަކީ…!\n4 މެއި 2019, 14:05 |\nއިރާގު ހަގުމައަށްފަހު އިރާގުކަރައާއި ޝާމްކަރައިން އުފަންވި އިސްލާމީ ޖަމާއަތް އިސްލާމިކް ސްޓޭޓް ފޯ އިރާގް އެންޑް ލެވެންޓް / ޝާމް (އައިއެސް އައިއެލް/އެސް) އެސަރަހައްދުގައި ބާރުގަދަވެ އިސްލާމީ ދައުލަތުގެ ގޮތުގައި އަމިއްލަ އަށް އިއުލާންކޮށް އިބްރާހިމް އަވާދު އިބްރާހިމް އަލީ ކިޔާ މީހަކު އެއީ އެދައުލަތުގެ ވެރިއާ ކަަމަށް އިއުލާންކޮށް އެއީ އެދައުލަތުގެ ޚަލީފާކަމަށް ބުނަންފެށުމާއިއެކު އޭނާގެ ނަމަކީ އަބޫ ބަކުރު އަލް ބަޣުދާދީ ކަމަށް ކިޔަންފެށިއެވެ. މިބުނާ ބަޣުދާދީގެ ބޮލަށް އެމެރިކާއިން 25 މިލިއަން ޑޮލަރު ހުށަހެޅި ނަމަވެސް މީނާ ހޯދައިގެން ގެނައުން ނުވަތަ މަރާލުމަކީ މިހާތަނަށް އެއްވެސް މީހަކަށް ކުރެވުނު ކަމެއްނޫނެވެ. މިޖަމާއަތާއި ދެކޮޅަށް ހުޅަނގުގެ ބާރުތަކުން ބާރުގެ ބޭނުން މިހާތަނަށް ކޮށްފައިވަނީވެސް ވަރަށް ނުސީދާ ގޮތަކަށެވެ. މިޖަމާއަތް ސީރިއާގެ ބޮޑުބައެއް ހިފިނަމަވެސް ސީދާ މިޖަމާއަތާއި ދެކޮޅަށް ހަގުރާމަ ކުރުމުގެ ބަދަލުގައި ހަތިޔާރާއި އެހެނިހެން ވަސީލަތްތައްވެސް މިޖަމާއަތާއި ދެކޮޅަށް ބޭނުންކުރަން ފެށީ މިޖަމާއަތުގެ ބާރު އިސާހިތަކު ޝާމުކަރައަށް ފެތުރިގެން ހިގައިދާނެކަމުގެ ބިރުބޮޑުވުމާއި ހަމައިންނެވެ.\nއެހިސާބުން މިޖަމާއަތުގެ ބާރުކުޑަވިއެވެ. އަދި މިޖަމާއަތް ވިއްސިވިހާލިވެ އެކިސަރަހައްދުތަކުން ހިންގާ ޓެރަރިޒަމްގެ އަމަލުތަކާއިއެ ފަދަ ލާއިންސާނީ ހަމަލާތަކުގެ ޒިންމާ އުފުލާ ބަޔަކަށްވިއެވެ. މިޖަމާއަތުގެ ލީޑަރުގެ ވީޑިއޯ 2014 ވަނަ އަހަރު ނުކުތުމަށްފަހު އިތުރު ވީޑިއޯއެއް ނުފެނި ގިނަ ދުވަސްތަކެއް ވުމާއިއެކު ލީޑަރު ވަނީ މަރުވެފައިކަމާއި މެދުވެސް ޝައްކުކުރެވެން ފެށިއެވެ.\nއެއަށްފަހު މީގެ ހައެއްކަ ދުވަސްކުރިން މިޖަމާއަތުގެ ލީޑަރުގެ އާވީޑިއޯއެއް ނުކުތެވެ. ސްރީލަންކާގައި ހިންގި ލާއިންސާނީ ބޮން ގޮއްވުމުގެ ހަމަލާއަށްފަހުގައެވެ. އެހަމަލާގެ ޒިންމާ އާރެއްބާރެއްނެތް އައިއެސް ނުވަތަ މިދެންނެވި ބައުދާދީގެ ޖަމާއަތުން އުފުލުމާއި ގުޅިގެނެވެ.\nހަގުރާމަވެރި ރައިފަލެއްގެ ކައިރީ އިށީގެލައިގެން ހުރެ ބަޣުދާދީކަމަށް ބުނާ މީހާ ދެއްކިވާހަކަތަކުގެ ތެރޭގައި ބަޣޫޒު ހަގުރާމަ ނިމުނު ވާހަކައާއި ސްރީލަންކާގެ ބޮންގޮއްވުމުގެ ހަމަލާއަށް ތާއީދު ކުރުމުގެ އިތުރުން އިޒްރޭލުގެ ބޮޑު ވަޒީރު އަލުން އިންތިޚާބުވުމާއި ސުދާނުގެ އުމަރު ބަޝީރުގެ ވެރިކަން ނިމުމާއި އަލްޖީރިއާގެ ރައީސްގެ އިސްތިއުފާގެ ވާހަކަވެސް ހިމެނެއެވެ. މިއާއިއެކު މިއީ ފަހުގެ ތާރީޚެއްގައި ހަދާފައިވާ ވީޑިއޯއެއްކަމަށް ބެލެވެއެވެ.\nބަޣުދާދީގެ މިއާ ވީޑިއޯ އާއި ގުޅިގެން ގިނަ ފާޑުކިއުންތަކެއް މިހާރުވަނީ އަމާޒުވާން ފަށާފައެވެ. އައިއެސްއަކީ ހުޅަނގުން އުފައްދައިގެން އުޅޭ ޖަމާއަތެއްކަމަށާއި ބަޣުދާދީއަކީ މޮސާޑު (އިޒްރޭލުގެ ޖާސޫސީ އިދާރާގެ) ކުރީގެ އޭޖެންޓެއް ކަމަށް ދައްކާ ވާހަކައަކީ ވެސް ބަލައިނުލާ ފަރުނުޖެއްސޭވަރުގެ ހެކިތަކެއްވާ ވާހަކަތަކެވެ. އޭގެ އިތުރުން، މިފަހަރުގެ ބަޣުދާދީގެ ވީޑިއޯއަކީ ޝައްކުގެ ނަޒަރަކުން ބެލޭފަދަ ވީޑިއޯއެކެވެ.\nމިވީޑިއޯގެ ރިޒޮލިއުޝަން ދަށްކަމާއި މަންޒަރު ބަދަލުވާ މިންވަރު ގިނަކަމުން މިއީ ކަނޑަކަނޑައިގެން ހަދާފައިވާ ވީޑިއޯއެއްކަމަށް ވެދާނެ ކަމަށްވެސް ސީއެންއެންއިން ބުނެފައިވެއެވެ.\nމިވީޑިއޯއަށް ފާޑުކިޔަމުން ސީއެންއެން ގެ އެނަލިސްޓު ފާހަގަކޮށްފައިވާ ގޮތުގައި މީގެ ފަސްއަހަރު ކުރިން 2014 ވަނަ އަހަރު ޖޫން މަހު މޫސަލްގެ މިސްކިތުގައި ބަޣުދާދީ ތަގުރީރު ދީފައިވާއިރު މިފަހަރު ބަޣުދާދީ ވަނީ ފަލަވެފައެވެ. އަދި ތުބުޅިވެސް ވަނީ ބަދަލުވެފައެވެ.\nމިވީޑިއޯގައި ހަރުކަށި މިޒާޖުގެ ބަޣުދާދީ ކުރިއަށްވުރެ މަޑުމަތިރިކަންވެސް ސީއެންއެން އިން ފާހަގަކުރިއެވެ.\nމިވީޑިއޯގައި ބަދަލުހިފުން އޮންނާނެކަމަށާއި އަދި އަންނަން ހުރިކަންތައްތައް ގިނަ ކަަމަށް ބުނެފައިވުމުން މިއީ ބިރުވެރި އިންޒާރެކެވެ. އަދި މިއީ ހުޅަނގުން އަނެއްކާވެސް ހަގުރާމައެއް މުސްލިމުންނާއި ދެކޮޅަށް ފެށުމަށްޓަކައި ތައްޔާރުކުރި ހަތިޔާރެއް ނޫންބާވައެވެ.\nމުސްލިމުން ގައުމުތަކަށް ހުޅަނގުން ދެވޭ ހަމަލާތަކަށް ބަލާލާއިރު އެމެރިކާގެ ވެރިކަމާއި ވަރަށް ބޮޑަށްގުޅެއެވެ. ޚާއްސަކޮށް ރިޕަބްލިކަން ޕާޓީގެ ވެރިކަމާއިއެވެ. އެގޮތުން، އިރާގުން ކުވައިތަށް އެއުމާއި ގުޅިގެން 1990 އިން 1991 އަށް ކުރެވުނު ގަލްފު ހަގުރާމަ ފެށިފައިވަނީ އެމެރިކާގެ ވެރިކަމަށް ރިޕަބްލިކަން ޕާޓީގެ ޖޯޖް އެޗް ބުޝް ހަވާލުވުމަށްފަހު މާގިނަ ދުވަސްތަކެއް ނުވަނީހެވެ. އެއަށްފަހު ވޯ އޮން ޓެރަރިޒަމް ނަމުގައި އަފުޣާނިސްތާނަށް 2001 ވަނަ އަހަރު އަރާފައިވަނީ އަލްގައިދާ މުލުންލުހެލުމުގެ ނަމުގައެވެ. އެއީ އެމެރިކާގެ ވެރިކަމަށް އަލުން ރިޕަބްލިކަން ޕާޓީގެ ކެންޑިޑޭޓެއް ހޮވުނުތަނާ މާގިނަދުވަހެއްނުވެއެވެ.\nއިރާގަށް ދެވަނަ ފަހަރަށް 2003 ވަނަ އަހަރު ހަލާދީ ސައްދާމު ހުސޭންގެ ވެރިކަން ވައްޓާލާފައިވަނީ އިރާގުގައި “ވެޕަން އޮފް މާސް ޑިސްޓްރަކްޝަން” ހަތިޔާރު ހުރިކަމަށް ފޮޓޯއާއި ވީޑިއޯ ފެނިގެނެވެ. އެއީވެސް ރިޕަބްލިކަން ޕާޓީގެ ވެރިކަމުގައި ޖޯޖް ޑަބްލިއު ބުޝް ދެވަނަ ފަހަރަށް ހޮވުމާއި ގުޅިގެން ކުރިއަށް ގެންދިޔަ ހަގުރާމައެކެވެ.\nއެއަށްފަހު، އަނެއްކާވެސް ރިޕަބްލިކަން ޕާޓީގެ ވެރިކަމަށް މިފެށުނީ 2017 ވަނައަހަރުގައެވެ. ހައްދުފަހަޅާފައިވާ ޑޮނާލްޑް ޓްރަމްޕް ވެރިކަމަށް އިސްވީވެސް މުސްލިމުންނާއި ދެކޮޅު އެތައް ވާހަކައެއް ދައްކާފައި ވަނިކޮށެވެ. އެހެންކަމުން، މިއީ ޓްރަންޕްގެ ވެރިކަމުގައި މުސްލިމުންނާއި ދެކޮޅަށް ހަގުރާމައެއް ކުރުމަށް ނުވަތަ މުސްލިމު ގައުމަކަށް އަރައިގަތުމަށް ވެވޭ ތައްޔާރީއަކަށް ވެދާނެއެވެ. ނުވަތަ ބަހަނާއަކަށް ވެދާނެއެވެ.\nTags: ބަޣުދާދީ, އައިއެސްއައިއެސް\nއވަ4މެއި 2019 16:05\nރަގަޅު ވާހަކަތަކެއް. އެއްފަރާތަކަށްް ބުރަަނުވެ މިފަދަ މައުލޫމާތު ގިނަގިނައިން ގެނެސް ދެއްވުން އެދެން


Rape kuri Kamah Thuhumathu kurevey Meehun Dhookolee Nufoozun: Meekail - Vaguthu\nރޭޕް ކުރި ކަމަށް ތުހުމަތު ކުރާ މީހުން ދޫކޮށްލީ ނުފޫޒުން: މީކާއިލް\nހުޅުމާލޭ ސަފާރީގައި އަންހެނަކު ރޭޕް ކުރި ކަމަށް ތުހުމަތު ކުރާ މީހުން ދޫކޮށްލީ ނުފޫޒުންކަމަށް މީކާއިލް އަހުމަދު ނަސީމް މިއަދު ތުހުމަތު ކުރައްވައިފިއެވެ.\nމިދިޔަ ހަފްތާގައި ކެންޔާ އަށް ނިސްބަތްވާ އަންހެނަކު، ހުޅުމާލޭ ފަޅުގައި އަޅާފައި އޮތް ސަފާރީއެއްގައި ރޭޕް ކުރި މައްސަލަ ނުފޫޒެއް ނެތި ބެލުމަކީ، އެ މައްސަލައިގައި އިންސާފު ލިބުން އެކަމެއްގެ މައްޗަށް ބިނާވާ ކަމެއްކަން އޭނާ ވަނީ ފާހަގަކުރައްވާފައެވެ.\nއެހެންނަމަވެސް މި މައްސަލަ ފެށުނީއްސުރެ ވެސް ނުފޫޒު ފޯރުވާފައިވާ ކަމަށާ، ރޭޕް ކުރި ކަމަށް ތުހުމަތު ކުރެވޭ މީހުން ދޫކޮށްލަން ޖެހުނީ ނުފޫޒުން ކަމށް އޭނާ ވިދާޅުވިއެވެ.\nރޭޕްގެ ޝިކާރައަކަށްވި ޒުވާނާގެ ނުގަބޫލުގައި އޭނާ އާއި މެދު އަމަލުތަކެއް ހިންގަން އުޅުނުކަން އެނގޭ ކަމަށާ އޭނާ ސަލާމަތްވާން ޑިންގީއަކުން މޫދަށް ފުންމާލިކަން އޭނާ ފުލުހުންނަށް ދިން ބަޔާނުން އެނގޭ ކަމަށް މީކާއިލް ވިދާޅުވިއެވެ.\nއަދި ރޭޕްގެ ތުހުމަތު ކުރާ މީހުން ހައްޔަރު ކުރީ ކުށުގެ ވެށިން ކަމަށް ވެފައި، އޭރުވެސް ޝިކާރައަަކަށްވީ މީހާ ހުރީ ތެމިފައި ހުރި ހާލުގައި ކަމަށް ވާއިރު އެ މީހުން ދޫކޮށްލީ ކީއްވެގެންތޯ މީކާއިލް ސުވާލު އުފެއްދެވިއެވެ.\n"ހައްޔަރު ކުރަން ކުރިން ފެނިފައި ދެން ހަމަ އިރުކޮޅެއް ފަހުން ފުލުސް އޮފީހަށް ގޮސް އެ ދެ މީހުން ދޫކޮށްލަން ފެންނަ ފެނުން މި ދެ މެދުގާ ވީ ކީއްތޯ އަޅުގަނޑުމެން ބަލަން އެބަ ޖެހޭ އިއްޒަތްތެރި ރައީސް. މިހާ ކުޑަ ވަގުތުކޮޅެއްގެ ތެރޭގައި ފުލުހުން އޭނާ ހައްޔަރު ކުރަން ނިންމި ނިންމުން މިފުށުން އެފުށަށް ޖެހުނީ ކޮން ގޮތަކުންކަން އަޅުގަނޑުމެން ބަލަން އެބަ ޖެހޭ. މިއީ މި ކޭސްގެ އެންމެ މުހިންމު އެއްކަމަކީ އިއްޒަތްތެރި ރައީސް." މީކާއިލް ވިދާޅުވިއެވެ.\nފުލުހުންނަށް އެ މައްްސަލައިގައި ތުހުމަތު ކުރެވޭ މީހުން ދޫކޮށްލީ ކޮންމެވެސް މީހެއްގެ ފޯނުކޯލެއް އައިސްގެން ކަމަށާ، ފުލުހުންގެ މުއައްސަސާއެއް ބޭރުން އެ މައްސަލަ އަށް ވަތްކަން ސާބިތުކަމާއި އެކު ބުނަން އެނގޭކަމަށް އޭނާ ވިދާޅުވިއެވެ.\n"އެއީ ކޮން ފަރާތެއްގެ ނުފޫޒުން ބަދަލުވި ބަދަލުވުމެއްތޯ އެއީ އަޅުގަނޑުމެން އެންމެ ބޮޑަށް ބަލަން ޖެހޭ އެއްކަމަކީ. ކޮން ފޯނުކޯލެއް އައިސްގެންތޯ. ކާކުތޯ ގުޅީ ފުލުހުންނަށް ނުފޫޒް ފޯރުވަން. ފުލުހުންގެ މުއައްސަސާއިން މި ރާއްޖޭގައި ގާއިމްކޮށްފައި ގާނޫނު އަސާސީއިން ބާރުތަކެއް ދީފައި އޮންނަނީ އެއްވެސް ސިޔާސީ މީހެއްގެ އެއްވެސް އެކްސްޓަރނަލް ނުފޫޒެއް ނެތި ތަހުގީގުތައް ހިންގާދޭން." މީކާއިން ވިދާޅުވިއެވެ.\nޖިންސީ ގޯނާގެ މައްސަލައަކީ ވަކި ވަގުތެއްްގެ ތެރޭގައި މައްސަލަތައް ބަލަން ޖެހޭ އިރު 1 ދުވަސް ނުވަތަ2ދުވަސް މައްސަލަ ނުބަލާ ހޭދަވުމުން މައްސަލަ އަށް ނުފޫޒު ފޯރާ ކަމަށް އޭނާ ވިދާޅުވިއެވެ. އަދި އެ މައްސަލައިގައި ޝިކާރައަކަށްވި މީހާ އަށް އަދިވެސް ވަކީލަކު ނުލިބޭ ކަމަށް އޭނާ ވިދާޅުވިއެވެ.\nޖޫން 29, 2020 12:08\nތިތާ ތިއިންނެވީ ގުޅި މީހާ\nޖޫން 29, 2020 18:34\nޖޫން 29, 2020 12:40\nއެ ރޭޕިސްޓު ދެން ބޯޑަރު ހުޅުވުނީމަ ބޭރުގައުމަކައް ފޮނުވާލާނެ..ދެން އެތާގަ ދިވެހި ކޮންމެވެސް އެމްބަސީ ވަޒީފާއެއް ދީފަ ބޮޑު މުސާރާގަ ބައިތިއްބާނީ. އޭރުން ދެން އެގައުމުގެ ރައްޔިތުން ރޭޕް ކުރަން އެތާގަ ހުންނާނީ ދިވެހި ރައްޔިތުންގެ ޓެކުސް ފައިސާގައި ފިސާރި ރަނގަޅައް ޚަރަދު ބަރަދު ކޮއްލައިގެން. މިރާއްޖޭގައި މިޒާތައް ކަންތައް ހިނގާފައިވަނީ އެއްފަހަރަކު ނޫން.\nޖޫން 29, 2020 12:51\nރޯޔަލް ފެމިލީ އެކޯ ކޮންރޯޔަލް ފެމިލީއެއް\nޖޫން 29, 2020 13:37\nނުފޫޒުން ކަން މި ރާއްޖޭގެ ހުރިހާ ރައްޔިތުންނަށް އެގެޔޭ. ނުފޫޒުންނޫން ކަމަށް ހަދަން މަސައްކުރަނީ ތިޔަމަޖިލީހުގެ ރައީސް. ދޫކޮއްލަން އެންގި ކާކުކަމެއް ބުނާކަށް ނުކެރޭނެ.\nޖޫން 29, 2020 16:13\nބަލަ އިސްލާމްދީނާއި ފުށު ނާރާނެ ގޮތަށް ތިބާވަތުގެ ޒިނޭގެ މައްސަލަތައް ތަހުގީގު ކުރުމަށް ގޮވާލަން. ތިމާމެންގެ ކޮށި ވިސްނުމުން ހިތުހުރި އެއްޗެއް ބުނުމަކުން ނުފުދޭ. އެއީ އަހަރެމެންނަކީ މުސްލިުންނަށްް ވީމަ އޯކޭ؟\nޖޫން 29, 2020 18:26\nކަލޯ ކަލޭގެ ބޮސް ވިދާޅުވަނީ ނުފޫޒުންނެއް ނޫނޯ ގައިމު.\nޖޫން 29, 2020 18:43\nކޮބާ އެއްކަލަ މޮޅެތި ވާހަދައްކާ މީހުން ޒައިދު މެން އިޔާޒު މެން މިކަމައް ބުނާނެ އެއްޗެއް ނޭގި އަނގަ ހޭވިފަ ތިތިބީ ކީއްވެފަތަ.\nޖޫން 29, 2020 18:45\nމީކާއިލް މަނިކުފާނައް ސެލިއުޓު ކުރަން ހައްގު ބަސް ބުނުމުގަ ދެމިހުންނާތި.\nޖޫން 29, 2020 19:20\nތިޔަބުނާ ފޯނުކޯލްވެސް ކޮމެޓިން އަޑުއެހޭނެ ރެކޯޑިން ހޯދަންވާނެ، އޭރުން ދޮގުތެދު އެގޭނީ\nޖޫން 29, 2020 19:53\nސާބަސް ފުރަތަމަ ތިމާމެންގެ ޤައުމުގެ ޅަދަރިންނާ ބެހޭ މީހުންނަށް ހައްޤު އަދަބު ދީބަލަ\nޖޫން 29, 2020 19:57\nމި އޮތީ އޑޕ ގެ ބިރަކާނުލާ މަޖާކުރުން .... ހެސް ކިޔާފަ ކުރިއަށް ޖަހާ ފަނިވެފަ\nޖޫން 29, 2020 20:16\nމި ސަރުކާރުން ނިންމާ ކޮންމެކަމެއްވެސް ނިންމަނީ ޕާޓީމީހުންނަށް މޮޅުވާގޮތަށް. ރޯޔަލް ފެމެލީއެއްވިއްޔާ ރަނގަޅު ރާބުޔަސް، ފޭރުނަސް، ކޮޅުފައިން ތެޅިއަސް، މަޖިލީހުން އަނިޔާދިސްދޯ


Neydhemey Vakivumeh Haadhahaa Loabivey - 13 | Vaahaka\nމަރިޔަމް ހުސައިން November 20, 2017\t2 Comments\nViews: 8860\t124\n"ލައިބާ...." ގަދަކަމުން ހިނިތުންވެލަމުން އަމިއްލަ ނަން ލައިބާއަށް ބުނެވުނީ އަމިއްލަ އިޙްތިޔާރެއްގަ ނޫނެވެ.މީ މިވީހާތަނަށް އޭނާއަށް ކުރެވުނުކަމެއް ނޫނެވެ. އެހެނަސް ލައިބާ ކުރިމަތީ ހުއްޓިލައިގެން ހުރީ އޭނާ ކިޔާ ވާހަކަތަކުގައި އުޅޭފަދަ ރީތި ފިރިހެނެކެވެ. އޭނާ ބަލާ ފިލްމުތަކުގައި އުޅޭފަދަ ހީރޯއެކެވެ. ނަވީނަށް ލިބިފައިވާ ހެޔޮވަރުގެ އިސްކޮޅާއި ހެދުން އަޅާފައި ހުރިގޮތުން ލައިބާގެ ހިތުގެ އަޑިން އޭނާއަށް ތައުރީފްކޮށްލެވުނެވެ.\n"ކުރިއަކުން ނުފެނޭ....." ދެލޯ ހަނިކޮށްލަމުން ލައިބާ ބުނެލިއެވެ. ލައިބާ ކުރިމަތީހުރި ބީރަށްޓެހިޔާގެ ހުރިހާ ވަނަވަރެއް އޮޅުން ފިލުވަން އޭނާ ބޭނުންވިއެވެ. އެހެން ނޫނީ ލޯމަތިން ގެއްލިދާނެ ކަމުގެ ބިރު އޭނާއަށް ހީވިއެވެ. މިވީ ކުޑަވަގުތުކޮޅުތެރޭ ބުނެދޭން ނޭގޭފަދަ ބާރުމިނެއްގައި ލައިބާގެ ހިތުގެ ހިނދުންދިޔައީ ބާރުވަމުންނެވެ.\n"ހޫން....މިރަށަށް މިއައީ މުޅިން އަލަށް...." ލައިގެންހުރި ފަޓްލޫނުގެ ޖީބަށް ދެއަށް ޖަހާލަމުން ނިތްއަރުވާލިއެވެ. ނަވީންގެ ކޮންމެ ހަރަކާތެއްގައި ގަޔާވާ އެތަށްހާސް ސިފައެއް ލައިބާގެ ހިތުގައި ނަކަލުކުރަމުން ދިޔައެވެ. ފަހަށް ރައްކާކުރެވޭ ހަނދާނެއްގެ ގޮތުގައެވެ.\n"ލައިބާ ތީކޮންކަމެއް" ތަންކޮޅެއް ދުރުގައިހުރި ލައިބާ އާ ދާދި އެއްއުމުރެއްގެ ކުއްޖެއް އަތުން ހަނާ އަޅަމުން ދިޔައީ ތަކުރާރުކޮން ލައިބާގެ ނަން ކިޔަމުންނެވެ. އެކުއްޖާ ފެނިފައި ލައިބާ އެކުއްޖާ އާ ދިމާއަށް ދުއްވައިގަތެވެ. އެންމެ ދެރަވެގެން ދަނީއޭވެސް ބުނެލަން އޭނާއަށް ނޭގުނެވެ. ނަވީންވެސް އިރުކޮޅަކު ލައިބާ ދިޔަދިމާއަށް ބަލަން ހުރެފައި ގެސްޓުހައުސްއާ ދިމާއަށް ހިނގައިގަތެވެ.\nލައިބާ ދުވެފައިގޮސް އޭނާގެ އެންމެ ގާތްއެކުވެރިޔާ ފާތުންގައިގާ ބައްދާލިއެވެ. ފާތުންވެސް ހުރީ ލައިބާ އެފަދަކަމެއް ކޮށްދާނެކަމަށް ވިސްނައިގެންނެއް ނޫނެވެ. އޭނާ އިންތިހާއަށް އަޖައިބުވެފައި އެއްޗެއް ބުނަން ހީކޮށްލިތަނާ ލައިބާ ބުނި ޖުމްލައިން އޭނާގެ ދެލޯބޮޑުވިއެވެ.\n"އައި ލަވް ޔޫ....އައި އޭމް އިން ލަވް....."ފާތުންގެ އަނގަމަތީ އަތް އެޅުނީ ލައިބާ ބުނި ޖުމްލަ ގަބޫލުނުކުރެވިގެންނެވެ.\n"ވަޓް....." ލައިބާ ގަޔާ ވާކަހަލަ މީހަކާ ދިމާނުވާތީ ފާތުން އަބަދުވެސް ލައިބާ އާ ދިމާކުރެއެވެ. ފާތުން ދިރިއުޅުމެއް ފަށަން ދާދި ގާތްވެފައިވާއިރު އެކުވެރިޔާ އެކަހަލަ ޙިޔާލެއް ނުކުރާތީ އަބަދުވެސް އެ ފާތުންއަށް ޖެހެނީ އެކަމާ ލައިބާ އާ ދެބަސްވާށެވެ.\n"އަސްލުވެސް އަހަރެންގެ ޕްރިންސް ޗާމިންއާ ދިމާވެއްޖެ....." ފާތުން ގެ ކޮނޑުގައި ދެއަތުން ހިފަހައްޓާލަމުން ލައިބާ ނިކަން ޖޯޝުގައި ބުނެލިއެވެ. ހިތްހަމަޖެހިފައިވާކަން ލައިބާގެ ކޮންމެ ހަރަކާތަކުން ހެކިދެއެވެ.\n"ކޮބާތަ ތިޔަ ނަސީބުވެރިޔާ...." ފާތުން ދެލޯހޯދާލީ މީގެ ކުޑައިރުކޮޅެއް ކުރިން ލައިބާ ހުރި ދިމާއަށެވެ. ލައިބާވެސް އެނބުރި ބަލާލިއެވެ. އެހެނަސް ނަވީންގެ ހިޔަނިވެސް ފެންނަން ނެތެވެ. އިރުކޮޅަކު ހުއްޓުން އަރާފައި ލައިބާއަށް ހުރެވުނެވެ.\n"ޖިންނިއެއް ކަންނޭގެ ދޯ ....." ފާތުން ޖެއްސުމުގެ ރާގަކަށް އެހެން ބުނުމުން ލައިބާ ލޯއަޅާލިއެވެ. ފާތުންވެސް ހުޝިޔާރުކަމާއި އެކު ލައިބާގެ އަތުގައި ނުޖެހެން ދުއްވައިގަތެވެ.\n**** ***** **** **** **** **** ****\nއައްފާން އެނދުގައި ޖައްސާލައިގެން އޮތީ ނަވީން އަންނާނެ އިރަކަށެވެ. ނަވީންގެ ފޯނަށް ގުޅުންވަރެއްގެ އަދަދު ނޭގެއެވެ. ޖޫލީވެސް އައްފާނަށް ގުޅީ ނަވީން ފޯނަށް ޖަވާބު ނުދޭތީއެވެ. އައްފާނަށް ޖެހުނީ ޖޫލީ ހަމަޖައްސާލަން ނަވީން ނިދާފައި ކަމަށް ބުނެ ދޮގު ހަދާށެވެ. އައްފާން އޮތީ ނިކަން ކަންތައް ބޮޑުވެފައެވެ. ބީރަށްޓެހި ރަށެއްގައި ނަވީން ދިޔަތަނެއް ނޭނގިގެންނެވެ. ނަވީން މާބާރަކަށް ދުވެފައި ދިޔައީ އޭނާ ގޮވަގޮވަ އޮއްވައެވެ.\nފޯނާއި ކުޅެން އޮތް އައްފާން އެނދުން ތެދުވީ ދޮރުގައި ޓަކިދޭން ފެށުމުންނެވެ. ނަވީން ހުރީ ވަރަށް ހަމަޖެހިލާފައެވެ. އެހެނަސް ދާހިލިފައި ހުރުމުން ލައިފާ ހުރި ގަމީސް ހުރީގައިގަ ތައްލާފައެވެ. އައްފާން ނަވީން ވަންނަން ތަން ދެއްކުމުން ނަވީން ވަދެ ގަމީހުގެ ގޮށްތައް ނައްޓަން ފެށިއެވެ.\n"ނަވީން ދިގު ދަނޑިކުޅިގެން ތަ ތިއައީ...." ނަވީން އެއްޗެއް ނުބުނުމުން އައްފާނަށް އަނގަ ހިމޭނުން ލައިގެން ނުހުރެވުނެވެ. ނަވީން އިވޭކަމަކަށް ނުހަދައެވެ.\n"މަ ދެކުނީމޭ ނަވީން އަޅާ އިތިކޮށް ދިމާ އުތުރަށް ދުވަނިކޮން.....ދޫނި ހިފަންތަ އެދުވީ...." އައްފާން ޖެއްސުމުގެ ރާގަކަށް ބުނެލިއެވެ. ނަވީންގެ މޫނަށް ވީގޮތް ފެނި އައްފާނަށް ކޮންމެވެސް ބޮޑުކަމެއް ވީކަން ޔަގީން ކުރެވުނެވެ.\n"ނާ ބުނެބަލަ ކޮންތާކަށް ގޮއްސަ ތިއައީ....." އެނދަށް ވެއްޓި ގަންނަމުން އައްފާން ބުނެލިއެވެ.\n"ކެތްތެރިވެބަލަ.....ކިޔާދޭނަމޭ...." ތުވާލި ހިފައިގެން ފާހާނާއަށް ވަންނަމުން ނަވީން ބުނެލިއެވެ. ހޫނުވެފައި ހުރިވަރުން ނަވީން ބޭނުންވެފައި ހުރީ ފެންވަރާލައި ތާޒާވެލުމަށެވެ.\nއޮފީސް ނިންމާފައި ގެއަށް އައި މަގުމަތީ ސަޖާ މާގަސްވިއްކާ ފިހާރަޔަކަށް ވަނެވެ. ބެލްކަނި ރީތިކޮށްލަން ގަސް އިންދާލަން ހިތުލައިގެން އުޅޭތާ ކިތަންމެ ދުވަހެކެވެ. ސަޖާ ގަޔާވާ ގަހަކަށް އެފިހާރައިން ފެނުނީ އެކިކުލަ ކުލައިގެ އޯކިޑްގަސްތަކެވެ. ހުދާއި ވައިލެޓް އަދި ރީނދޫ އޯކިޑްތައް ސަޖާއަށް ވަރަށް ކަމުދިޔައެވެ. އޯކިޑަކީ ގިނަދުވަހު ހަލާކުނުވެ އިންނާނެ މަލެއްކަމުން ސަޖާއަށް އެކަނި ހިފޭވަރަށް އޯކިޑްގަސް ގަނެގެން ފެރީއަށް އެރިއެވެ. ބޭނުމަކީ އެކުޑަކުޑަ ބެލްކަނީކޮޅަކީވެސް ހިތްގައިމު ތަނަކަށް ބަދަލުކޮއްލުމެވެ.\nމާހިލް އަންނަން ވާއިރަށް ޕޮޓްތައް އަތުރާ ޒީނަތްތެރިކޮއްލިއެވެ. ދިރުމެއްނެތް އެތަންކޮޅު ހިތްފަސޭހަ ތަނަކަށް ބަދަލުކޮށްލީ ސަޖާ އެކަނި މަސައްކަތުންނެވެ. ކޮޓަރިތެރޭގެ ތަރުތީބުވެސް ބަދަލުކޮއްލިއެވެ. މާހިލް ބުނެފައިވާ ގޮތުން އޭނާއަށް މިރޭ އާދެވެން އޮތީ ތަންކޮޅެއް ލަހުންނެވެ. ނަވީން ރަށުން ބޭރުގައި ވުމުން އޭނާ ކުރަންޖެހޭ މަސައްކަތް ދެގުނައެވެ. ކޮޓަރިތެރޭގައި އުއްބައްތީގެ އަލި ފިޔަވައި އެއްވެސް އަލިކަމެއްނެތެވެ. ކޮޓަރިތެރޭ އެއްވަސްވެފައިވަނީ ވިރެމުންދާ އުއްބައްތީގެ މީރު ވަހުންނެވެ. ހުރިހާ ތައްޔާރީއެއްކޮއް ނިމުމުން ސަޖާގޮސް ފާހާނާއަށް ވަނީ މާހިލް އަންނަންވާއިރަށް ތާޒާވެލުމަށެވެ.\nމާހިލް ގެއަށް އައީ ސަޖާ ފާހާނާއިން ނުނިކުންނަނީހެވެ. ކޮޓަރިތެރޭގައިވި ހިމޭންކަމާއި މީރުވަސް މާހިލްގެ ހިތް މަސްތުކުރުވިއެވެ. ބުނެދޭން ނޭގޭ އުފާވެރި އިޙްސާސަކުން މާހިލްގެ ޒުވާން ލޭކައްކުވާލިއެވެ. ލައިގެންހުރި ގަމީސް ގަޔާ ވަކިކޮއްލައި ބެލްކަންޏަށް ނިކުމެލީ ފާހާނާއިން ސަޖާ ނިކުންނާނެ އިރަކަށް އިންތިޒާރުކުރަމުންނެވެ. ބެލްކަނީގައި ގަސްޕޮޓްތައް ހުރުމުން އިތުރު ހައިރާންކަމެއް ލިބުނެވެ. މިއަދު ހެނދުނު އޮފީހަށް ދިޔައިރުވެސް މިތަން އޮތީކީ މިހެނެތް ނޫނެވެ. މާތަކުގައި އިނގިލިތަކުގެ ކުރި ހިނގާލެވުނީ ސަޖާގެ ކުޅަދާނަކަމަށް ހިތާހިތުން ތައުރީފްކުރަމުންނެވެ. ދެވަނަ ސިކުންތުގައި ހުދު އޯކިޑްޕޮޓުގައިވާ މާތައް ފެނި މާހިލަށް އުނދަގޫ އިހްސާސެއް ކުރެވުނެވެ. ކިތަންމެ ހަނދާންކުރަން ބޭނުން ނޫނަސް ހުދު އޯކިޑްމާ ފެންނަ ކޮންމެ ފަހަރަކު އޭނާ އެއުފާވެރި ދުވަސްތައް ހަނދާނަށް އާދެއެވެ. މާހިލް ދެލޯ މަރާލިއިރު ލޮލުކުރީ ސިފަކުރެވުނީ އަލަތުލޯބިވެރިޔާއެވެ.\nސަޖާ ފާހާނާއިން ނިކުތްއިރު އޭނާގެ މޫނުމަތިން ފެންނަނީ ދިރުމެވެ. ސަޖާގެ ތުންފަތުގައި ނުފިލާ ހިނިތުންވުމެއްގެ އަސަރު ހުރިއިރު މޫނުގައިވީ ތާޒާކަމެވެ. ސަޖާ ލައިގެންހުރި މެގެންޓާރ ފިޔާތޮށި ކުލައިގެ ކުރު ނައިޓީގައި ފެންނަ ކޮންމެ ފިރިހެނެއްގެވެސް ހިއްސުތަށް ހޭލާހާ ވެއެވެ. ގޮތެއް ގޮތެއް ބަލައިނުލާ މުޅި ގަޔަށް ބޮޑީސްޕުރޭ ބުރުވާލައިގެން ހިނގައިގަތީ ބެލްކަނީ ރެއިލިންގައި ދެއަތް ވިއްދައިގެން ހުރި ދެލޯފަދަ ލޯބިވާ ފިރިމީހާއާ ދިމާލަށެވެ. ފުރަގަހުން މާހިލްގެ ގައިގާ ސަޖާ ބައްދާލިއެވެ. އެވަގުތު މާހިލްގެ ހަށިގަނޑުވެސް ވަނީ އެފަދަ މަސްތުކަމަކަށް އިންތިހާއަށް ބޭނުންވެފައެވެ. ސަޖާގެ ބީހުންތަކަށް މާހިލް އިޖާބަދިނީ އަމިއްލަ އިޙްތިޔާރުން ބޭރުގައެވެ. ސަޖާގެ ކޮންޓުރޯލުގެ ދަށަށް މާހިލް ގެނައިއިރު އެދެމީހުންގެ ހިޔަނި ފާރަށް އެޅިފައިވަނީ އެއްހިޔަންޏެއްގެ ސިފައިގައެވެ. މާހިލް ލުއިފަތެއްހެން އޭނާގެ އަތްދަނޑި މައްޗަށް ސަޖާ ހިތްލާލައިގެން ގެންގޮސް ނިކަންލޯބިން އެނދުގައި ބާއްވާލި އިރު ދެމީހުންގެ ލޮލުންވެސް އެކަކު އަނެއްކަކަށް ބޭނުންވާވަރު ފެންނަން ހުއްޓެވެ.އެހެނަސް މިރޭ މާޙިލްގެ ލޮލަށް ފެންނަނީ ސަޖާއެއް ނޫނެވެ. މާހިލްގެ ދުނިޔޭގައި މިރޭ މުޅިންވެސް ރަސްކަންކުރީ އޭނާގެ ކުރީގެ ލޯބިވެރިޔާއެވެ.\nކަޅުފޮއެ އަނދިރިރެއެއް ކަމުން ދެލޮލަށް އިނގިލި ކޮއްޕާލިޔަސް ނޭގޭހާ އަނދިރިއެވެ. ފެންޑާގައި ދިއްލާފައިވާ ފަސްވޯޓު ބޮކިން ފަނޑުފަނޑު އަލިކަމެއް ނޫނީ ނުވެއެވެ. ބުލްބުލާގޭ ޖޯލިފަތީގައި ލައިބާ އާއި އޭނާގެ އެކުވެރިޔާ ފާތުން ތިއްބެވެ. ޖޯލިފަތީގެ ދަށުގައި މަދިރި ދުންދަނޑިއެއް ރޯކޮށްފައި ހުއްޓެވެ. ފާތުންނަށް ވަގުތެއް ވެއްޖެއްޔާ އަބަދުވެސް އައިސް އިންނާނީ ބުލްބުލާގޭގައެވެ. އިރުއިރުކޮޅާ ދެކުދިން އެކީ ހީގަންނަ އަޑުއިވެއެވެ. ތަފާތު އެކިކަހަލަ މަޖާ ވާހަކަތައް ދައްކަމުން ގޮސް ފާތުން ބޭނުންވީ ނަވީނާއި ދިމާވި ގޮތް އިނގޭށެވެ. ލައިބާވެސް އިނީ ފާތުން އެހެން ނާހައިގެން ކަންނޭގެއެވެ. ނަވީނާއި ދިމާވި ގޮތް ލައިބާ ކިޔާދިނީ ނިކަން އުފަލުން އިނދެއެވެ.\n"އަޅޭ....ފިލްމުގެ ހީރޯ ވައްޓާލީ ސަޅި ގަޑިއެއްގަ ދޯ...." ދިމާކޮއްލާނެ ފުރުސަތަކަށް ބަލަބަލާ އިން ފާތުން ބުނެލިއެވެ.\n"އަސްލުވެސް އަހަރެންނަށް ހީވީ ޝާހުރުކްހާން އައިހެން އެމީހުން އައިސް ފައިޓް ކޮއްލާހެން ގާދިރުގެ ދެލޯ ދުއްވާލިނަމަ ކިހާ ސަޅިވީސް" ލައިބާގެ އަޑުގައިވީ ޖޯޝެވެ. ހިންދީ ފިލްމުތައް ފާތުންނާއި އެކު ލައިބާ ފާތުންގެ ލެޕްޓޮޕުން ވަރަށް ގިނައިން ބަލައެވެ. ލައިބާއަށް ސިފަކުރެވުނީވެސް ޝާހްރުކްހާންފަދަ މަޝްހޫރު ތަރިއަކު ފިލްމެއްގައި އަލަށް ފެނިގެންދާނެފަދަ ގޮތަކަށެވެ.\n"ޝާހްރުކްހާންތަ އައީ ޝާހް މިހާރު މުސްކުޅިވެއްޖޭނުން ތަންކޮޅެއް ފަހުގެ ފިލްމިސްޓާރެއް ކިޔާބަލަ....." ކިތަންމެ ސީރިޔަސް ގަޑިއެއްގައި ވެސް ފާތުން ބަލާނީ ލައިބާ ހެއްވާލެވޭތޯއެވެ. ނޫނީ ކޮންމެވެސް ކަހަލަ އެއްޗެއް ކިޔާއިގެން ދިމާކޮއްލެވޭތޯއެވެ. ފާތުން ކަހަލަ އޯގާތެރި އެކުވެރިޔަކު ހުންނާތީ ލައިބާ ވަރަށް އުފާވެއެވެ. ލައިބާއަކީ މަންމައެއްގެ ހުރި ހަމައެކަނި ދަރިފުޅެވެ. އެދެމައިންގެ ބުރަމަސައްކަތުން ކައިބޮއެ އުޅޭއިރުވެސް އަބަދުވެސް ގާދިރު ފިހާރައިން ލޭންދޭނަށް ތަކެތި ނަގާތީ އަބަދުވެސް އޮންނަނީ ދަރާފައެވެ. ދުވަހަކު އެމީހުން ކުރާމަސައްކަތުން ދެކޮޅު ޖެހޭތަނެއް ނާދެއެވެ. ފާތުންއަކީ ލައިބާގެ އަވަށްޓެރިއެކެވެ. ކުޑަދުވަހުން ފަށައިގެން ދެގޮތެއް ނުވެ އެކީ އުޅޭ ލައިބާގެ ބެސްޓުފުރެންޑެވެ.\n"ހޫނ....މިފާތުންގަނޑުދޯ.....ވަރުންއޭ ބުނެފިއްޔާ އުފާވާނެތަ..." ލައިބާވެސް ދޫދޭކަށް ގަސްތެއް ނުކުރެއެވެ.\n"އޭ މާދަން ހެނދުނު ހެނދުނާ ވާނެ ރަށުތެރޭގަ ބުރެއް އަޅާލަން ފަހަރެއްގަ ތިބުނާ ހީރޯއާ ދިމާވެސް ވެދާންނުން...." ލައިބާގެ ދިރިއުޅުމަށް ކޮށަންޖެހޭ ކޮންމެ މަގެއް ކޮށަން ފާތުން ހުރީ އަތުކުރި އޮޅާލައިގެންނެވެ.\n"ދަނީތަ....." ފާތުން ޖޯލިން ތެދުވިތަން ފެނިފައި ލައިބާ އަހާލިއެވެ.\n"ހޫން....ވަރަށް ނިދި އެބައާދޭ....ފަތިސްނަމާދު ކޮއްގެން ރަށުތެރެ ކުޑަކޮންލަން ވާނެއްނު." ލައިބާގެ ކިބައިން ސަލާމަތް ވުމަކީ ފަސޭހަ ކަމަކަށް ނުވާތީ ފާތުންއަށް ޖެހުނީ އާފުރިލާށެވެ. ކިތަންމެ ދަމެއްވިޔަސް ލައިބާ ފާތުންއާ ވާހަކަދައްކަން އިންނާކަށް ފޫއްސެއް ނުވާނެއެވެ.\n"ސާބަސް އެހާ މައިރާ ދެން އޭނަ ފެންނާނެތަ؟" ފާތުންގެ ފަހަތުން ހިނގައިގަންނަމުން ލައިބާ ބުނެލިއެވެ.\n"ހޫން....ނުފެނުނަސް އަހަރެމެންނަށް ނިކުމެވިދާންނުން...އޯކޭ ދެން ގުޑްނައިޓް އަވަހަށްދޭ ނިދަން ....." ބުލްބުލާގެއިން ނިކުމެގެން ކުރިމަތީ ހުރި ފާތުންގެ ގެއާދިމާއަށް ހިނގައިގަންނަމުން ލައިބާއަށް ބަލާލާފައި ބުނެލިއެވެ. ފާތުން ގޮސް އޭނާގެ ގެއަށް ވަނުމުން މަގުގެ ދެކޮޅު ބަލާލާފައި ލައިބާވެސް ވަނީ އެތެރެއަށެވެ.\nނިދުމުގެ ކުރިން ނަވީނާއި އައްފާން ތިބީ ކޮފީއެއް ބޯލަން ރެސްޓޯރެންޓަކަށް ވަދެއެވެ. ނަވީން ދުވެފައި ދިޔަތަނަކާއި ބެހޭގޮތުން އައްފާން ކެނޑިނޭޅި ސުވާލުކުރާވަރުން އެންމެ ފަހުން ކަންވީ ހުރިހާ ގޮތެއް ނަވީން އައްފާނަށް ކިޔާދިނެވެ. ފިހާރަޔަށް ވަދެ ހުއްޓާ ކަންވީގޮތުން ފެށިގެން ލައިބާއަށް ނޫޑްލީސް ޕެކެޓް ގެންގޮސްދޭން ދިޔަހިސާބަށެވެ.\n"ހެހެހެ.....ތީ ރަނގަޅު ފެށުމެއް ކަމަށްބަލާ....." އައްފާން ނަވީން ރަކިކޮއްލިއެވެ. ދެފަރާތަށް ބޯހޫރާލަމުން ނަވީން އިސްޖަހާލިއެވެ.\n"ސީރިޔަސްކޮން އެކަމާ އުޅެންވީ ދޯ..." ނަވީން އެހެން ބުނުމުން އައްފާން ކޮށިނޭރީ ކިރިޔާއެވެ. ނަވީން އެފަދައިން ވިސްނުން ބަދަލުކޮށްފާނެއޭ އައްފާން ހިތަށްވެސް ނާރައެވެ. އައްފާން ހީކޮށްގެން ހުރީ މިދަތުރު އެނބުރި އޭނާ ދާންޖެހޭނީ ކަމެއް ނުވާ ބޭކާރު ދަތުރެއްގެ ގޮތުގައި ކަމަށެވެ.\n"ގަޔާވާ ސިފައެއް ހުރީތަ އަނެއްކާ....." ޓިސޫއަކުން އަނގަމަތި ފޮހެމުން އައްފާން އަހާލީ ހައިރާންވެފައެވެ.\n"އާން ހުތުރެއްނޫން...."ނަވީންވެސް ލައިބާގެ ރީތިކަމަށް ތައުރީފް ނުކުރި ނަމަވެސް ދެކޮޅުހަދާކަށް ބޭނުމެއްނުވިއެވެ. އައްފާންގެ ތުންފަތުގައި ދުވެލީ ލާނެތް ހިނިތުންވުމެކެވެ.\n"އެމަންޖެ ނަވީނާ ގަޔާވާހެން ހީވޭތަ؟" ނަވީނަށް ދެލޯ ބޮޑުކޮއްލެވުނެވެ. އައްފާން ކުރާ ސުވާލުތަކުން އޭނާ ބަސްހުއްޓޭހާވެއެވެ.\n"އެހާ ކުޑަވަގުތު ކޮޅެއްގެ ތެރޭ އެނގޭނެތަ ގަޔާވާކަމެއް...." ނަވީން ފެންކޯވަރެއް ބޯލަމުން ބުނެލިއެވެ. އޭރު ވެއިޓަރ އައިސް ބިލާއި ދުފާތަބަށްގެނެސް މޭޒުމަތީ ބެހައްޓަނީއެވެ.\n" އެމަންޖެގެ ހަރަކާތްތައް ހުރި ގޮތުން ހީވޭތަ ގަޔާވާހެން...." އައްފާން ޔަގީންކުރަން ބޭނުންވަނީ ލައިބާއަށް ނަވީން ކަމުދާ ކަމަށްވަންޏާ ކުރަން މިއުޅޭކަންތައް ކުރަން ހުރިހާގޮތަކުންވެސް ފަސޭހަވާނެތީއެވެ.\n"އަފޫ ހީވަނީ މިހާރު މާއެކްސްޕާރޓް ވެއްޖެހެން މި ބިޓުން ނެގުމުގެ ކަންތަކުގަ...." ދުފާތަބަށް ތެރެއިން ކަރަންފުލެއް ނަގަމުން ނަވީންވެސް ބެލީ ދިމާކޮއްލެވޭތޯއެވެ.\n"އެހެންނު ވާނީ އަދިވެސް ލާގަމީސް ބަދަލުކުރާހެން ބިޓުންނަގަމުން ވިއްޔާ ތި ދުވަނީ .....ދެން އަފޫ ކުޅިވަރުކުޅުން ހުއްޓާލާފަ...ކައިވެންޏަކާ ހަމައަށް ދާންވެއްޖޭނުން އުމުރުހުސްވަނީ ވިއްޔާ...." ސްކޫލް ދައުރުގައި އައްފާން އެހެން އުޅުނަސް މިހާރު އޭނާ އެގޮތަކަށް ނޫޅެއެވެ. އޭރުދެން އެންމެންވެސް ކުދިންނާއި ރައްޓެހިވާތީ އޭނާވެސް ނިކަން އަވަސްއަވަހަށް ކުދިންނާއި ރައްޓެހިވެފައި ރުޅިވެއެވެ. އޭރުދެން އެކަންކަން ވެފައި އޮންނަނީ ފެޝަނަކަށެވެ. އައްފާން ދެކޭ ގޮތުގައި ނަވީން އޭނާގެ ބޮލުގައި އެޅުވީ އިލްޒާމެކެވެ.\n"ބިޓުން ވާނަމަ ދިރިއުޅުމެއް ފަށާއިގެންދޯ މަވެސް އުޅޭނީ...." ނަވީނަށް އައްފާން ދިނީ ފިނި ރައްދެކެވެ.\nއެކަހަލަ ވާހަކަތަކެއް ދައްކަމުން ރޫމަށް ވަދެވުނު އިރު އެގާރަޖަހާ ބޮޑުވެއްޖެއެވެ. ދެމީހުންވެސް އަވަސްވީ ނިދާލާށެވެ.\nނަވީންވެސް ނެތުމާއި އެކު ޖޫލީ ބޭނުންވީ ކޮޓަރިތެރެ ތަރުތީބު ބަދަލުކޮއްލާށެވެ. މާޓުކުރިތައް ބަދަލުކޮއްލާ އާ ގޮތަކަށް ކޮޓަރިތެރެ ޒީނަތްތެރި ކުރާށެވެ. ހެނދުނުގެ ނާސްތާއަށް ފަހު ޖޫލީ އަވަދިނެތި އުޅެނީ ކޮޓަރިތެރޭގައި އެމަސައްކަތް ކުރުމުގައެވެ. ދޮރުގައި ޓަކި ދިނުމުން ޖޫލީ އެތެރެއަށް ވަންނަން އެދުނެވެ. ޖޫލީ ހީކޮއްގެން ހުރީ ޒީނިޔާ ކަމަށެވެ. އެމަސައްކަތުގައި ޒީނިޔާގެ އެހީތެރިކަން ބޭނުން ވާ ވާހަކަ ބުނުމުން ޒީނިޔާވެސް ޖޫލީ އާ ބައިވެރިވާނެ ކަމަށް އޮތީ ބުނެފައެވެ. ޖޫލީ ވަންނަން ބުނުމުންވެސް ތަކުރާރުކޮން އެމީހަކު ދިޔައީ ދޮރުގައި ޓަކިދެމުންނެވެ. އެންމެފަހުން ޖޫލީ ހިތާހިތުން ޒީނިޔާއަށް އެއްޗެހި ކިޔަމުން ގޮސް ދޮރުހުޅުވާލިއެވެ. އެއާއެކު ޖޫލީގެ ދެލޮލުން ފެނުނީ ސިހުމެވެ. ކަންބޮޑުވުމެވެ. ބޭރަށް ދޫކޮއްލަން އުޅުނު ނޭވާވެސް އެތެރެ ހަށީތާށިވިހެންނެވެ.ދޮރުމަތީ ހުރީ ޖޫލީ ހީކުރި މީހެއް ނޫނެވެ.\nވަރަށް ސަޅި… އަވަހަށް އަނެއްބައި ލިޔެބަ…..\nއަސްލުވެސް މާ ލަސް އަޕް ވާލެއް..


Bikinigai Huri Fathuruveriyaa Hayyaru Kuri Goi Dhunya Ah Kamaku Nudhiya - Vaguthu\nމިދިޔަ ބުރާސްފަތި ދުވަހު ކ.މާފުށީގައި، ބިކިނީ ލައިގެން ހުރި ފަތުރުވެރިއަކު ފުލުހުންގެ އަމުރަށް ނުކިޔަމަންތެރިވި މައްސަލައިގައި ހައްޔަރު ކުރީ ރަނގަޅަށް ނޫން ކަމަށް ކުރީގެ ފޮރިން މިނިސްޓަރު ދުންޔާ މައުމޫން މިއަދު ވިދާޅުވެއްޖެއެވެ.\nދުންޔާ ކުރެއްވި ޓުވީޓެއްގައި ވިދާޅުވީ އެ ފަތުރުވެރިޔާ ހައްޔަރު ކުރުމުގައި ފުލުހުން އަމަލު ކުރީ ރަނގަޅަށް ނޫން ކަމަށެވެ. އަދި އެއަށް ވުރެ ރަނގަޅަށް، ޒިންމާދާރު ކަމާ އެކު އެމީހާ، ފުލުހުންނަށް ހައްޔަރު ކުރެއްވުނީސް ކަމަށް ދުންޔާ ވިދާޅުވިއެވެ.\nއެކަމަކު، ދުންޔާގެ ޓުވީޓުގައި ވިދާޅުވި ގޮތުގައި އެ ފަތުރުވެރިޔާ ކުށެއް ނެތް ކަމަށް ބުނެވޭނެ ޖާގައެއް ނެތެވެ. އެ ފަތުރުވެރިޔާ ވެސް ރާއްޖޭގައި އޮތް އިސްލާމް ދީނާއި އާންމު އިޖުތިމާއީ މިންގަނޑަށް އިހްތިރާމް ކުރަން ޖެހޭ ކަމަށް ދުންޔާ ވިދާޅުވިއެވެ.\nދުންޔާ ކުރެއްވި ޓްވީޓް: ފޮޓޯ މީސްމީޑިއާ\nފުލުހުން ފަތުރުވެރިޔާ ހައްޔަރު ކުރީ ތުވާއްޔެއް ބޭނުންކޮށްގެން އައުރަ ނިވާ ކުރަން ކުރި މަސައްކަތަށް އޭނާ ހުރަސް އެޅުމާއި ގުޅިގެންނެވެ.\nފުލުހުންގެ މީޑިއާ އޮފިޝަލް ވިދާޅުވީ ފަތުރުވެރިޔާ ފުލުހުންގެ ބެލުމުގެ ދަށަށް ގެނައީ އޭނާ މަސްތުގެ ހާލަތުގައި ހުރިކަމަށް ތުހުމަތު ކުރެވިގެން ނަމަވެސް ފަހުން އޭނާ ދޫކޮށްލާފައިވާ ކަމަށެވެ.\nމާފުށީގައި މަސްތުވެގެން ނިވާކަން ކުޑަކޮށް މަގުމަތީގައި އުޅުނު ފަތުރުވެރިޔާ ހައްޔަރު ކުރުމުގައި ފުލުހުން އަމަލު ކުރި ގޮތް ގާތުން ބެލުމަށް ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑްގެ ޓިމެއް އެ ރަށަށް ގޮސްފައިވާ ކަމަށާއި، އެ މައްސަލަ ދެ ދުވަސް ތެރޭގައި ބަލައި ކޮމިޝަނަ އޮފް ޕޮލިސް މުހައްމަދު ހަމީދަށް އަންގާނެ ކަމަށް ފުލުހުން ވަނީ ބުނެފައެވެ.\nމި މައްސަލައިގައި ފަތުރުވެރިޔާ ހައްޔަރުކުރީ ރަނގަޅަށް ނޫން ކަމަށް ކޮމިޝަނަ އޮފް ޕޮލިސް މުހައްމަދު ހަމީދު ވެސް އެއްބަސްވެވަޑައިގެންނެވިއެވެ. މި މައްސަލަ ބައިނަލްއަގުވާމީ މީޑިއާތަކުގެ ސަމާލުކަމަށް ވަނީ އައިސްފައެވެ.\nއެ މައްސަލައާ ގުޅިގެން ފިޔަވަޅު އަޅަން ޖެހޭ ފަރާތްތަކާ މެދު ފިޔަވަަޅު އަޅާނެ ކަމުގެ ޔަގީންކަން ފުލުހުން ވަނީ ދީފައެވެ. އަދި ދިވެހި ރައްޔިތުންނާއި، ރާއްޖެ ޒިޔާރަތްކުރާ ފަތުރުވެރިންގެ ސަލާމަތާއި ރައްކާތެރިކަން ކަށަވަރުކުރުމަށް އިސްކަން ދޭނެ ކަމަށް ފުލުހުން ބުންޏެވެ.\nފެބުރުއަރީ 8, 2020 12:51\nއަމިއްލައަށް ދިޔަނަމަ ހޭންޑަލްކުރަން، ޓްވީޓެއް ކޮށްލީމަ އެހިސާބުން މައްސަލަ ނިމުނީނުން\nފެބުރުއަރީ 8, 2020 13:31\nތި ވާނީ ބްލެކް ވިޑޯ ދައިތްއެޅީ ކަމަށް\nފެބުރުއަރީ 8, 2020 14:15\nލާދީނީ އެއްވެސް އެއްޗަކައް ކަމަކު ނުދާނެ\nފެބުރުއަރީ 8, 2020 14:16\nޙައްޔަރުކުރި ގޮތް ކަމަކު ނުދޭ ތަންކޮޅެއް ތަހުޒީބުވެ ޕްރޮޕެޝަނަލްވާން ެބަޖެހޭ ފުލުހުން.\nފުލުހުން ހައްޔަރުކުރީ އަދި މާރަނގަޅަށް އޯގާތެރިކަމާއެކު!! ފުލުހުންގެ އަމުރަށް ނުކިޔަމަންތެެރިކަން ދައްކާ ގަދަހަދާ މީހުން ހައްޔަރު ކުރަންޖެހޭގޮތަކީ، އެފަދަ މީހަކު ޖެހެނީ ފުރަތަމަވެސް އުކުޅެއް ބޭނުންކޮށްގެން (އެއުކުޅު ފުލުހުންނަށް އެނގޭނެ) މީހާ ބިންމައްޗަށް ތިރިކޮށްލަން ނުވަތަ ބިންމައްޗަށް ވައްޓާލަން އެއަށްފަހު އެމީހާ ބިންމަތީގައި ބަންޑުން ބޭއްވުމަށްފަހު އެމީހާއަށް ނުތެވޭގޮތަށް ފުލުސްމީހާގެ ކަކޫލުން ބުރަކަށީގައި ވިއްދާ ބަހައްޓާފަ ދެއަތް ފުރަގަހަށް ގެނަސް ބިޑި އަޅުވާނީ! ދެން މީހާ ބިންމަތިން ތެދުކޮށްގެން ގެންދާތަކަށް ގެންދާނީ!! މިއީ ފުލުހުންނަށް ނުކިޔަމަންތެރިވެ ފުލުހުްންގެ ބެލުމުގެ ދަށަށް އަންނަން ދެކޮޅުހަދާ ފަރާތްތައް ހައްޔަރުކުރަން ޕްރޮފެޝަލީ މަސައްކަތްކުރާގޮތަކީ!! މިއީ ކުރިއަރާފައިވާ ހުރިހާ ގައުމެއްގައިވެސް ޢަމަލުކުރާގޮތް!! ނޭގި ވާހަކަ ނުދައްކާ!! އޮޕަރޭޝަނަލް އަދި ޓެކްޓިކްސްގެ ޒައްރެއްގެ މިންވަރު ނޭނގޭ މީހުން އަނގަނުތަޅާ މަޑުން ތިބޭ!! ފުލުހުން އެމީހާ ބިންމައްޗަށް ވައްޓާނުލާ އެކަންކުރިގޮތް ހަމަ ވަރަށް ރަގަނޅު!! ބިންމައްޗަށް ވައްޓާލިނަމަ ހުސްގަޔާ ހުރި މީހަކަށް އަނިޔާ ލިބޭނެކަމަށް ބަލާފަ އެކަން ނުކުރީކަމަށް ބެލެވެނީ!!\nފެބުރުއަރީ 10, 2020 15:44\nއަންހެނެއް ހައްޔަރުކުރާއިރު އަންހެން ފުލުހެއް ހުންނަންވާނެ. ޕްރޮފެޝަނަލްއެއް ނޫނެކޭ އެކަކުވެސް ނުބުނޭ އެކަމަކު މިއަށްވުރެ ބޮޑަށް ޕްރޮފެޝަނަލްކޮށް ކަންތައް ކުރެވެން އޮންނާނެ. އަންހެނެއްގެ ގައިގައި ފިރިހެން ފުލުހެއް އަތްލުމަކީ ޤަބޫލުކުރެވޭނޭ ކަމެއް ނޫން. މިއީ އެ އަންހެން މީހާ ދިފާޢުކޮށް ވާހަކަ ދެއްކުމެއްނޫން.\nފެބުރުއަރީ 8, 2020 18:09\nރަގަޅު ގޮތް ކިޔައިދީ ބައްޕާފުޅަށް، މާފުށި ޖަލުގައި މީހުން ގަޔަށް ބަޑި ނުޖަހާވެސް އެކަން ހައްލު ކުރެވޭނެ ރަގަޅު ގޮތް އޮންނާނެ،\nމޮޅެތި ވާހަކަދައްކާ ޢެންމެންވެސް ބުނާނެ "ތިޔަށް ވުރެއް ރަނގަޅަށް ކަންކުރެވުނީސްއޭ". ޢެކަމަކު ދުވަހަކުވެސް ނު ބުނާނެ އެ ބުނާ އަނެއް ގޮތަކީ ކޮ ބައިކަމެއް. ޢަދި ޓުވީޓަކު ނެތް އެތާ ހުރި މީހާގަޔަށް އަތްލި ވާހަކައެއް. ޢަދި ފުލުހުންގެ އަމުރަށް ނުކިޔަމަންތެރިވި ވާހަކައެއް. ޢޮތީ އިޖުތިމާއީ ދީނީ މިންގަނޑުގެ ވާހަކައެކަނި.\nޢެހެން ގައުމެއްގަ ނަމަ ތި މީހާގެ މޫނަށް ޕެޕާ ސްޕްރޭ ޖަހާފަ ޓޭޒަރުން ކަރަންޓު ޖައްސާފަ އަތް މަތާލާފަ ބިޑިއަޅުވާފަ ބާއްވާނީ.\nފުލުހުން ހަމަ ބަރާ ބަރު! ޥަކި މީހަކަށް ހާއްސަކަމެއް ނޯންނާނެ!\nފެބުރުއަރީ 8, 2020 21:07\nފުލުހުން އެއަންހެންމީހާ ހައްޔަރުކުރިގޮތް ކަަމަކުނުދޭ، ކޮބާ އަންހެން ފުލުހުން.\nފެބުރުއަރީ 8, 2020 22:50\nޢެ ރަށަކު ނެތޯ. ޢެހެންނަމްވެސް އެއީވެސް މި ރާއްޖޭގެ ގަވާއިދެއް ދޯ ؟ އަންހެން ފިރިހެން ފުލުހެއް ބެލުމެއްނެތި ފަތުރުވެރިޔާ ޖެހޭނެ ކިޔަމަންވާން.\nފެބުރުއަރީ 8, 2020 23:04\nދެން ކަމަނާފާނު ދާންވީނު ޕޮލިސް ސޫލަށް، ރާ ބޮއެގެން ހުންނަ މީހަކު މައިތިރި ކުރާނެގޮތް ކިޔާދޭން ޕޮލިހުންނަށް. ޓުވީޓު ނުކޮއް.. މިވެރިން ދެން މޮޅުއެއްޗެއް ކިޔާފަ ޓުވީޓު ކުރީމަ ހުރިހާކަމެއްވީ!!\nފެބުރުއަރީ 8, 2020 23:57\nމިއޮތީވާ ޒަމާނެއް.. މަންޖެއަށް ބޭރު މީހުންގެ ރުހުން ހޯދަން އުޅެ އުޅެވެސް އެކަމެެއް ނުވިދޯ؟؟؟ ބައްޕަ ކަންތައް ކުރި ގޮތުގެ ވާހަކަ ދައްކަބަލަ ފުރަތަމަ.. ލާދީނީ އަ ން ނި އަށް ވެރިކަން ދިޔައީ ތަގޭ ބައްޕަގެ ދޯދިޔާ ސިޔާސަތުގެ ސަބަބުން.. ތި ބިކިނީ ގްރޫޕް އަށް ވަދެ އެގޮތަށް އުޅެން ބޭނުމިއްޔާ އެހެން ގައުމަކަށް ދޭ... މިގައުމުގައި ޗަރުކޭސް ދައްކަބް އުޅޭނެކަމެއްނެތް.. ރައްޔިތުން ލޮލުގައި އަނދުން އަޅުވާފަ😎😎\nފެބުރުއަރީ 9, 2020 00:23\nއަހަރެމެންނަށް ވެސް ދުންޏާ އުޅޭ ގޮތެއް ކަމަކު ނުދޭ،\nފެބުރުއަރީ 9, 2020 04:43\nކަމަކުނުދާނެނުންތޯ ހުދުތިމާމެންނައްވެސް އާރަށުގައި އުޅެވިފައި ހުރިގޮއްކަމައް ވެދާނެނުންތޯ އެހެންވެއްޖެއްޔާ އިއްތިފާގަކުންވެސް ކަމަކު ނުދާނެނުންތޯ މީހުސް ސުވާލް ނުންތޯ\nފެބުރުއަރީ 9, 2020 06:07\nލާދީނިއްޔަތަށް ލޯބިވާ ބަޔަކަށް އެކަން ބަލައިގަންނަން އުނދަގޫ ވާނެ. އެހެން މީހުން ކުއްވެރިކޮށް ޓުއިޓުކުރަމުންދާއިރު ތިމާ މީހާ މުސްކުޅިވެ ބޮލުގައި ނުރަޖަހަމުންދައިރު އައުރަ ނިވާކުރަން ހިތަށްވެސް ނާރާ. އެއީ ލާދީނީ ކަން ހުރިވަރު.\nފެބުރުއަރީ 9, 2020 07:12\nމިކަމަނާ އަށް ދިވެއްސަކުވެސް ކަމުނުދާ ކަން އެއޮތީ ފެންނަށް.އެހެވީމާ ދިވެހި ފުލުހުން ވެސް އެމީހުން ކުރާކަމެއް ވެސް ކަމަކު ނުދާނެނު. މިކަމަނާ އަށް ރަނގަޅު ވަނީ ބަނގުލަދޭޝްގެ ފުލުހުން ކުރަކަން ތައްވިއްޔާ އެވެ.\nފެބުރުއަރީ 9, 2020 08:24\nލިޔެކިޔަން ނޭނގޭ މީހުން ޕޮލިހުގަ ކިހިނެއް ވާހަކަ ދައްކާނީ\nއޭނަ ހައްޔަރު ކުރަން ދާންވީ ފުލުހުން ބިކިނީ ލައިގެން އުތަ\nފެބުރުއަރީ 9, 2020 11:18\nއެކަމުގައި ފުލުހުން ކަން ކުރީ ރަނގަޅަށް. އޮރިއާމުން ހުރެ ފުލުހުންނަށް ޙަމަލާ ދޭއިރުވެސް އެއީ ދޮން މީހެކޭ އަންހެނެކޭ ކިޔާފައި އެމީހާ މުޅި ރަށުތެރޭގައި ކުޑަކުދީންގެ ކުރިމަތީގައި ދުވަން ދޫކޮށްލަށް ވަކާލާތު ކުރާ މީހުންނަކީ ހަމަ ޔަގީނުންވެސް މިފަސްގަނޑު ފަސާދަކުރަން ހިތްވަރުދޭ މީހުން. ހަގީގީ ހަރުކަށި މީހުންނަކީ އެއީ. ދުންޔާ އަކަސް ތިގޮތަށް ވަކާލާތު ކުރަންޏާ އެކުރެވެނީ މި ދިވެހި ރާއްޖޭގެ ހައްގުގައި ފަސާދައަށް. އަދި މިކަމުގައި މައާފަށް އެދުނު ހަމީދު މިހާރުން މިހާރަށް އިސްތިއުފާ ދޭން އެބަޖެހޭ. ސަބަބކީ އޭނާއަށް ދީނާ އިޖުތިމާޢީ މިނަގަނޑާ ދިވެހި ރާއްޖޭގެ ގަާނޫނާއި ގަވާއިދަށް ވުރެ ލާދީނިއްޔަތު މުހިންމު ވީކަން ޢަމަލުން ދެއްކުން. އޭނާއަކީ މިދިވެހި ރާއްޖޭގެ ގާނޫނުއަސާސީ ނަގަހައްޓަން ހުވާ ކޮށްގެން ހުރި މީހަކަށްވެ އެކަން ނުކުރުން. އަދި އޭނާގެ އެ އަމަލުގެ ސަބަބުން މިދިވެހި ރާއްޖޭގައި ބައިބައި ވުމަށް ފުރުސަތު ލިބޭކަން ވެސް އަވަނީ އެނގި ފާޅުވެފައި.\nފެބުރުއަރީ 9, 2020 11:32\nތީ ބުރުގާ އެޅުންވެސް ކަމުނުދާ ގުރޫޕެއްނު. ހުރިހާ ދަންނަބޭކަލުން ބުރުގާ އަޅަންޖެހޭނެކަމަށް ވިދާޅުވާއިރުވެސް ތިގުރޫޕް މުސްކުޅިވާއިރުވެސް ތިހުންނަނީ ތިގޮތަށް. ކާކަށްތޯ ދެރެވާނީ. މީހާގެ ޖާހާ ޢިއްޒަތާ ޤަދަރާ މުއްސަދިކަމެއް މަރުވުމަށްފަހު ނޯންނާނެ. އޭ ހޭއަރާ ވިސްނާށެވެ.\nޢަންނިޔަ ސަނާކިޔާ ކުއްޖެމީ ބައްޕާފުޅު ވެރިކަމުން ބޭލިދުވަހު އެކަން ހަދާން ނެތީދެއްތޯ\nކަންބޮޑު ނުވޭ ތިޔަ އަންނގެ އަންގައިން ހަލާކުވެނުމިދާތަން ދެކެން ތިބޭ.


Modi ge bayaanugai Palestine ge dhaulathuge vaahakaeh nei\nމޯދީގެ ބަޔާނުގައި ފަލަސްތީނުގެ ދައުލަތުގެ ވާހަކައެއް ނެތް\nއިންޑިއާގެ ބޮޑުވަޒީރު ނަރެންދުރާ މޯދީ އިޒްރޭލުގައި ވާހަކަފުޅު ދައްކަވަނީ. ފަލަސްތީނުގެ ދައުލަތުގެ ވާހަކައެއް ނުދައްކަވާ. ފޮޓޯ: ޖެރޫސަލަމް ޕޯސްޓް\nއިޒްރޭލަށް ރަސްމީ ދަތުރުފުޅެއް ކުރައްވާ އިންޑިއާގެ ފުރަތަމަ ބޮޑުވަޒީރުގެ ގޮތުގައި އެގައުމަށް ވަޑައިގެންނެވުމުގެ ކުރިން ނަރެންދުރާ މޯދީ ވިދާޅުވެފައި ވަނީ ސުލްހަ ގާއިމް ކުރެވޭނީ އިޒްރޭލާ އެކު ފަލަސްތީނުގެ މިނިވަން ދައުލަތެއް ވެސް އޮންނަ ގޮތަށް ސުލްހަ ގެނައުމަށް ( ޓޫ ސްޓޭޓް ސޮލިއުޝަން) އިން ކަމަށެވެ. ނަމަވެސް އިޒްރޭލަށް ވަޑައިގެން އެގައުމުގެ ބޮޑުވަޒީރު ބެންޖަމިން ނަތަންޔާހޫއާ ބައްދަލުކުރެއްވުމަށް ފަހު ބުދަ ދުވަހު ނެރުއްވި ގުޅިފައިވާ ބަޔާނުގައި އެވާހަކަ ވަނީ ނުހިމަނުއްވާ ދޫކޮށްލާފައެވެ.\nނަމަވެސް އެބަޔާނުގައި ބުނެފައި ވަނީ " އިޒްރޭލް- ފަލަސްތީނު ސުލްހައިގެ ކަންތައް ކުރިއަށްދާ ގޮތާ ބެހޭ ގޮތުން ދެބޭފުޅުން މަޝްވަރާ ކުރެއްވި" ކަމަށެވެ. އިޒްރޭލުގެ ޖެރޫސަލަމް ޕޯސްޓް ނޫހުން ބުނީ މޯދީ އިޒްރޭލަށް ކުރެއްވި 49 ގަޑި އިރުގެ ދަތުރުފުޅުގެ ދޮޅު ދުވަސް ނިމިގެން ދިޔަ އިރު ދެއްކެވި އެއްވެސް ވާހަކަފުޅެއްގައި ފަލަސްތީނު މައްސަލައިގެ ވާހަކަ ނުހިމެނޭ ކަމަށެވެ.\nމޯދީ އަމަލު ކުރެއްވި ގޮތާ ބެހޭ ގޮތުން ކުރި ސުވާލަކަށް ޖަވާބު ދެއްވި އިންޑިއާގެ އޮފިޝަލަކު ޖެރޫސަލަމް ޕޯސްޓަށް ވިދާޅުވެފައި ވަނީ އެހެން ގައުމުތަކަށް ގޮސް، އެގައުމުތަކުން ކުރަންވީ ކަންތައްތަކާ ބެހޭ ގޮތުން ނަސޭހަތްދިނުމަކީ އިންޑިއާގެ ސްޓައިލް ނޫން ކަމަށެވެ. އޮފިޝަލް ވިދާޅުވެފައި ވަނީ އިންޑިއާއިން އެކަމަށް ނުރުހެނީ އެހެން ގައުމުތަކުން އިންޑިއާއަށް އައިސް ޕާކިސްތާނާ ބެހޭ ގޮތުން ނަސޭހަތްދިނުމަށް ނުރުހޭ ފަދައިން ކަމަށެވެ.\nމޯދީ އިޒްރޭލަށް ކުރެއްވި ދަތުރުފުޅުގައި އިއްޔެ ވަނީ އެގައުމާ އެކު ގިނަ އެއްބަސްވުންތަކެއް ގާއިމް ކުރައްވާ އެދެ ގައުމަކީ ' ސްޓްރެެޓެޖިކް ބައިވެރިން' ކަަމަށް އިއުލާން ކުރައްވާފައެވެ. އިންޑިއާއާ އިޒްރޭލާ ދެމެދު ވީ އެއް އެއްބަސްވުމަކީ އާ އުފެއްދުންތައް އުފެއްދުމަށް ޓަކައި ދިރާސާ ކުުރުމަށް 40 މިލިޔަން ޑޮލަރުގެ ގުޅިފައިވާ ފަންޑެއް ގާއިމް ކުރުމެވެ.\nމޯދީ އިޒްރޭލަށް ކުރައްވާ ދަތުރުފުޅުގައި ފަލަސްތީނު މީހުންގެ ސަރަހައްދަށް ވަޑައި ނުގަންނަވާނެ ކަަމަށް އެދަތުރުފުޅު ފެއްޓެވުމުގެ ކުރިން ހޯމަ ދުވަހު އެގައުމުގެ ސަރުކާރުން ބުންޏެވެ.\nގިނަ ގައުމުތަކުގެ ވެރިން އިޒްރޭލަށް ކުރައްވާ ދަތުރުފުޅުތަކުގައި އިޒްރޭލުން އަޅުވެތިކޮށްފައިވާ ފަލަސްތީނުގެ ސަރަހައްދުތަކަށް ވަޑައިގެން އެމީހުންގެ ލީޑަރުންނާ ބައްދަލުކުރައްވައެވެ. އިންޑިއާގެ ބައެއް އިސްވެރިން ވެސް ކުރިން އަމަލުކުރައްވާފައި ވަނީ އެގޮތަށެވެ. އެގޮތުން އިންޑިއާގެ ރައީސް ޕްރަނާބް މުކަރުޖީއާއި ކުރީގެ އެކްސްޓާނަލް މިނިސްޓަރުން ކަމަށްވާ ޖަޝްވަންތު ސިން( 2000) އާއި އެސްއެމް ކްރިޝްނާ( 2012) ވެސް އަމަލުކުރެއްވީ އެގޮތަށެވެ. އަދި އެގައުމުގެ މިހާރުގެ އެކްސްޓާނަލް އެފެއާޒް މިނިސްޓަރު ސުޝްމާ ސުވަރާޖް ވެސް މެއެވެ.\nމޯދީގެ ދަތުރުފުޅުގައި ފަލަސްތީނުގެ ލީޑަރުންނާ ބަދަލުނުކުރައްވާ ސަބަބާ ބެހޭ ގޮތުންް އޭނާގެ ޑިޕްލޮމެޓިކް އެޑްވައިޒަރު ޑރ. މަޖުދީ އަލް ޚަލްދީ ދަ ހިންދޫ ނޫހަށް ވިދާޅުވެފައި ވަނީ ފަލަސްތީނުމީހުންނާ ގުޅުން ބަދަހިކުރަން އިންޑިއާއިން ބޭނުންވާ ކަމަށެވެ. ނަމަވެސް އެކަމުގައި އިސްރާއީލާ އޮންނަ ވަރުގަދަ ގުޅުމަކީ ފަލަސްތީނާ އޮންނަ ގުޅުމަށް އެކަމުން އަސަރުކުރުވާ ކަމަކަށް ވާން ބޭނުން ނުވާ ކަމަށެވެ. އަދި ވިދާޅުވެފައި ވަނީ ސަރަހައްދުގައިން އިންޑިއާގެ ސިޔާސަތު ހަމަހަމަ ވާން ޖެހޭ ކަމަށެވެ. އެގޮތުން މޯދީގެ މިދަތުރުފުޅުގައި ފަލަސްތީނުގެ ލީޑަރުންނާ ބައްދަލު ކުރެއްވުމުގެ ބަދަލުގައި އިންޑިއާއިން ވަަނީ މިދިޔަ މޭ މަހު ފަލަސްތީނުގެ ރައީސް މަޙުމޫދު ޢައްބާސްއާ އިންޑިއާގެ ވެރިރަށް ނިއުދިއްލީގައި ބައްދަލުކުރައްވާފައި ކަމަށް އޭނާ ވިދާޅުވިއެވެ.\nއަލް ޚަލްދީ ވިދާޅުވެފައި ވަނީ މާދަމާއިން ފެށިގެން މޯދީ އިޒްރޭލަށް ކުރައްވާ ދަތުރުފުޅުގައި އުޅުއްވާނީ ތެލްއަވީވާއި ގުދުސްގައި ކަމަށެވެ. ތެލް އަވީވަކީ އިޒްރޭލުގެ ވިޔަފާރީގެ މަރުކަޒީ ރަށެވެ. އަދި ގުދުސަކީ ބައިނަލް އަގުވާމީ ހުރިހާ ގާނޫނަކާ ޚިލާފަށް އިޒްރޭލުން ވެރިރަށް ކަމަށް އަނޑައިގެން އުޅޭ ރަށެވެ.\nއިންޑިޔާގެ ބޮޑުވަޒީރު މޯދީ ފަލަސްތީން\n"އިޒްރޭލަށް ދުވާލަކު 2،500 ރޮކެޓް ފޮނުވާނެ"\nގުދުސްގައި އެމެރިކާ ކޮންސިއުލޭޓް ހުޅުވާނެ: ބްލިންކެން\n"އަހަރެންގެ ފޮތް ހިބްރޫ ބަހަށް ތަރުޖަމާ ނުކުރާނެ"